މިއީ ކޮރޯނާވައިރަސް ( ކޮވިޑް 19) ފަދަ ގައިން ގައަށް އަރާ ބައްޔެއް ޖެހިގެން މަރުވާ މީހާ ހިނަވައި ކަފުންކޮށް ކަށު ނަމާދު ކުރާނެ ގޮތަކާ ބެހޭގޮތުން ޑރ. މުޙައްމަދު ޝަހީމް ޢަލީ ސަޢީދަށް ކޮށްފައިވާ ސުވާލަކާއި ގުޅިގެން ޑރ. ޝަހީމް ލިޔުއްވާފައިވާ ލިޔުއްވުމެކެވެ.\nމީގެ ކުރިން މިއަދުނޫހުގައި ވާނީ ޑރ. މުޙައްމަދު އިޔާޟް ޢަބްދުއްލަޠީފްގެ ލިޔުއްވުމެއްވެސް ޝާއިޢުކޮށްފައެވެ.\nކޮރޯނާގެ ނުރައްކާ އޮތްވަރުން ވީހައި ގިނަބައަކު މިފަދަ ލިޔުއްވުންތައް ކިޔައި ދަސްކޮށްގެން ތިބުމުގެ މުހިންމުކަން ފާހަގަ ކުރެވެއެވެ.\nޑރ. ޝަހީމް ވިދާޅުވެދެއްވި ގޮތް!:\nއިސްލާމްދީނުގައިވާގޮތުން ކޮންމެ މުސްލިމު އިންސާނަކު މަރުވުމުން އޭނާ ހިނަވައި ކަފުންކޮށް އޭނާގެ މައްޗަށް ކަށުނަމާދުކޮށް ވަޅުލުމަކީ ވާޖިބުވެގެންވާ ކަމެކެވެ. އެއީ ކިފާޔަތުގެ ފަރުޟެކެވެ. ނަމަވެސް މައްޔިތާ ހިނެވުން ޢުޒުރުވެރިވާ ޙާލަތުތައް ވެއެވެ. އެއީ މައްޔިތާއަކީ އަލިފާނުގެ ޙާދިސާއެއްގައި މަރުވެ ވަރަށް ބޮޑަށް ފިހިފައިވާ މީހަކަށް ވުމާއި ޖުޒާމްބަލި ނުވަތަ ޠާޢޫން ( ގައިންގަޔަށް އަރައި ފެތުރޭ) ބައްޔެއްޖެހިގެން މަރުވެފައިވާ މީހަކަށް ވުމާއި މި ނޫންވެސް ބައެއް ސަބަބުތައްވެއެވެ.\nމިފަދަ ޙާލަތުގައިވެސް އެ މައްޔިތަކު ހިނެވުމާމެދު ގޮތެެއް ނިންމާނީ ކަމާ ބެހޭ ޑޮކްޓަރުނެވެ. އެ މައްޔިތަކު ހިނެވުމުގެ ސަބަބުން މެދުވެރިވެދާނެ ކަންކަމަށް ބަލައި ނުހިނަވައި ކަފުންކުރުން ޖާއިޒު ވެގެންވެއެވެ.\nފަހެ، ގައިންގައަށް އަރާ ބައްޔެއްޖެހިގެން މަރުވާ މީހާ އޮތީ ހިނެވޭ ފަދަ ޙާލަތެއްގައި ނަމަ ކަންކުރަންވީ ގޮތް ދަންނާށެވެ. އޭނާ ހިނެވުމުގައި ރައްކާތެރިކަމުގެ ހުރިހާ ފިޔަވަޅެއް އަޅަންޖެހެއެވެ. ހިނަވާ މީހާ ހުންނަންވާނީ މެޑިކަލް ހެދުމެއްގައެވެ. ( ވައިރަހުން ސަލާމަތްވުމަށް އެފަދަ މީހުންގެ ގާތުގައި އުޅޭ އިރު ލާހެދުން).\nމައްޔިތާގެ ގައަށް ފެން އަޅައި ހިނެވުމަށްޓަކައި އޭނާގެ ހަށިގަނޑުގައި އަތް ހޭކުމަކީ ރައްކާތެރިކަން ހުރި ކަމެއް ނޫން ނަމަ، ހަމަ އެކަނި ހަށިގަނޑަށް ފެން އަޅާލުމުން (އޮއްސާލުމުން) ފުދޭނެއެވެ. އަތް ހާކަން ނުޖެހޭނެއެވެ. ކޮންވެސް އެހެން ގޮތަކުން ހަށިގަނޑުގެ ހުރިހާ ހިސާބަކަށް އަޅާނީއެވެ. ކޮންމެހެން ފުށުން ޖެހުމެއްވެސް ލާޒިމު ވެގެން ނުވެއެވެ. ހިނެވުމަށްޓަކައި މައްޔިތާގެ ހެދުން ބޭލުން ރައްކާތެރި ނޫން ނަމަ ހެދުމުގައި ބާއްވައިގެން ހިނެވިދާނެއެެވެ. ފެން އެޅުން ވެސް ރައްކާތެރި ނޫން ނަމަ ތަޔައްމުމު ކޮށްލުވާނީއެވެ. ހިނެވުމާއި، ފެންއެޅުމާއި ތަޔައްމުމު ކުރުވުން ވެސް އުޒުރުވެރިވެއްޖެ ޙާލަތުގައި މައްޔިތާ ހިނެވުމެއް ނެތެވެ.\nމައްޔިތާ ރަނގަޅަށް ކަފުން ކުރެވެންވާނެއެވެ. އޭނާގެ ހަށިގަނޑުން އެއްޗެެއް ދިޔައިވެގެން ނުފައިބާ ވަރަށް ރަނގަޅަށް ކަފުން ކުރަންވާނެއެވެ. ކަފުންކުރުމަށް ފަހު އެއްޗެއް ބޭރުވެދާނެ ކަމަށް ބެލެވޭ ނަމަ ކަފަނުގެ ބޭރުން ރައްކާތެރިކަމުގެ ކަވަރ އެއް ލެއްވިދާނެއެވެ.\nގައިންގައަށް އަރާ ބައްޔެއް ޖެހިގެން މަރުވޭފައިވާ މައްޔިތަކަށް ޖަމާތަކެއްގައި މިސްކިތެއްގައި ނޫނަސް ކަށު ނަމާދު ކުރެވިދާނެއެވެ. ކޮންމެ ތަނެއްގައިވެސް ކަށު ނަމާދު ކުރެވޭނެއެވެ. ހޮސްޕިޓަލުގައިވެސް ކުރެވިދާނެއެވެ. ހަމަ އެކަނި އެންމެ2މީހަކު ތިބެގެން ވެސް ކަށު ނަމާދުކުރެވިދާނެއެވެ. އެއީ ފިޤުޙީ ނަޒަރުން ބަލާއިރު ޖަމާޢަތުގެ އެންމެ ކުޑަމިނެވެ. ނުވަތަ ހަށިގަނޑު ދުރުގައި ބާއްވައިގެން ވެސް ހުސްތަނެއްގައި ކަށުނާމާދު ކުރެވިދާނެއެވެ.\nވަބާ ފެތުރިދާނެ ކަމުގެ ބިރަށް ކަށު ނަމާދުގައި ބައިވެރި ނުވެވޭ މީހާ، މައްޔިތާ ވަޅުލެވުމަށް ފަހު، ޤަބުރު ކައިރީގައި ވަކިވަކިން ފަރުދީގޮތުން ވެސް ކުރެވިދާނެއެވެ. މިގޮތުން ވަޅުލެވޭ މައްޔިތާ އަށް، އޭނާގެ ޢާއިލާގެ މީހުން ޣައިބަށް ކަށު ނަމާދު ކުރުން ވެސް ހުއްދައެވެ. އަޅުގަނޑަށް ފެންނަ ގޮތުގައި މިފަދަ މައްޔިތަކު ހިނެވުމާއި ކަފުން ކުރުމުގެ ކަންކަން ކުރިއަށް ގެންދިއުން އެންމެ ރަނގަޅީ ޞިއްޙީ މާހިރުންނެވެ. އަދި އެފަދަ މާޙައުލެއްގައެވެ. އެއީ ރައްކާތެރިކަމުގެ ފިޔަވަޅުގެ ދަށުންނެވެ.\nއިސްލާމްދީނަކީ ލުއި ފަސޭހަ ދީނެވެ. މާތް ﷲ ވަޙީކުރައްވާފައިވެއެެއެވެ. (يُرِيدُ الله بِكُمُ الْيُسْرَ وَلاَ يُرِيدُ بِكُمُ الْعُسْرَ) (البقرة: 185) މާނައީ : اللَّه، ތިޔަބައިމީހުންނަށް ލުއިފަސޭހަގޮތް އިރާދަކުރައްވަތެވެ. އަދި ދަތި އުނދަގޫގޮތް ތިޔަބައިމީހުންނަކަށް އިރާދައެއް ނުކުރައްވަތެވެ.\nއަދި ވެސް ﷲ ވަޙީކުރައްވާފައިވެއެވެ.( فَاتَّقُوا الله مَا اسْتَطَعْتُمْ) (التغابن 16 މާނައި : ތިޔަބައި މީހުންނަށް ކުޅަދާނަކަންލިބިގެންވީ މިންވަރަކުން ﷲ އަށް ތަޤުވާވެރިވާށެވެ މީގެ އިތުރުން ކީރިތި ރަސޫލާ صلى الله عليه وسلم ހަދީސް ކުރައްވާފައިވެއެވެ. (ما أمرتكم به فأتوا منه ما استطعتم) މާނައީ: ތިމަންކަލޭގެފާނު ތިޔަބައިމީހުންނަށް އަމުރުކުރައްވާފައިވާ ކަންކަން ތިޔަބައިމީހުންނަށް ކުޅަދާނަކަންލިބިގެންވާ މިންވަރަކުން އަދާކުރާށެވެ.\nއިސްވެ ދިއަ ދަލީލުތަކުން ދޭހަކޮށްދެނީ އިސްލާމްދީނަކީ ލުއި ފަސޭހަ ދީނެއްކަމާއި، ޢުޒުރުތައް މެދުވެރިވެއްޖެ ޙާލަތުގައި ކުޅަދާނަކަން ލިބިގެންވީ ވަރަކުން ވާޖިބުތައް އަދާކުރުމަކީ ﷲ ދެއްވާވައިވާ ލުޔެއްކަމެވެ. މަޢުލޫމާތުގެ މަޞްދަރު:\nކުވައިތުގެ ދާރުލްއިފްތާއު، މިނިސްޓްރީ އޮފް އައުޤާފު އެންޑް އިސްލާމިކް އެފެއާޒް. ކުވައިތު.\nއަލްއަޒްހަރު ފަތުވާ ކައުންސިލް، މިޞްރު\nނޯޓް: އަޅުގަނޑުގެ ޖަވާބަކީ ފިޤުހީ ޖަވާބެކެވެ. ވައިރަސް ހުރި ފަރާތެއް ނިޔާވުން ފަދަ ޙާލަތެއް މެދުވެރިވެއްޖެ ހިނދެއްގައި ރަސްމީގޮތުން ޢަމަލުކުރަންޖެހޭ ރައުޔަކަށްވާނީ ދިވެހި ދައުލަތުގެ އިސްލާމީ ފަތުވާތަކާބެހޭ ކައުންސިލްގެ ރައުޔެވެ.


Foreign service ge bill committee in faas kohfi\nފޮރިން މިނިސްޓްރީގެ އިމާރާތް: ފޮރިން ސާވިސްގެ ބިލް ކޮމިޓީން ފާސްކޮށްފި---\nރާއްޖޭގެ ހާރިޖީ ސިޔާސަތު ހަރުދަނާކުރަން "ދިވެހި ރާއްޖޭގެ ފޮރިން ސާވިސް"ގެ ނަމުގައި ހުށަހެޅި ބިލު މަޖިލީހުގެ ހާރިޖީ ގުޅުންތަކާ ބެހޭ ކޮމިޓީން ފާސްކޮށްފި އެވެ. އެ ބިލު މިހާރު ވަނީ މަޖިލީހުގެ ތަޅުމަށް ފޮނުވާފަ އެވެ.\nސަރުކާރުން ސްޕޮންސާކޮށް ހެންވޭރު ދެކުނު ދާއިރާގެ މެމްބަރު ހުސައިން ޝަހީމް (އަނދުން ހުސެއިން) މަޖިިލީހަށް ހުށަހެޅުއްވި ފޮރިން ސާވިސްގެ ބިލަކީ ސިވިލް ސާވިސްގައި ނުހިމެނޭ ގޮތަށް ފޮރިން ސާވިސްގެ ނަމުގައި ވަކި ހިދުމަތެއް ގާއިމުކުރަން ހުށަހެޅި ބިލެކެވެ.\nހާރިޖީ ގުޅުންތަކާ ބެހޭ ކޮމިޓީން ބިލް ދިރާސާކޮށް ބައެއް ބަދަލުތައް ވަނީ ގެނެސްފަ އެވެ. އެގޮތުން ފޮރިން ސާވިސްގެ މަގާމުތަކުގެ މުސާރަ އާއި އިނާޔަތްތައް ކަނޑައަޅާނީ އެކަމާ ގުޅޭ މިނިސްޓްރީ އާއި ފިނޭންސް މިނިސްޓްރީގެ ލަފާގެ މަތިން ޕޭ ކޮމިޝަނުން ކަމަށް ކަނޑައަޅައި ބިލަށް މާއްދާއެއް އިތުރުކޮށްފައިވެ އެވެ.\nފޮރިން ސާވިސްގެ މުވައްޒަފުންގެ ތެރެއިން މުސްކުޅި ކުރާ މުވައްޒަފުންނަށް މާލީ އިނާޔަތްތައް ދޭން ވާނީ، ޕޭ ކޮމިޝަނުން ކަނޑައަޅާ މިންގަނޑުތަކާއި ހަމަތަކާއި އެއްގޮތަށް ކަމަށް ވެސް ކޮމިޓީން ނިންމާފައިވެ އެވެ. ފޮރިން ސެކްރެޓަރީގެ މަގާމަށް އައްޔަން ކުރާ މީހަކީ އެ މިނިސްޓްރީގައި މަދުވެގެން 10 އަަހަރު މަސައްކަތް ކޮށްފައިވާ މީހަކަށް ވާންޖެހޭނެ ކަމަށްވެސް ބިލްގައިވެ އެވެ. ބިލްގައި ކުރިން އޮތީ އެ މުއްދަތު 15 އަަހަރު ކަމުގައި ހިމަނާފަ އެވެ.\nޑިޕްލޮމެޓިކް މިޝަންތައް ގާއިމުކޮށް، ބަންދު ކުރާނީ ރައީސުލްޖުމްހޫރިއްޔާ ކަމަށް އޮތް މާއްދާ ވެސް ކޮމިޓީން ވަނީ އިސްލާހުކޮށްފަ އެވެ. މިހާރު އޮތް ގޮތުން އެކަންކަން ކުރުމުގެ ނިންމުންތައް ނިންމާނީ ރައީސް އެވެ. އަދި ފޮރިން ސާވިސް އަށް މުވައްޒަފުން އިތުރުކޮށް އުނިކުރަން ވާނީ، ރައީސް އޮފީހަށް ހުށަހަޅައި ހުއްދަ ހޯދުމަށްފަހުގައި ކަމަށްވެސް ބިލްގައި ހިމަނާފައިވެ އެވެ.\nމީގެ އިތުރުން ކޮމިޓީން އިސްލާހުކޮށްފައިވާ މާއްދާ ތަކަކީ ފޮރިން ސާވިސްގެ މުވައްޒަފުންނާއި ފޮރިން ސާވިސް މަގާމުތަކުގައި ވަޒީފާ އަދާކުރާ ފޮރިން ސާވިސް އިން ބޭރުގެ މުވައްޒަފުން، މަގާމުގެ ހައިސިއްޔަތުން އެމީހުންނަށް ލިބޭ މައުލޫމާތުތައް ދައުލަތުގެ ސިއްރުގެ ގޮތުގައި ހިފަހައްޓަން ވާނެ ކަމަށާއި، އެފަދަ އެއްވެސް މައުލޫމާތެއް ހާމަކޮށްގެން ނުވާނެ ކަމަށް ބުނެފައިވާ މާއްދާ އާއި، އެ ވަޒީފާތަކުގެ ގިންތި ތަކާއި، މަގާމުތަކުގެ މަސްއޫލިއްޔަތު ތަކާއި، އެ މަގާމުތަކުގެ ޝަރުތުތައް ބަޔާންކުރާ ވަޒީފާގެ އޮނިގަނޑެއް ފޮރިން ސާވިސް އެޑްވައިޒަރީ ބޯޑުގެ ލަފާގެ މަތިން މިނިސްޓްރީން އެކުލަވާލައި ރައީސް އޮފީހަަށް ހުށަހަޅާން ވާނެ ކަމަށް އޮތް މާއްދާ އެވެ.\nބިލް މިހާރު އޮތް ގޮތުން ފޮރިން ސާވިސްގެ މުވައްޒަފުންނާއި ފޮރިން ސާވިސް މަގާމުތަކުގައި ވަޒީފާ އަދާކުރާ ފޮރިން ސާވިސް އިން ބޭރުގެ މުވައްޒަފުން، މަގާމުގެ ހައިސިއްޔަތުން އެމީހުންނަށް ލިބޭ މައުލޫމާތުތައް ހާމަކުރުމަކީ ކުށެކެވެ. އަދި ފޮރިން ސާވިސްގެ ވަޒީފާތަކުގެ ގިންތި ތަކާއި، މަގާމުތަކުގެ މަސްއޫލިއްޔަތު ތަކާއި، އެ މަގާމުތަކުގެ ޝަރުތުތައް ބަޔާންކުރާ ވަޒީފާގެ އޮނިގަނޑެއް ފަދަ އެއްޗެއް އެކުލަވާލެވޭނީ ރައީސް އޮފީހުން ހުއްދަ ދިނުމަށްފަހުގައި ކަމަށެވެ.\nފޮރިން ސާވިސްގެ ބިިލުގެ ބޭނުމަކީ ރާއްޖޭގެ ހާރިޖީ ސިޔާސަތު ހަރުދަނާކޮށް ބައިނަލްއަގުވާމީ ގޮތުން ފެންވަރު ރަނގަޅު މިންގަނޑަކަށް ފައްތަން ބޭނުންވާ ތަމްރީނާއި ހުނަރާއި ތަޖުރިބާ ލިބިފައިވާ ޕްރޮފެޝަނަލް ފޮރިން ސާވިސްއެއް ބިނާ ކުރަން ސިވިލް ސާވިސްއާ ވަކިން ފޮރިން ސާވިސްގެ ނަމުގައި ވަކި ހިދުމަތެއް ގާއިމް ކުރުމެވެ.\nފޮރިން މިނިސްޓްރީ ރައްޔިތުންގެ މަޖިލިސް ހާރިޖީ ސިޔާސަތު + ފޮރިން ސާވިސް\nހަސީނާ ތަގުރީރު ކުރައްވަން ރުހުން ދީފި\nއެެމެރިކާގެ އިސް ބޭފުޅަކު ރާއްޖެ ވަަޑައިގަންނަވަނީ


މަޤާމް: ޕްރައިމަރީ ޓީޗަރ\nބޭނުންވާ އަދަދު: 12 (ބާރަ)\nވަޒީފާ އޮތް އޮފީސް: އަމީނިއްޔާ ސްކޫލް\nމަޤާމުގެ ގިންތި: ކޮންޓްރެކްޓް\nވަޒީފާ އަދާކުރާ ސެކްޝަނާއި ތަން: އެކަޑަމިކް ސެކްޝަން، އަމީނިއްޔާ ސްކޫލް\n- ހަވާލުކުރެވޭ ތާވަލާ އެއްގޮތަށް ކުލާސްތަކަށް ހާޒިރުވެ، ''ސްކީލް އޮފް ވޯކް'' ގައިވާގޮތަށް މަންހަޖުގައި ބަޔާންކުރެވިފައވާ ކަންތައްތައް ދަރިވަރުންނަށް ހާސިލުކޮށްދިނުން.\n- ޓީޗަރެއްގެ ހައިސިއްޔަތުން ހަވާލުކުރެވޭ އެންމެހައި ޒިންމާތައް އަދާކުރުން.\n- ފެންވަރާއި ހުނަރުގެގޮތުން ތަފާތު ކުދިންނަށް އަމާޒުކޮށްގެން އުނގަންނައިދިނުން.\n- ކިޔަވައިދިނުމާ ގުޅުންހުރި ފަހުގެ ހޯދުންތަކާއި ޓެކްނޮލޮޖީއަށް އަހުލުވެރިވުމާއި، އަމިއްލަ ތަރައްޤީއަށް މަސައްކަތްކުރުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިއޮތުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައި އޮތުމާއެކު، ކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، ތަޢުލީމީ ދާއިރާއިން ނުވަތަ ކިޔަވައިދޭ މާއްދާއަށް ޚާއްޞަކުރެވިފައިވާ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nކިޔަވައިދިނުމުގެ ރޮނގުން ނުވަތަ ކިޔަވައިދޭ މާއްދާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން ސަނަދުތައް ވެލިޑޭޓްކޮށްފައިވުން.\nޓީޗަރުންގެ ވަޒީފާގެ އޮނިގަނޑުގެ 4-CS11 ގެ ރޭންކުގައި މަދުވެގެން2އަހަރުދުވަހު މަސައްކަތްކޮށް، މަސައްކަތުގެ ފެންވަރުބެލުމުގެ ނިޒާމުން ވިދިވިދިގެން2އަހަރުދުވަހު %85 އަށްވުރެ މަތިން މާކްސް ލިބިފައިވުން.\nކިޔަވައިދިނުމުގެ ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ނުވަތަ ލެވެލް6ގެ ސަނަދެއް ހާސިލުކޮށްފައިވުމާއެކު، މޯލްޑިވްސް ކޮލިފިކޭޝަން އޮތޯރިޓީން ސަނަދު ވެލިޑޭޓް ކޮށްފައިވުން.\nކިޔަވައިދިނުމުގެރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް9ގެ ސަނަދެއް ނުވަތަ އެއަށްވުރެ މަތީސަނަދެއް އޮތުން.\nކިޔަވައިދިނުމުގެރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް7ގެ ސަނަދެއް ނުވަތަ ލެވެލް 8 ގެ ސަނަދެއް އޮތުން.\nކިޔަވައިދިނުމުގެރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް6ގެ ސަނަދެއް އޮތުން.\nކިޔަވައިދިނުމުގެރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް އޮތުން.\nކިޔަވައިދިނުމުގެރޮނގުން ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް އޮތުން.\n- ޤާބިލްކަން ކަށަވަރުކުރުމަށް އިންޓަވިއުކޮށްގެން.\n- މީގެ އިތުރުން، ކޮމްޕިއުޓަރަށް އަހުލުވެރިވެފައިވާ މިންވަރަށް ބެލެވޭނެއެވެ.\n- މި މަޤާމަށް މީހަކު ހޮވުމަށް އިންޓަވިއުކުރުން އޮންނާނީ، 2016 ޖަނަވަރީ 11 ވާ ހޯމަ ދުވަހު، އަމީނިއްޔާ ސްކޫލުގައެވެ.\n- މި ވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 30 އަށްވުރެ ގިނަނަމަ، ވަޒިފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރާއި، ތަޖުރިބާއަށާއި، މަސައްކަތަށް ބޭނުންވާ ހުނަރަށް ބެލުމަށްފަހު، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީން ކަނޑައަޅާ ކްރައިޓީރިޔާއެއްގެދަށުން، ޝޯޓްލިސްޓް ކުރެވޭނެއެވެ. އިންޓަވިއުކުރެވޭނީ ޝޯޓްލިސްޓް ކުރެވޭއިރު ހޮވޭ ފަރާތްތަކާއެވެ.\nހ- ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި ސްކޫލުގެ ކައުންޓަރުން ލިބެން ހުންނާނެއެވެ.)\nބ- ވަޒީފާއަށް އެދޭފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭފަދަ ސާފު ކޮޕީއެއް.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، މި ސްކޫލުގެ އޮފީހަށެވެ. ފޯމާއި ތަކެތި ހުށަހެޅުމުގެ ސުންގަޑިއަކީ، 2016 ޖަނަވަރީ 10 ވާ އާދީއްތަ ދުވަހުގެ މެންދުރުފަހު 14.00 އެވެ.\n- މި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތަކާ އިންޓަވިއު ކުރުމަށްފަހު، އޭގެ ތެރެއިން އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، އަމީނިއްޔާ ސްކޫލުގެ 3008736 ނަންބަރ ފޯނަށް ގުޅުން އެދެމެވެ.\n20 ރަބީޢުލްއައްޥަލް 1437\n31 ޑިސެންބަރު 2015\nޕަބްލިޝްކުރި ތާރީޚު: 04 ޖަނަވަރީ 2016\nޕަބްލިޝްކުރި ގަޑި: 1011\nސުންގަޑި: 10 ޖަނަވަރީ 2016 1400


SunOnline: Olhuvelifusheegai fenaai narudhamaage massahkai ifthithaahu koffi\nއޮޅުވެލިފުށީގެ ފެނާއި ނަރުދަމާގެ މަސައްކަތް އިފްތިތާހުކޮށްފި\nއަހްމަދު އިޒްމީމް 18 Dec 2021, 20:17\nއޮޅުވެލިފުށީގެ ފެނާއި ނަރުދަމާގެ މަސައްކަތުގެ އަމަލީ މަސައްކަތް ފައްޓަވައި ދެއްވަނީ---- ފޮޓޯ/އެމްޑަބްލިޔުއެސްސީ\nއެމްޑަބްލިޔުއެސްސީން ޅ. އޮޅުވެލިފުށީގެ ފެނާއި ނަރުދަމާ ނިޒާމު ގާއިމްކުރުމުގެ މަސައްކަތް އިފްތިތާހުކޮށްފިއެވެ.\nމިމަޝްރޫއުގެ މަސައްކަތް އިފްތިތާހް ކޮށްދެއްވާފައިވަނީ، އޮޅުވެލިފުށީގައި މިއަދު ބޭއްވި ރަސްމިއްޔާތެއްގައި، އެމްޑަބްލިޔުއެސްސީގެ މެނޭޖިން ޑިރެކްޓަރު ހަސަން ޝާހު އާއި، ރައްޔިތުންގެ މަޖިލީހުގެ ކުރެންދޫ ދާއިރާގެ މެންބަރު ޢަބްދުލް ޣަނީ ޢަބްދުލް ހަކީމް އާއި. ޅ. އަތޮޅު ކައުންސިލުގެ ރައީސް ޔާސީން އަބްދުالله އަދި އޮޅުވެލިފުށި ކައުންސިލުގެ މުޙައްމަދު އާޒިމެވެ.\nމި މަޝްރޫއުގެ ދަށުން އޮޅުވެލިފުށީގައި 9.72 ކިލޯމީޓަރުގެ ދިގު ފެން ހޮޅީގެ މައި ނެޓްވޯކެއް ގާއިމްކޮށް އާރުއޯ ފެސިލިޓީގެ އިމާރާތެއް އަޅައި ފެން އުފެއްދުމަށްޓަކައި ދެ އާރުއޯ ޕްލާންޓް ބަހައްޓައި ފެން ރައްކާ ކުރުމަށްޓަކައި ތިން ތާންގީ ބަހައްޓާނެއެވެ. އަދި ފެނުގެ ކަނެކްޝަން ގުޅައިދީ، ގެތަކަށް ރައްކާތެރި ބޯފެން ފޯރުކޮށްދޭނެއެވެ.\nއޮޅުވެލިފުށީގެ މި މަޝްރޫއަށް ބޭނުންވާނެ ހޮޅިއާއި އެހެނިހެން ތަކެތި އެ ރަށަށް ގެންދިއުމުގެ މަސައްކަތް ކުރަމުން އަންނަ ކަމަށް އެމްޑަބްލިޔުއެސްސީން ބުންޏެވެ. އަދި މި މަޝްރޫއުގެ ދަށުން ފެންޕުލާންޓު ބެހެެއްޓުމަށް އިމާރާތްކުރާ އިމާރާތުގެ 35 ޕަސެންޓުގެ މަސައްކަތް މިހާރު ނިމިފައިވާކަމަށް ވެސް އެ ކުންފުނިން ބުންޏެވެ. މީގެ އިތުރުން، ފެނާއި ނަރުދަމާގެ ނިޒާމް ހިންގާ ބެލެހެއްޓުމަށް ބޭނުންވާ ޖަނަރޭޓަރު ސެޓާއި ވެހިކަލް އަދި ފެން ތަހުލީލު ކުރުމަށް ބޭނުންވާ ސަމާނު އެ މަޝްރޫޢުގެ ދަށުން ފޯރުކޮށްދެވޭނެ ކަމަށް އެމްޑަބްލިޔުއެސްސީ އިން ބުންޏެވެ.\nމި މަޝްރޫއަކީ 80.08 މިލިއަން ރުފިޔާ ހަރަދުކޮށްގެން އެމްޑަބްލިއުއެސްސީ އާ ހަވާލުކޮށްގެން ކުރިއަށްގެންދާ މަޝްރޫއެކެވެ.\nމިއީ އެންމެ ގިނަ މަޝްރޫއު ހިނގަމުންދާ އަހަރު: ޝާހު\nރައީސް ވެސް ދެއްވީ ދަރަނި ދެއްކޭނެ ކަމުގެ ޔަގީންކަން\nދުވާފަރަށް ކަރަންޓު ނުލިބި 11 ގަޑިއިރު


އެކްޓުރެސް ސުރޭކާ އައިސީޔޫގަ – DhiDaily\nއެކްޓުރެސް ސުރޭކާ އައިސީޔޫގަ\nހިންދީ ފިލްމުތަކުން ފެންނަ ސުރޭކާ ސިކްރީއަށް ސްޓްރޯކްއެއް ޖެހި މުމްބާއީގެ ހޮސްޕިޓަލެއްގައި ފަރުވާ ދޭން ފަށާފިއެވެ.\nނޫސްތަކުގައި ރިޕޯޓްކުރާ ގޮތުގައި އޭނާއަށް ސްޓްރޯކެއް ޖެހި ހޮސްޕިޓަލުގައި ފަރުވާދޭން ފެށީ މީގެ ދެ ދުވަސް ކުރިންނެވެ. އަދި މާލީ ގޮތުން ވަރަށް ބޮޑަށް ދަތިވެ އޭނާ ވަނީ ފިލްމީ ދާއިރާގައި މަސައްކަތް ކުރާ ފަރާތްތަކުގެ ކިބައިން އެހީއަށް އެދިފައި ކަމަށްވެސް އިންޑިއާގެ ނޫސްތަކުގައި ވަނީ ބުނެފައެވެ.\nމީގެ ކުރިންވެސް ސުރޭކާ އަށް ވަނީ ސްޓްރޯކެއް ޖެހިފައެވެ. 2108 ވަނަ އަހަރު ޖެހުނު ސްޓްރޯކް ގެ ސަބަބުން ޑޮކްޓަރުން ވަނީ އޭނާ ގިނަވަގުތު އަރާމު ކުރުމަށް ބުނެފައެވެ. އެހެން ނަމަވެސް ޑޮކްޓަރުންގެ އިރުށާދު ތަކަށް ނުބަލާ އޭނާ ވަނީ ފިލްމު އަދި ޑްރާމާ ތަކުގައި އެކްޓު ކޮށްފައެވެ.\nއުމުރުން 75 އަހަރުގެ ސުރޭކާ ވަނީ އޭނާ ކިތައްމެ މުސްކުޅި ވިޔަސް ފިލްމީ ދާއިރާ ދޫކޮށް ރިޓަޔާރ ވާން ބޭނުންނުވާކަން ބުނެފައެވެ. ސުރޭކާއަށް ވަނީ 1988 ވަނަ އަހަރުގެ ތަމާސްއަށް ގައުމީ އެވޯޑް ވެސް ލިބިފަ އެވެ. އަދި 2018 ވަނަ އަހަރު އޭނާ ވަނީ ކާމިޔާބު ފިލްމު، ”ބަދާއީ ހޯ“ އިން ވެސް ފެނިގެންގޮސްފަ އެވެ.


SunOnline: Madhanee ijuraa'athuge bill ah aanmunge hiyaalu hoadhan hulhuvaalaifi\nޝަފްނާ ހުސައިން 20 Feb 2020, 17:44\nރައްޔިތުން މަޖިލީހުގެ ޖުޑިޝަރީ ކޮމެޓީގެ ބައްދަލުވުމުގެ ތެރެއިން --- ސަން ފޮޓޯ/ ފަޔާޒު މޫސާ\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހަޅައި މިހާރު މަޖިލީހުގެ ޖުޑީޝިއަރީ ކޮމިޓީން ދިރާސާކުރަމުން އަންނަ މަދަނީ އިޖުރާއަތުގެ ބިލާ ގުޅޭގޮތުން އާންމުންގެ ހިޔާލު ހޯދަން ހުޅުވާލައިފިއެވެ.\nމަދަނީ އިޖުރާއަތުގެ ބިލަކީ، މަދަނީ މައްސަލަތަކުގައި އަމަލުކުރާނެ އިޖުރާއަތުތައް ބަޔާންކުރާ ގާނޫނެއް ނެތުމުގެ ސަބަބުން، މަދަނީ އަދުލުގެ ނިޒާމުގައި އުފެދިފައި އޮތް ހުސްކަން ފޫބައްދައި، އެ ނިޒާމުގައި ހިމެނޭ އެންމެހައި ކޯޓުތަކުން އެ ކޯޓުތަކަށް ހުށަހެޅޭ ދައުވާތައް އަދުލުވެރިކަމާއި ހާމަކަމާއެކު ބެލުމަށް މަގުފަހިކޮށްދިނުމަށް އެޓާނީ ޖެނެރަލްގެ އޮފީހުން ހުށަހެޅި ބިލެކެވެ.\nރައްޔިތުންގެ މަޖިލީހުން އިއްޔެ ކުރި އިއުލާނެއްގައި ބުނީ އެ ބިލަށް ހިޔާލު ހުށަހެޅުމުގެ ފުރުސަތު އަންނަ މާޗު މަހުގެ 10 ވަނަ ދުވަހުގެ މެންދުރު 12:00 އާ ހަމައަށް ހުޅުވާލާފައިވާ ކަމަށެވެ.\nއެ ބިލާ ގުޅޭގޮތުން ހިޔާލު ހުށަހަޅަން ބޭނުންވާ ފަރާތްތަކުން މިމަހުގެ މަޖިލީހުގެ ޖުޑީޝަރީ ކޮމިޓީގެ އީމެއިލް އެޑްރެސް ([email protected]) އަށް ނުވަތަ މަޖިލީހުގެ އިދާރާއަށް ލިޔުމުން ފޮނުވަން ވަނީ އެދިފައެވެ.\nމަދަނީ އިޖުރާއަތުގެ ބިލު މިހާރު ފަރުމާކޮށްފައިވަނީ މައްސަލަތަކުގައި ހިމެނޭ ފައިސާގެ އަދަދާއި އުފެދިފައިވާ ޚުޞޫމާތުގެ ކުޑަބޮޑުމިނަށާއި، ހަސްމުންގެ މާލީ ހާލަތަށް ރިއާޔަތްކޮށް، އެކަށީގެންވާ އަވަސް މިނެއްގައި މައްސަލަތައް ބެލި އެ މައްސަލަތަކާމެދު ގޮތެއް ނިންމޭނެ އުސޫލުތަކެއް ކަނޑައަޅައިދީ، ތަހުޒީބީ މުޖުތަމައުތަކުގައި ބަލައިގަނެފައިވާ ފަދަ ލުއިފަސޭހަ އަދި ހަރުދަނާ ނިޒާމުތަކުގެ މައްޗަށް ބިނާކޮށް، ރާއްޖޭގެ މަދަނީ އަދުލުގެ ނިޒާމު ބައްޓަންކުރުމަށެވެ.\nބިލުގައި ހިމަނާފައިވާ މައިގަނޑު ކަންކަން:\n- ކޯޓަށް މައްސަލަ ހުށަހަޅާނެ ގޮތާއި، ދައުވާ ފޯމާއި، ޖަވާބު ފޯމާއި، ބަޔާންތަކާއި އަދި ހުށަހަޅަންޖެހޭ ލިޔުންތައް ހުށަހަޅާނެ ގޮތްތައް.\n- އެކި ބާވަތުގެ މައްސަލަ ކޯޓަށް ހުށަހެޅުމަށް މުއްދަތުތަކެއް ކަނޑައެޅުން.\n- ހަސްމުންނާގުޅޭ އުސޫލުތައް ކަނޑައެޅުން.\n- މައްސަލަތައް ބެލުމުގައި ކޯޓުތަކުގެ ބާރުތަކާއި ޒިންމާތައް ކަނޑައެޅުން.\n- ކޯޓަށް މައްސަލައެއް ހުށަހެޅުމުން އެ މައްސަލައާ މެދު ކޯޓުން އަމަލުކުރަންޖެހޭ ގޮތް.\n- މައްސަލައާގުޅޭ ލިޔުންތައް ހާމަކުރުމާއި ކިތާބީ ހެއްކާއި ޝަފަހީ ހެކި އަދި ޚަބީރުންގެ ހެކިބަސް ނެގުމާއި އެނޫން ހެކިންގެ ހެކިބަސް ނެގުމުގައި ޢަމަލުކުރާނެ އިޖުރާއަތު ކަނޑައެޅުން.\n- ޝަރީއަތާ ގުޅިގެން ހިނގާ ހަރަދު ހަސްމުންގެ މެދުގައި އުފުލަންޖެހޭ ގޮތްތައް ކަނޑައެޅުން.\n- ކޯޓު އަމުރަށް އެދޭނެ ގޮތާއި، ވަގުތީ އަމުރަށް އެދުމާއި ވަގުތީ އަމުރު ނެރުމުގައި ޢަމަލުކުރާނެ އިޖުރާއަތު ކަނޑައެޅުން.\n- ހުކުމުގައި ފުރިހަމަވާންޖެހޭ ކަންކަމާއި، މައްސަލަ އިސްތިއުނާފުކުރުމާއި، ހާއްސަ ހާލަތްތަކުގައި މައްސަލަ މުރާޖައާކުރުމުގެ އުސޫލުތައް ބަޔާންކުރުން.\n- ހުކުމް ތަންފީޒުކުރުމުގައި އަމަލުކުރާނެ އިޖުރާއަތުތައް ކަނޑައެޅުން\n- ރާއްޖެއިން ބޭރުގެ ކޯޓުތަކުން ކުރާ ހުކުމްތައް ރާއްޖޭގައި ބަލައިގަނެ ތަންފީޒުކުރެވޭނެ ހާލަތްތައް ކަނޑައެޅުން.


BML ge US dollar ATM eh hulhumale gai hulhuvaifi\nބީއެމްއެލް އިން ހުޅުމާލޭގައި ޔޫއެސް ޑޮލަރު އޭޓީއެމްގެ ޚިދުމަތްދޭން ފަށައިފި\nބޭންކް އޮފް މޯލްޑިވްސް (ބީއެމްއެލް) އިން ހުޅުމާލޭގެ ރެނާޓަސް އިތާމުތް ބިލްޑިންގ ގައި ޔޫއެސް ޑޮލަރަށް ޚާއްސަ އޭޓީއެމް އެއް މިއަދު ހުޅުވައިފިއެވެ.\nބީއެމްއެލް އިން ބުނި ގޮތުގައި އާބާދީ އާއި ވިޔަފާރީގެ ގޮތުން ހަލުވި ކަމާއެކު ކުރިއަރަމުންދާ ހުޅުމާލޭގައި މި ގާއިމް ކުރެވުނު އޭޓީއެމް އަކީ ބީއެމްއެލްގެ ޚިދުމަތްތައް ހުޅުމާލެއަށް ފުޅާކުރުމަށް ކުރަމުންދާ މަސައްކަތުގެ ތެރެއިން ހުޅުވުނު އޭޓީއެމް އެކެވެ. މިއާއެކު ބީއެމްއެލް އިން އަންނަނީ ހުޅުމާލޭގެ ތަފާތު ތިން ސަރަހައްދެއްގައި7އެޓީއެމް މެދުވެރިކޮށް ޚިދުމަތް ދެމުންނެވެ.\nމި އޭޓީއެމް ބޭނުންކޮށްގެން ކަސްޓަމަރުންނަށް ޔޫއެސް ޑޮލަރު ނެގުމާއި ޖަމާކުރުމުގެ އިތުރުން ފައިސާ ދެއްކުމާއި ޓްރާންސްފަރ ގެ ޚިދުމަތްވެސް ހޯދޭނެއެވެ. މި އޭޓީއެމް ރަސްމީކޮން އިފްތިތާޙު ކޮށްދެއްވީ ބީއެމްއެމް ގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔާރ އެވެ.\nމި ޚިދުމަތާ ގުޅޭ ގޮތުން ވާހަކަ ދައްކަވަމުން ބީއެމްއެލްގެ ސީއީއޯ އަދި މެނޭޖިންގ ޑިރެކްޓަރ ޓިމް ސޯޔާރ ވިދާޅުވީ މިއީ ބީއެމްއެލްގެ ކަސްޓަމަރުންނަށް ބޭންކިންގ ޚިދުމަތްތައް ފަސޭހަ ކޮށްދިނުމަށް ކުރަމުންދާ މަސައްކަތުގެ ތެރެއިން ކުރެވުނު މުހިންމު މަސައްކަތެއް ކަމަށެވެ.\n“ޑޮލަރު އޭޓީއެމްގެ ޚިދުމަތް ތަޢާރަފްކުރި ދުވަހުން ފެށިގެން މި ޚިދުމަތަށް އާންމުންގެ ބޮޑު ތަރުހީބެއް ދަނީ ލިބެމުން. މިދިޔަ އަހަރެއްހާ ދުވަސްތެރޭ ޔޫއެސް ޑޮލަރު އޭޓީއެމްތައް ބޭނުންކޮށްގެން 800,000 އަށްވުރެ ގިނަ މުއާމަލާތް ކޮށްފައިވޭ. އަދި ހަމަ މި މުއްދަތުގައި ޑޮލަރު އޭޓީއެމްތައް ބޭނުންކޮށްގެން 490 މިލިއަން ޑޮލަރަށް ވުރެ ގިނަ ނަގުދު ފައިސާ ނަގާފައިވޭ. މި ތަފާސް ހިސާބުތަކަށް ބަލާއިރުވެސް ކަސްޓަމަރުން ބޭނުންވާ މިންވަރަށް އޭޓީއެމް މެދުވެރިކޮށް ޚިދުމަތް ދެވެމުންދާކަން ފާހަގަކޮށްލަން.” ޓިމް ސޯޔާރ ވިދާޅުވި އެވެ.\nމުޅި ރާއްޖެ ހިމެނޭ ބޭންކިންގ ވިއުގަޔަކާއެކު 20 އަތޮޅުގައި 37 ބްރާންޗް، 47 ސެލްފްސަވިސް ބޭންކިންގ ސެންޓަރ، 110 އޭޓީއެމް، 5500 ޕީއޯއެސް މަރޗަންޓުން، 277 ކޭޝް އޭޖެންޓުންގެ އިތުރުން އެންމެ ޒަމާނީ އޮންލައިން ބޭންކިންގ ޚިދުމަތާއެކު ބޭންކް އޮފް މޯލްޑިވްސް ގެ އަމާޒަކީ އަމިއްލަ ފަރުދުންނާއި ވިޔަފާރިތަކާއި ރާއްޖޭގެ އެކި ކަންކޮޅުތަކުގައިވާ މުޖުތަމައުތަކަށް އެހީތެރިކަން ފޯރުކޮށްދިނުމެވެ.


Dhiraagu fiber internet aai TV ge hidhumaiu Thinadhoo ah | Mihaaru\nދިރާގުން އިއްޔެ ތިނަދޫގައި ބޭއްވި ރަސްމިއްޔާތުގެ ތެރެއިން.\nފައިބާ އިންޓަނެޓާއި ޓީވީގެ ޚިދުމަތް ދިރާގުން ތިނަދު އަށް ތައާރަފްކޮށްފި\n26 އެޕްރީލް 2018 - 12:11\nހައި ސްޕީޑް ފައިބާ އިންޓަނެޓާއި ޓީވީގެ ޚިދުމަތް ތިނަދު އަށް އިއްޔެ ތައާރަފު ކުރުމަށް ފަހު، ވަނީ ޚާއްސަ ޕްރޮމޯޝަނެއް ވެސް ފަށައިފަ އެވެ.\nއެ ޕްރޮމޯޝަންގައި، ފައިބާ އަދި ދިރާގު ޓީވީގެ ޚިދުމަތް ހިލޭ ގުޅައިދޭނެ އެވެ. އަދި ދިރާގު ޓީވީ ބަލަން ބޭނުންވާ ޖޯއިބޮސް ވެސް ހިލޭ ލިބޭނެ އެވެ.\nދިރާގުން ތިނަދޫގައި އިއްޔެ ބޭއްވި ރަސްމިއްޔާތުގައި ބައިވެރިވި މީހުންގެ މެދުގައި ގުރުއަތު ނަގައި، އެއް ވަނަ އަށް ހޮވުނު މީހާ އަށް 55 އިންޗީގެ ޓީވީއަކާއި ތިން މަސް ދުވަހުގެ ހިލޭ ދިރާގު ޓީވީ އަދި ފައިބާ ބްރޯޑްބޭންޑް ޕެކޭޖެއް ދީފައިވެ އެވެ. އަދި ގުރުއަތުން ހޮވުނު އިތުރު ހަތަރު މީހަކަށް ވެސް ވަނީ ތިން މަސް ދުވަހަށް ދިރާގު ޓީވީ އަދި ފައިބާ ބްރޯޑުބޭންޑް ޕެކޭޖެއް ދީފަ އެވެ.\nއިއްޔެގެ ރަސްމިއްޔާތުގައި ބައިވެރިވި މީހުންގެ ތެރެއިން ގުރުއަތުން އެއް ވަނަ އަށް ހޮވުނު މީހާ އަށް އިނާމު ހަވާާލުކުރަނީ.\nގިނަ އަދަދެއްގެ އެޗްޑީ ޗެނަލްތަކެއް ހިމެނޭ ދިރާގު ޓީވީގައި މިހާރު 80 އަށް ވުރެ ގިނަ ޗެނަލްގެ ޚިދުމަތް ދެ އެވެ. އޭގެ ތެރޭގައި ރާއްޖޭގައި އަލަށް ތައާރަފުކުރި ޑިޒްނީގެ ޗެނަލްތަކާއި ހިންދީ އަދި އިނގިރޭސި ފިލްމު ދައްކާ ޗެނަލްތައް ހިމެނެ އެވެ.\nއިތުރު ލިޔުންތައް ގދ. ތިނަދޫ ދިރާގު ދިރާގު އިންޓަނެޓް ވިޔަފާރި ޕްރޮމޯޝަން


England kolhah athun goal jehi iru Maradona laigen huri jersey neelan kiyanee - One Online\nއިންގްލެންޑް ކޮޅަށް މަރަޑޯނާ އަތުން ގޯލު ޖަހަނީ ---\nނަވާރަ ސަތޭކަ އަށްޑިހަ ހަވަނަ އަހަރުގެ ވޯލްޑް ކަޕުގައި އިންގްލެންޑް ކޮޅަށް އަތުން ގޯލު ޖެހި އިރު، އާޖެންޓީނާގެ ޑިއޭގޯ މަރަޑޯނާ ލައިގެން ހުރި ޖާޒީ ނީލަމުގައި ވިއްކާލަން އިއުލާންކޮށްފިއެވެ.\nމަރަޑޯނާގެ އެ ޖާޒީ މިވަގުތު އޮތީ އިންގްލެންޑްގެ މިޑްފީލްޑަރު ސްޓީވް ހޮޖް އަތުގައެވެ. މީގެ ދެ އަހަރު ކުރިން 2020 ވަނަ އަހަރު މަރަޑޯނާ މަރުވުމާ އެކު ހޮޖް އަތުން އެ ޖާޒީ ގަންނަން ގިނަ ބަޔަކު މަސައްކަތް ކުރި ނަމަވެސް، އޭރު އޭނާ ބުނީ ޖާޒީ ނުވިއްކާނެ ކަމަށެވެ. ނަމަވެސް މިހާރު ހޮޖް ވަނީ ޖާޒީއަށް ބިޑްކުރަން ހުޅުވާލައިފައެވެ. ނޫސްތަކުން ބުނާ ގޮތުން އެންމެ މަދުވެގެންވެސް ހަތަރު މިލިއަން ޕައުންޑް، އެ ޖާޒީގެ އަގު އަރާނެއެވެ.\nމިހާރު އުމުރުން 59 އަހަރުގެ ހޮޖްއަށް އެ ޖާޒީ ލިބުނީ އެ މެޗަށްފަހު މަރަޑޯނާއާ އެކު ޖާޒީ ބަދަލުކުރުމުންނެވެ. ހޮޖްއަކީ އިންގްލެންޑާއެކު ދެ އަހަރެއްގެ ވޯލްޑް ކަޕް ކުޅެ، ޖުމްލަ 24 މެޗު ކުޅެފައިވާ މިޑްފީލްޑަރެކެވެ.\nދުނިޔޭގެ ތާރީހު ދުށް އެންމެ މޮޅު އެއް ފުޓުބޯޅަ ކުޅުންތެރިޔާ މަރަޑޯނާގެ އެންމެ ފާހަގަކޮށްލެވުނު އެއް މެޗަކީވެސް އިންގްލެންޑް ކޮޅަށް އަތުން ގޯލު ޖެހި ކުއާޓާ ފައިނަލް މެޗެވެ. އެ މެޗު އާޖެންޓީނާއިން 2-1 އިން ކާމިޔާބު ކޮށްފައިވާ އިރު، އާޖެންޓީނާގެ ދެ ގޯލުވެސް ޖެހީ މަރަޑޯނާއެވެ. މަރަޑޯނާ އަތުން ޖެހި ގޯލުގެ އިތުރުން ދެން މެޗުގައި ޖެހި ގޯލަކީ ހިތްގައިމު ކޮށްޓުންތަކަކަށް ފަހު ޖެހި ރީތި ގޯލެކެވެ.\nއެ މެޗަށްފަހު ގޯލު ޖެހީ އަތުންތޯ ސުވާލުކުރުމުން މަރަޑޯނާ ބުނީ އެއީ " ހޭންޑް އޮފް ގޯޑް" ކަމަށެވެ.\nގުޅޭ ޓެގު ފުޓްބޯޅަ އާޖެންޓީނާ ޑިއޭގޯ މަރަޑޯނާ


SunOnline: Konme Namaadheh ge fahathugai Qunoothu kiyan fashanee\nކޮންމެ ނަމާދެއްގެ ފަހަތުގައި ގުނޫތު ކިޔަން ފަށަނީ\nމުހައްމަދު އައުޒަމް 08 Mar 2020, 15:53\nދުނިޔޭގެ އެކި ކަންކޮޅުތަކުގައި މިހާރު ހަލުވިކަމާއެކު ފެތުރެމުންދާ ކޮވިޑް-19 އާ ގުޅިގެން ނަމާދުގައި ގުނޫތު ނާޒިލާ ކިޔާގޮޮތަށް އިސްލާމިކް މިނިސްޓްރީން ނިންމައިފިއެވެ.\nއިސްލާމިކް މިނިސްޓްރީން މިއަދު ކުރި ޓުވީޓެއްގައި ބުނީ ކޮރޯނާ ވައިރަސްފަދަ ނުރައްކާތެރި ބަލިތަކުން ސަލާމަތްކޮށްދެއްވުމަށް އެދި ކުރަމުން އަންނަ ޤުނޫތު ނާޒިލާ މިއަދުން ފެށިގެން ކޮންމެ ފަރުޟު ނަމާދެއްގައި ކިޔަވާގޮތަށް ހަމަޖައްސައިފައިވާ ކަމަށެވެ.\nޗައިނާގެ ވުހާންއިން ފެތުރެން ފެށި ކޮވިޑް-19 ބަލި މިހާރު ރާއްޖެއިންވެސް ވަނީ ފެނިފައެވެ. ކޮވިޑް -19 ޖެހިފަިއވާ ދެމީހުން ފެނުނީ ކުރެއްދޫ ރިސޯޓުންނެވެ. އެކަމާ ގުޅިގެން އެ ރިސޯޓް މިހާރު ވަނީ ލޮކްޑައުންވެސް ކޮށްފައެވެ.\nރާއްޖެއިން ކޮރޯނާއަށް ޕޮޒިޓިވްވި ދެމީހުން ކުރެއްދޫ އިން ފެނުމާއެކު އެ ރިސޯޓުގެ ލެވެލް ވަނީ އޮރެންޖަށް މަތިކޮށްފަ އެވެ. ކުރެއްދޫ އައިލެންޑް ރިސޯޓުން ބަލި ފެނިފައި ވަނީ އެ ރިސޯޓުގައި ޗުއްޓީ ހޭދަކުރި ފަތުރުވެރިއަކު އެނބުރި ގައުމަށް ދިޔަ ފަހުން ބައްޔަށް ޕޮޒިޓިވްވިކަން އަންގާފައިވަނިކޮށެވެ.\nކޮރޯނާވައިރަސްއާ ގުޅިގެން ރާއްޖޭގެ ޖަލުތަކުގެ ގައިދީންގެ ރައްކާތެރިކަމަށް ފިޔަވަޅުތައް އެޅުމުގެ މަސައްކަތް މޯލްޑިވްސް ކަރެކްޝަނަލް ސާވިސަސްއިން މިހާރު ވަނީ ފަށައިފައެވެ.\nޖޫން 14 އާ ހަމައަށް މިސްކިތުގައި ޖަމާއަތް ހެދުން މަނާވާނެ\nޒަކާތަށް 6.6 މިލިއަން ރުފިޔާ، ބޮލަކަށް ޖެހުނު ވަރު މަދު\nޖަމާއަތް ހެދުމަށް ހުއްދަ ނުދެނީ ހަތް ރަށެއްގައި


Parineeti Ge Reethi Fenilumeh, Gina Bayaku Aashoahuvejje - Vaguthu\nބޮލީވުޑްގެ ތަރިން އެއާޕޯޓުތަކުން ފެންނަނީ އަބަދުވެސް ވަރަށް ގިނަ ބަޔަކު އާޝޯހުވާފަދަ ގޮތަކަށެވެ. އަބަދުވެސް ތަފާތު ގޮތަކަށް އެއާޕޯޓުން މަޝްހޫރު ތަރިން ފެންނައިރު، ގިނަބަޔަކު ބުނަމުން ދަނީ މިގޮތަށް އެ މީހުން ފެންނަނީ މީހުންގެ ސަމާލުކަން ހޯދަން ކަމަށެވެ.\nއެގޮތުން ބޮލީވުޑްގެ މަޝްހޫރު ތަރި ޕަރިނީތީ ޗޯޕްރާ މި ފަހަރު ވަރަށް ސްޓައިލިޝް ގޮތަކަށް މި ވަނީ އެއާޕޯޓުންނެވެ. ޔަގީނުންވެސް އޭނާ ބޭނުންވި ސަމާލުކަން މިހާރު ލިބިއްޖެއެވެ. އެތައް ބަޔަކު އޭނާގެ ސްޓައިލިޝް ކަމާއި ރީތިކަމަށް ދަނީ ތައުރީފް ކުރަމުންނެވެ.\nމަޝްހޫރު ބްރޭންޑެއްކަމުގައިވާ "ފެންޑީ" ބްރޭންޑްގެ ޓީޝާރަޓް އަކާއި އެކު ޑެނިމްސް ނޫ ޖިންސްގައި ޕަރީނީތީގެ ރީތިކަމަށް ގިނަ ބަޔަކު އަންނަނީ ތައުރީފު ކުރަމުންއެވެ. "ސައިންޓް ލޮއެރެންޓް" ގެ ކަޅު ދަބަހަކީ ވެސް ވަރަށް އަގުބޮޑު ދަބަހެކެވެ.\nއަދި ޕަރިނީތީގެ ލުކާއި އެއްވަރަށް އޭނާގެ ދަބަހަށް ވެސް ގިނަ ބައެއްގެ ކަޅިތައްވަނީ ހުއްޓިފައެވެ.\nއިންޑިއާގެ ނޫސްތަކުން ބުނާ ގޮތުގައި އެ ދަބަހުގެ އަގަކީ ހަތްދިހަ ފަސް ހާސް އިންޑިއަން ރުޕީސްއެވެ. އަދި މި ވަރުން އެކަނި ޗުއްޓީއެއް ހޭދަކޮށްލުމަށް ވެސް ދެވިދާނެއެވެ.\nޕަރިނީތީ އެމްމެ ފަހުން ފެނިގެން ގޮސްފައިވަނީ މިދިޔަ އަހަރު ޕްރަޝާންތް ސިންގް ޑައިރެކްޓްކޮށް ނެރުނު "ޖަބަރިޔާ ޖޯޑީ" އާއި "ކޭސަރީ" އިންއެވެ. މި ދެ ފިލްމަށްވެސް ވަނީ ގިނަ ބައެއްގެ ތަރުހީބު ލިބިފައެވެ. ޖަބަރިޔާ ޖޯޑީގައި ޕަރިނީތީ ފެނިގެން ފިޔައީ ސިދާތު އާއިއެކީގައެވެ. އަދި ކޭސަރީ އިން ފެނިގެންދިޔައީ އަކްޝޭ ކުމާރ އާއެކުއެވެ.\nފެބުރުއަރީ 16, 2020 20:03\nއެއާޕޯޓަކަށް ދެން ނުދާނެދޯ ހަޑިކޮށެއް އެކަކުވެސް.\nފެބުރުއަރީ 16, 2020 20:40\nއެއްވެސް ރީންޗެއްނޫން. ޝިދަތާ ޝަރީފް ވެސް މާ ރީތި.


Sevilla Champions League aa kairi ah\nސެވިއްޔާ ޗެމްޕިއަންސް ލީގާ ކައިރިއަށް\nސެވިއްޔާގެ ލަނޑު ކާމިޔާބު ކުރި އޮކްމްޕޯސް\nއެއިބާގެ މައްޗަށް 1-0 ގެ ނަތީޖާ އަކުން ކާމިޔާބު ހޯދައި، ޔޫއެފާ ޗެމްޕިއަންސް ލީގްގެ ޖާގަ ހޯދުމާ ކައިރިއަށް ސެވިއްޔާ ޖެހިލައިފި އެވެ.\nސެވިއްޔާގެ ރޯމަން ސަންޗޭޒް މިޒްޔުއާން ސްޓޭޑިއަމްގައި ކުޅުނު މެޗުން މޮޅުވެ، އެ ޓީމު ވަނީ ހަތަރު ވަނައިގައި ހަ ޕޮއިންޓްގެ ލީޑެއް ނަގާފަ އެވެ. އެ ޓީމުގެ ފަހަތުގައި އޮތް ވިޔަރެއާލް، އާދިއްތަ ދުވަހުގެ ރޭ ބާސެލޯނާ އަތުން ބަލިވުމުން ވަނީ ސެވިއްޔާ އާ ފަރަގު ކުޑަ ކުރުމުގެ ފުރުސަތު ހަނިވެފަ އެވެ. ކޮންމެ ޓީމަކަށްވެސް ބާކީ އޮތީ ހަތަރު މެޗެވެ.\nސެވިއްޔާގެ ގޯލް މެޗުގެ 56 ވަނަ މިނެޓްގައި ކާމިޔާބު ކުރީ އާޖެންޓީނާގެ ފޯވަޑް ލޫކަސް އޮކްމްޕޯސް އެވެ. އެ ލަނޑު ޖަހަން އޭނާ އަށް ފުރުސަތު ތަނަވަސް ކޮށްދިނުމުގައި ޖީސަސް ނާވަސް ކުރި މަސައްކަތް ފާހަގަ ކޮށްލެވެ އެވެ. ނާވަސް އަށް ބޯޅަ ލިބުމުން އޭނާ ވަނީ އެއިބާގެ ދެ ކުޅުންތެރިންގެ ކައިރިން ތިން ފަހަރަށް ނައްޓާލާފަ އެވެ. އޭރިގެ ކަނާ ދިމާލުން އޭރިއާޣެ ބޭރުގައި ހުރެފައި އޭނާ ބޯޅަ ނަގައިދިނީ ވަރަށް ރަނގަޅަށް ބަލާލާފައި އޮކްމްޕޯސް އެ ބޯޅައަށް އަރާނެ ކަން އެނގިގެންނެވެ. ނާވަސް ނަގައިދިން ބޯޅަ އޭރިއާގެ ކަނާ ދިމާލުން ވަދެ އޮކްމްޕޯސް ވެއްޓިގެން ފައި އެ ބޯޅަ ފޮނުވާލީ އެއް ފަހަރު ޖަހައެވެ.\nއޭގެ ކުރިން އެއީބާއިން ޑިފެންސް ކުރަމުން ދިޔައީ ވަރަށް ބޮޑަށް ފަހަތަށް ފައިބައިގެން ތިބެ އެވެ. އަދި ވަރުގަދައަށް ޓެކްލްކޮށް ވިއްދަމުންނެވެ. ރޭ ގެ މެޗަކީ ސެވިއްޔާ މޮޅުވި ޖެހިގެން ދެ ވަނަ މެޗެވެ. އޭގެ ކުރިން ކުޅުނު ހަތަރު މެޗުންވެސް އެ ޓީމު ވަނީ އެއްވަރު ވެފަ އެވެ.\nމެޗަށް ފަހު ވާހަކަ ދައްކަމުން އެ ޓީމުގެ ކޯޗް ހުލެން ލޮޕެޓެގީ ބުނީ، އެއްވަރުވި ހަތަރު މެޗުގައިވެސް މޮޅުވުމާ ވަރަށް ކައިރިއަށް ސެވިއްޔާ އަށް ދެވުނު ކަމަށެވެ. އަދި އެ މެޗުތަކުގައި އޭނާގެ ކުޅުންތެރިންގެ ފަރާތުންވެސް އެ ރޫހް ފެނުނު ކަމަށް ރެއާލް މެޑްރިޑަށް ކުރިން ކޯޗް ކޮށްދިން ލޮޕެޓެގީ ބުންޏެވެ. އޭނާ ބުނީ އެއީބާ އިން އެޓޭކް ކުރަމުން ދިޔަނަމަވެސް އެ ހަމަލާތައް ހުއްޓުވުމުގައި އޭނާގެ މުޅި ޓީމުން ކުރި މަސައްކަތް ފާހަގަ ކުރަން ޖެހޭ ކަމަށާއި މެޗުން މޮޅުވީ ބުރަކޮށް މަސައްކަތް ކޮށްގެން ކަމަށެވެ.\nސެވިއްޔާ އާއި އެއިބާގެ މެޗުގެ ކުރިން ރެއާލް ސޮސީޑާޑް ވަނީ 1-1 ން ލެވަންޓޭ އާ އެއްވަރު ވެފަ އެވެ. ކޮރޯނާ ވައިރަސް އަށް ފަހު ލީގް އަލުން ފެށިފަހުން ސޮސީޑާޑްގެ ފަރާތުން ކުރިން ފެނުނު ފޯމް ވަނީ ގެއްލިފަ އެވެ. މެޗުގައި ފުރަތަމަ ލީޑް ނެގީ ސޮސީޑާޑުންނެވެ. އެ ޓީމުގެ ލަނޑު 12 ވަނަ މިނެޓްގައި ކާމިޔާބު ކުރީ އެލެގްޒެންޑާ އައިސަކް އެވެ. ނަމަވެސް އޭގެ ތިން މިނެޓް ފަހުން ލެވަންޓޭގެ ހޯޒޭ ލުއިސް މޮރާލޭސް އެ ޓީމަށް ނަތީޖާ ހަމަހަމަ ކޮށްދިނެވެ. މެޗުން އެއްވަރުވެ ސޮސީޑާޑަށް ވަނީ ގަދަ ހަޔަކަށް ވަނުމަށް އުނދަގޫ ކުރިމަތި ވެފަ އެވެ.


Thimaa Emme Bodah Loabivaa Faraathaky Allah Thalaa Kamuga Hadhaa: Yaasmin Mogahed | Dhiislam\nތިމާ އެންމެ ބޮޑަށް ލޯބިވާ ފަރާތަކީ ﷲ ތަޢާލާ ކަމުގައި ހަދާ: ޔާސްމީން މޮގަހިދް\nއައިޝަތު ރަފާހް އަލީ މާރޗް 3, 2021\nތިމާ އެންމެ ބޮޑަށް ލޯބިވާ ފަރާތަކީ ﷲ ތަޢާލާ ކަމުގައި ހަދުމަށް އިނގިރޭސިވިލާތުގެ ޢިލްމުވެރިޔާ ޔާސްމީން މޮގަހިދް ވިދާޅުވެއްޖެއެވެ.\nޔާސްމީންމީގެއިތުރުންވިދާޅުވެފައިވަނީ ތަނަވަސްކަން ގެއްލުނު ނަމަވެސް އަދި ކޮންމެ މީހަކު ތިމާ އާއި ވަކިވިނަމަވެސް، ތިމާ ދޫކޮށްލާފައި ދިއަ ނަމަވެސް އެވަރަށް މާޔޫސްވާކަށް ނުޖެހޭނެ ކަމަށާއި ކެތްތެރިވުމުގެ ބާރު ތިމާއަށް ދެއްވަވާނެއެވެ. އަދި ލޯބިވެރިޔާ ވަކިވިނަމަވެސް ކައިވެނި ރޫޅުނު ނަމަވެސް އެމީހަކަށް އަލުން އެހެން މީހަކާއިއެކު ދުނިޔޭގައި އުޅުމުގެ ހިތްވަރު ﷲ ތައާލާ ދެއްވަވާނެތެވެ. އިން ޝާ ﷲ\nއަންތބަކަށް ވެވުމުގެ ކުރިންވެސް އަދި ފަހުންވެސް، މަންމައަކަށް ނުވަތަ ބައްޕައަކަސް ވެވުމުގެ ކުރިންވެސް އަދި ފަހުންވެސް ތިމާ އެންމެ ލޯބިވާ ފަރާތަކީ ﷲ ތަޢާލާ ކަމުގައި ނުހެދޭނަމަ އެއީ ރަނގަޅު ބިންގަލެއް ނޫނެވެ. އެހެނީ ޙަޔާތުގެ އެންމެ ރަނގަޅު އަދި އެންމެ ވަރުގަދަ، އަދި އެންމެ ހަރުދަނާ ބިންގަލަކީ އެމީހަކު އެންމެ ލޯބިވާ ފަރާތަކީ ﷲ ތަޢާލާ ކަމުގައި ހެދުމެވެ.\nއިންސާނުންގެ ދިރިއުޅުމަށް އެންމެ ބޮޑު ހީނަރުކަމެއް އަންނަނީ އަދި އެންމެ ބޮޑަށް މާޔޫސްވެ ކަންބޮޑުވަނީވެސް އެމީހަކު އެންމެ ލޯބިވާ މީހަކު އެމީހަކަށް ގެއްލުމުން ކަމަށާއި ނުވަތަ އެމީހަކު އެންމެ ލޯބިވާ އެއްޗެއް އެމީހަކަށް ގެއްލުމުންކަމަށެވެ. މިގޮތުން ބަލާއިރު އެއްބައަކު އެންމެ ބޮޑަށް ކަންބޮޑުވަނީ ތަނަވަސްކަން ގެއްލުމުން ކަަމަށެވެ. އަނެއްބައަކު އެންމެ ލޯބިވާ މީހާ، ފިރިމީހާ، އަނބިމީހާ ނުވަތަ ދަރިން އެމީހަކާއި ވަކިވެދިއުމުން ކަަމށްވެސް ވިދާޅުވެފައިވެއެވެ.\nމިއީ ވަރަށް ނުބައި ވިސްނުމެއް ކަމަށެވެ. މިހެން މިވަނީ އެއްވެސް މީހަކު އަޅުވެތިވެގެން ނުވާނެ ފަރާތަކަށް ލޯބީގެ ނަމުގައި އަޅުވެތިވެވޭތީ ކަމަށެވެ. މިބަސް ބައެއް މީހުންނަށް ކަމުނުގޮސްފާނެއެވެ. ނަމަވެސް ޙަޤީޤަތަކީ މިއީއެވެ.\nވިސްނައިލާށެވެ! ފައިސާވެރިކަން ގެއްލުމުން އެއީ އެންމެ ބޮޑު މައްސަލަކަމަށް އެވަނީ ފައިސާދެކެ އެންމެ ބޮޑަށް ލޯބިވެވޭތީއެވެ. އަނބިމީހާ، ފިރިމީހާ، ނުވަތަ ދަރިން ނުވަތަ އެނޫންވެސް މީހަކު ވަކިވެ ދިއުމުން އެހައި ބޮޑު މާޔޫސްކަމެއްގެ ތެރެއަށް ވެއްޓިގެން އެދަނީ އެމީހަކު އެންމެ ލޯބިވާ ފަރާތަކީ އެއީ ކަމުގައިވާތީއެވެ.\nއައިޝަތު އަބްދުﷲ 1 ދުވަސް ކުރިން


Aburah Vanee Araigenfa, Dhauvaa Kuraanan: Muaz - Vaguthu\nއަބުރަށް ވަނީ އަރައިގެންފައި، ދައުވާ ކުރާނަން: މުއާޒް\nއިބްރާހިމް މުއާޒް – ވަގުތު އިމޭޖްސް: މުހައްމަދު ޖިމީ\nއެމްއެމްޕީއާރުސީގެ ބޮޑު ހިޔާނާތުގެ ފައިސާ ލިބުނު މީހުންގެ ލިސްޓުގައި ނަން ހިމަނާފައިވަނީ އަބުރު ކަތިލުމުގެ ބޭނުމުގައި ކަމަށާއި އެކަމާ ދެކޮޅަށް ދައުވާ ކުރައްވާނެ ކަމަށް ރައީސް އޮފީހުގެ ކުރީގެ ތަރުޖަމާނު އިބްރާހިމް މުއާޒް އަލީ ރޭ ވިދާޅުވެއްޖެއެވެ.\nކުރީގެ ނައިބު ރައީސް އަހުމަދު އަދީބު އިސްކޮށް ހުންނަވައި، ރާއްޖޭގައި ހިންގި ބޮޑު ހިޔާނާތުގެ މަންފާ ލިބިވަޑައިގެންނެވި ބޭފުޅުންގެ ތެރޭގައި މި ސަރުކާރާއި ކުރީގެ ސަރުކާރުގެ އިސް ބައެއް ބޭފުޅުން ހިމެނިވަޑައިގަންނަވާ ކަމަށް ރައީސް އިބްރާހިމް މުހައްމަދު ސޯލިހް އުފައްދަވާފައިވާ އެސެޓް ރިކަވަރީ ކޮމިޝަނާއި ތަހުގީގީ އިދާރާތަކުން ގުޅިގެން އެކުލަވާލި ލިސްޓުން ވަނީ ހާމަވެފައެވެ.\nއެކަމަކު، ގިނަ ބޭފުޅުން ވިދާޅުވަނީ ލިސްޓުގައި ނަން އޮތަސް، ހިޔާނާތުގެ ފައިސާ ލިބިވަޑައިގެންފައި ނުވާނެ ކަމަށެވެ. އެމްއެމްޕީއާރުސީގެ ހިޔާނާތުގެ ފައިސާގެ ތެރެއިން ފަސް ލައްކަ ރުފިޔާ ލިބިވަޑައިގެންނެވި ކަމަށް ތުހުމަތު ކުރެވޭ އެއް ބޭފުޅަކީ މުއާޒެވެ. އެކަމަކު މުއާޒް އެކަން ދޮގުކުރައްވައެވެ.\nގުޅުން ރަނގަޅެއް ނޫން. ވީއިރު އެބައިމީހުންގެ ފަރާތުން އަޅުގަނޑަށް5ލައްކަ ރުފިޔާ ލިބުނު ކަމަށް ބުނުމަކީ ބުއްދިވެސް ގަބޫލު ކުރާނެ ވާހަކައާ ނޫން! ވަޒީފާގެ މަސްއޫލިއްޔަތު އަދާކުރީ5އަހަރު ވަންދެން އެއް މަގާމެއްގައި, ތެދުވެރިކަމާއި ސާބިތުކަމާއެކު! އިންޝާﷲ ސާބިތެއް ނުވާނެ! 2/2\n— Ibrahim Muaz Ali (@IbrahimMuazAli) May 12, 2021\nމުއާޒް ކުރެއްވި ޓުވީޓެއްގައި ވިދާޅުވީ އޭނާއަކީ ސަރުކާރުގައި ހުރި އިރު އަދީބުގެ އިސްތިއުފާ އަށް ގޮވާލެއްވި އެއް ބޭފުޅާ ކަމަށެވެ. އަދި މިކަމަށް ހެކި ވާނެ ވަރަށް ގިނަ ބޭފުޅުން ތިއްބަވާނެ ކަމަށް ވިދާޅުވެ، އޭނާ ވަނީ އެއް މިސާލު ދައްކަވައިފައެވެ. އޭނާ ވިދާޅުވި ގޮތުގައި، އޭރުގައި އޮތް "ޓީމު އަދީބު" އަށް ވަރަށް ބޮޑަށް ދެކޮޅު ހެއްދެވިއެވެ.\n" އަޅުގަނޑު ހުރި މަގާމް ޓީމް އަދީބުގެ ލީޒާ އަށް ނުލިބުމުން އަޅުގނޑާ އޭގެން އެއްވެސް މީހަކާ ގުޅުން ރަނގަޅެއް ނޫން،" މުއާޒް ވިދާޅުވިއެވެ.\nއެހެންވެ އަދީބުގެ ފަރާތުން އޭނާ އަށް ފަސް ލައްކަ ރުފިޔާ ލިބުނު ކަމަށް ބުނުމަކީ ބުއްދި ވެސް ގަބޫލު ކުރާނެ ވާހަކައެއް ނޫން ކަމަށާއި ވަޒީފާގެ މަސްއޫލިއްޔަތު އަދާކުރެއްވީ ފަސް އަހަރު ވަންދެން އެއް މަގާމެއްގައި، ތެދުވެރިކަމާއި ސާބިތުކަމާއެކު ކަމަށް ވިދާޅުވިއެވެ.\nސަރުކާރުގައި ހޭދަކުރީ ފޮރިން މިނިސްޓްރީގައި2އަހަރު. ރައީސް އޮފީހުގައި5އަހަރު. އެބުނާ 'މުހައްމަދު ހުސައިން' އަކާ އަޅުގނޑާ ބައްދަލެއް ނުވޭ. އަޅުގަނޑަށް އެއްޗެއް ދޭންޖެހޭ ސަބަބެއްވެސް ނެތް. ނަމާ ފޮޓޯ ޖަހައިގެން ބަދުނާމު ކުރިޔަސް ސާބިތު ނުވާނެ ކަމުގެ ފުރިހަމަ ޔަގީންކަން އެބައޮތް!\n— Ibrahim Muaz Ali (@IbrahimMuazAli) May 11, 2021\n"އިންޝާ ﷲ ސާބިތެއް ނުވާނެ،" ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ އެންމެ އަރިސް ބޭފުޅުންގެ ތެރޭގައި ކުރިން ހިމެނިވަޑައިގެންނެވި މުއާޒް ވިދާޅުވިއެވެ.\n"މިއަދާ ހަމައަށް މިކަމުގައި އަޅުގަނޑުގެ ގާތުން ހޭ ވެސް އަހާލާފައި ނުވޭ. މީހަކު ބުންޏޭ ކިޔާފައި މިފަދަ ބޮޑު ކަމެއްގެ ތުހުމަތު ކޮށް ނަން ތިޔަ އޮތީ އަރުވާފައި. މިއީ އިންސާނީ އަބުރަށް އަރައިގަތުން. ދައުވާ ކުރާނަން. އިންޝާ ﷲ"\nމުއާޒް ވިދާޅުވީ ފޮރިން މިނިސްޓްރީގައި ދެ އަހަރާއި ރައީސް އޮފީހުގައި ފަސް އަހަރު ދުވަހު ހޭދަކުރެއްވި އިރު، މުހައްމަދު ހުސެއިންއާ ބައްދަލުވެފައި ނުވާ ކަމަށެވެ. އަދި އޭނާ އަށް އެއްޗެއް ދޭން ޖެހޭ ސަބަބެއް ވެސް ނެތް ކަމަށް މުއާޒް ވިދާޅުވިއެވެ.\nމުހައްމަދު ހުސެއިނަކީ އަދީބު ވިދާޅުވެގެން، އެކި މީހުންނަށް ފައިސާ ބެހުމުގައި އުޅުނު އެކަކު ކަމަށްވެއެވެ.\n"ނަމާ ފޮޓޯ ޖަހައިގެން ބަދުނާމު ކުރިޔަސް ސާބިތު ނުވާނެ ކަމުގެ ފުރިހަމަ ޔަގީންކަން އެބައޮތް،" މުއާޒް ވިދާޅުވިއެވެ.\nމެއި 13, 2021 13:50\nކަލޭމެންގެ އަބުރަށްވުރެ ރައްޔިތުންގެ ހައްގު މާބޮޑު، ކަލޭމެންވަނީ ރައްޔިތުންގެ ހައްގު ފޭރިގަނެފަ. ރައްޔިތުން މާފެއް ނުކުރާނެ،\nމެއި 13, 2021 21:40\nރައްޔިތުންނަކީ ހަމަ އެކަނި ލާދީނީ ގްރޫޕްބާ؟ ޕީޖީ ޝަމީމް ވީމަ އެއީ މަސައްކަތުގެ އަގު ސާބެ ވީމަ މަސައްކަތުގެ އަގު. ޢަލީ ހުސައިންވީމަ ޚިޔާނާތުގެ ފައިސާ. ވަގަށް ގޮވާ މިނަގަނީ މުޅިންވެސް ވަގުން. ރައްޔިތުންނޭ ވީދޭން ލަދެއްވެސް ނުގަނޭ.\nމެއި 13, 2021 15:14\nކޮން އަބު ރެއް ގެ ވާހަކަ އަހަ ރުމެން ގެ ނަ ން ތިލިސްޓްގައި ނެތީ ކީއްވެ...އެއީ ވަށްކަން ނުކު ރީ މާ...އެގިއްޖެތަ.\nމުއާޒު ކަލޭމެން އޭރުވެރިކަމުގެ ކޮއިލުގައި އުޅުނު އިރު ކަލެމެނާ ސަތޭކަފޫޓަށްވެސްކާރިނުވެވޭ. ކޮންވާހަކައެއް ތިދައްކަނީ އޭރުން ފައިސާއިންކަލޭމެންފެންވެރީ. އެއީ އަހަރެމެން ދުއްތަން.\nމެއި 13, 2021 15:34\nދޮން ކަލޯ ގެ ގެއްލުނު އަބުރު ދައުވާ ކުރި ނަމަ ވެސް އަނބުރާ ނުލީބޭނެ ކަން ޔަޤީން!\nމެއި 13, 2021 15:56\nއަބުރޭ، އެއީއަނެއްކާ ކޮންޒާތެއްގެ އެއްޗެއް.\nމެއި 13, 2021 16:42\nކަލޯ. ޚަލެއަށް އެ ފައިސާ ލިބުނު. ޢަދީބާެކު ކޮރެޕްޝަން ހިންގި އެް ވަގު ތިޔައީ. ޙޮޅިން ތެލުގެ ވައްކަންވެސް ކުރީ ހަމަ ކަލޭ އިސްވެ ހުރެ\nމެއި 13, 2021 16:46\nހުވާކޮށްފައި ބުނި ގޮތަށް "ތިމަންނަ ބަލަހައްޓައިގެން ހުއްޓާ ވެއްޓުނު ފާހަަގަ" މިއީ ހުސް މިކަލޭގެ ދައްކާފައި ހުރި ވާހަކަތައް! ރާބޮއެ މިހާ ވާނުވާ ނޭނގޭ ހާލުގައި އަބަދުވެސް. ދެން ކިހިނެއް މިވަރު މީހުން ދައްކާވާހަކަ ގަބޫލުކުރާނީ؟؟\nއޭ މިހިރަ ބުރާންޗާ. އަބުރުގެ ދައުވާއެއްނެތް. ޢެހެން ނުނަސަ ޕީޕީ އެމް ވަރުގަދަ ވާ އަތައް ޖެހުނީމަ ތިލަވެގެނަ މިތެޅެނީ ކެވުނު ވަރު މަދުވެ ރަހަ ކެނޑުނަިތަ. ބުރާންޗާ\nމެއި 13, 2021 19:37\nދައުވާ ކުރިޔަސް ކާމިޔާބެއް ނުވާނެ!\nމެއި 13, 2021 21:17\nއަބުރުގެ ވާހަކަ ދައްކާނީ އަބުރެއް އޮތް ބަޔަކު ! ފާހަގަ ދުއްވާ މީހުނެއް ނޫން !


Vaigemagun Fuvahmulakah masthuvaathakethi etherekuran ulhunu meehaku hayyarukoffi - vNews.mv\nމުހައްމަދު ޝާން އަބްދުﷲ 27 June 2019, 11:13\nވައިގެ މަގުން މަސްތުވާތަކެތި އެތެރެކުރަން އުޅުނު މީހަކު މަސްތުވާތަކެއްޗާއެކު ހައްޔަރުކޮށްފިއެވެ.\nފުލުހުން ބުނީ، މި މައްސަލައާ ގުޅިގެން ހައްޔަރުކޮށްފައިވަނީ 49 އަހަރުގެ ދިވެހި ފިރިހެނެއް ކަމަށެވެ. އަދި މިމީހާ ހައްޔަރުކޮށްފައިވަނީ ވައިގެ މަގުން ފުވައްމުލަކު ސިޓީއަށް މަސްތުވާތަކެތި އެތެރެކުރާކަމަށް އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި މި ޖޫން މަހުގެ 25 ވަނަ ދުވަހުގެރޭ 20:45 ހާއިރު ފުވައްމުލަކު އެއަރޕޯޓުން ކަމަށެވެ.\nމިމީހާ ފުލުހުންގެ ބެލުމުގެ ދަށަށް ގެނެސް އޭނާގެ ހަށިގަނޑު ބަލައިފާސްކުރިއިރު، އޭނާގެ ފައިގެ ކަށިމަތީގައި ޓޭޕް އޮޅައި ބަނދެފައިއޮތް، މަސްތުވާތަކެތިކަމަށް ޝައްކުކުރެވޭ އެއްޗެއްހުރި ދެ ޖޫސްޕެޓީ ކޮތަޅު ފެނިފައިވާ ކަމަށް ވެސް ފުލުހުން މައުލުމާތު ދެއެވެ.\nމި މައްސަލައާ ގުޅިގެން ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ފުވައްމުލަކު މެޖިސްޓްރޭޓް ކޯޓަށް ހާޟިރުކުރުމުން، އޭނާގެ ބަންދަށް މިހާރު 15 ދުވަސް ޖަހާފައިވައިރު، މި މައްސަލަ ފުވައްމުލަކު ޕޮލިސް ސްޓޭޝަނުން ދަނީ ތަޙުޤީޤް ކުރަމުންނެވެ.


China Gai Mine Eh Govaa 21 Meehun Maruvehje - Vaguthu\nޗައިނާގައި ބޯޓު ދެލި ނަގާ މައިނެއް ގޮވާ 21 މީހުން މަރުވެއްޖެއެވެ.\nމިހާދިސާ ހިނގީ ޗައިނާގެ އުތުރުގެ ޝަންޒީ ޕްރޮވިންސްގެ ސިޓީއެއް ކަމަށްވާ ޝެންމޫގައެވެ. މިހާދިސާ ހިނގީ އިއްޔެ އެވެ. މައިން ގޮވި ހާދިސާގައި މައިނުގައި ތާށިވި 66 މީހަކު ވަނީ ދިރިތިއްބާ ސަލާމަތް ކޮށްފައެވެ.\nފުލުހުން ބުނީ މައިން ގޮވަން މެދުވެރިވި ސަބަބުން ދެނެގަތުމަށް ތަޙްޤީޤު ފަށާފައިވާ ކަމަށެވެ.\nޗައިނާގައި މައިންތައް ގޮވުމަކީ އާއްމު ކަމެކެވެ. މިފަދަ ހާދިސާތައް މާގިނައިން ހިނގާތީ ފަހަކަށް އައިސް މައިންތަކުގެ ސަލާމަތީ ކަންތައްތައް ބެލުމަށް ޗައިނާގެ ކަމާބެހޭ އިދާރާތަކުން ހާއްސަ އިސްކަމެއް ވެސް ދެއެވެ. ނަމަވެސް އަދިވެސް ހުރިހާ ހާދިސާތަކެއް ހިނގުން ހުއްޓުވިފައެއް ނުވެއެވެ.\nއިއްޔެ ގޮވާފައި ވަނީ ޗައިނާގެ ބައިޖީ މައިނިން ކުންފުނީގެ މައިނެކެވެ. އެކުންފުންޏާއި ބެހޭ އިތުރު ތަފްސީލެއް އަދި ނުލިބެއެވެ.\nމިދިޔަ އޮކްޓޯބަރ މަހުގެ 21 ވަނަ ދުވަހު ވެސް ޗައިނާގައި މައިނެއް ގޮވާ ބަޔަކު މަރުވެފައި ވެއެވެ.\nޗައިނާ ސަރުކާރުން ހާމަކޮށްފައިވާ ތަފާސް ހިސާބުތަކަށް ބަލާއިރު 2017 ވަނަ އަހަރު މައިންތަކުގައި ހިނގި ހާދިސާތަކުގައި 375 މީހުން މަރުވިއެވެ. އެއީ އޭގެ ކުރީ އަހަރާއި އަޅާ ބަލާއިރު 28 އިންސައްތައިގެ ދަށްވުމެކެވެ. މިދިޔަ އަހަރުގެ ތަފާސް ހިސާބުތައް އަދި ހާމަކޮށްފައެއް ނުވެއެވެ.\nމުޅި ދުނިޔޭގައި ވެސް އެންމެ ނުރައްކާތެރިކޮށް ބޯޓު ދެލި ނަގާ އެއް ގައުމަކީ ޗައިނާ އެވެ. މައިންތަކުގެ ސަލާމަތީ ކަންތައްތައް ދަށްވި ނަމަވެސް އެތަންތަނުގައި މަސައްކަތް ކުރާނެ މުވައްޒަފުން ލިބެނީ އެމަސައްކަތުން ލިބޭ އާމްދަނީ ބޮޑުވުމުންނެވެ.


BREAKING NEWS: Zuvaan Firihenakah Jinsee Goanaakuri Fuluhaku Hayyarukohfi - Vaguthu\nޒުވާން ފިރިހެނަކަށް ޖިންސީ ގޯނާކުރި ފިރިހެން ފުލުހަކު ހައްޔަރުކޮށްފިއެވެ.\nފުލުހުންގެ މީޑިއާ އޮފިޝަލް "ވަގުތު" އަށް މައުލޫމާތު ދެއްވަމުން ވިދާޅުވީ ރޭ 22:50 ހާއިރު 42 އަހަރުގެ ދިވެހި ފިރިހެނަކު 18 އަހަރުގެ ދިވެހި ފިރިހެނަކަށް ޖިންސީ ގޯނާ ކުރަން އުޅެ އެކަމުގެ ތެރެއިން މާރާމާރީއެއް ހިންގި މައްސަލައެއް ފުލުހުންނަށް ހުށަހެޅިފައިވާ ކަމަށެވެ.\n"މިމައްސަލައިގައި ތުހުމަތު ކުރެވޭ ފަރާތަކީ ފުލުހެއް. އޭނާ ވަނީ ވަގުތުން ހައްޔަރު ކުރެވިފައި. ނަމަވެސް މުއްދަތު ޖަހަން ކޯޓަށް ގެންދިއުމުން ކްރިމިނަލް ކޯޓުން ވަނީ އޭނާ އަށް ޝަރުތުތަކެއް ކޮށް ބަންދުން ދޫކޮށްލާފައި." ފުލުހުންގެ މީޑިއާ އޮފިޝަލް ވިދާޅުވިއެވެ.\nމިމައްސަލައިގެ ޖިނާޢީ ތަޙްޤީޤު ދަނީ ކުރަމުން ކަމަށާއި އަދި އޭނާގެ ޑިސިޕްލިނަރީ މައްސަލައެއް ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑުން ދަނީ ތަޙްޤީޤު ކުރަމުން ކަމަށް ވެސް ފުލުހުންގެ މީޑިއާ އޮފިޝަލް ވިދާޅުވިއެވެ.\nޖިންސީ ގޯނާ ކުރި ކަމަށް ތުހުމަތު ކުރެވޭ ފުލުސް މީހާ ހުރީ މިހާރު ސަސްޕެންޑް ކޮށްފައެވެ.\nޑިސެމްބަރު 9, 2019 22:17\nޑިސެމްބަރު 9, 2019 22:21\nފުލުހެއްވީމަ ޝަރުތުތަކެއްކޮށްފަ ދޫކޮށްލީ... ފުލުހެއް ވިޔަސް ކުށެއްވިއްޔާ ވާނީ ކުށަކަށް.\nޑިސެމްބަރު 9, 2019 22:42\nޟަހީކުރީ ގުރްއާން މުދައްރިސެއްކަމަށް\nޑިސެމްބަރު 9, 2019 22:53\nޑިސެމްބަރު 10, 2019 00:14\nށަރުތުތަކެއް ކޮއްފަ ދޫކޮށްލާނެ ދޯ ތިކަ ހަލަ ކަންތަކުގަ، މިއީ ފައްކާ ސަދޫމު ސަރުކާރެއްވިއްޔާ.\nޑިސެމްބަރު 10, 2019 00:56\nރަޖަމު ކުރަން ޖެހޭނީ\nޑިސެމްބަރު 10, 2019 06:15\nއެއީ އޭނައަށް ލިބިފައިވާ އިންސާނީ ހައްގެކޭ ކިޔާފަ ދޫކޮށްލާ\nޑިސެމްބަރު 10, 2019 06:42\nއެެެެެެެެެެެެންކިޔާތަ ކިޔާކޮންމެއެއްޗެއް ތެދަކަށްވާނަމަ ކޮންމެވެސް ރުބެލްއެއްގެވާހަކަވެސް އެއީ ހަމަތެދެއްބާ ކޮންމެކަމަކުން ސަރުކާރާ ޖައްސާލަން އުޅުނަސް ނިމިދިޔަ ސަރުކާރުގެ މަތީފަޑިން އަޑުނާރާ އެއްކަމެއްވެސް ނެތް މާތާހިރުބައެއްކަމަށް ހެދިގެން މީހުންނަށް އިނގިލި ދިއްކުރާއިރު ފެންނުވަރާ ހުރީމަަ ކިއްޕަތިން ލަޑާނި ނުބައިވަސްކަން ނޭންގޭތަ\nޑިސެމްބަރު 10, 2019 07:18\nވާގޮތަކީ ސަމޫދުޣަކީ އެޖެންޑާ 19\nޑިސެމްބަރު 10, 2019 07:38\nޑިސެމްބަރު 10, 2019 08:11\nއެމްސީ ހަމީދުގެ ޑިސިޕްލިން ހިފެހެއްޓުމުގެ ފެންވަރު މިފެންނަނީ. މީލާދީނީ ފިކުރު ފެތުރުމަށް ނުކުމެ އުޅޭ ބައިގަނޑެއް.\nފުލުހެއް ވީމަ ދޫކޮށްލެވޭތަ.. ތީ އިންސާފެއް ނޫން


Schweinsteiger footboalha kulhun huhtaalaifi | Mihaaru\nޝްވައިންސްޓައިގާ ފުޓްބޯޅަ ކުޅުން ހުއްޓާލައިފި\n09 އޮކްޓޯބަރ 2019 - 09:25 1 comment\nމިއުނިކް (އޮކްޓޫބަރު 9) - މަތީ ފަންތީގައި 17 އަހަރު ފުޓްބޯޅަ ކުޅުމަށް ފަހު ޖަރުމަނުގެ ބަސްޓިއަން ޝްވައިންސްޓައިގާ ރިޓަޔާކުރިކަން އިއުލާނުކުރިތާ އިރުކޮޅެއްގެ ތެރޭ ޖަރުމަނުގެ ގައުމީ ޓީމުގެ ކޯޗިން ޓީމާ ގުޅެން އޭނާ އަށް ދައުވަތު ލިބިއްޖެ އެވެ.\nއުމުރުން 35 އަހަރުގެ ޝްވައިންސްޓައިގާ އެންމެ ބޮޑަށް ފާހަގަވީ ބަޔާން މިއުނިކުންނެވެ. އޭނާ ވަނީ 2002 އިން 2015 އަށް ބަޔާނަށް ކުޅެފަ އެވެ. ފަހުން މެންޗެސްޓާ ޔުނައިޓެޑަށް ދެ އަހަރު ކުޅުމަށް ފަހު އެންމެ ފަހުން ޝްވައިންސްޓައިގާ ފެނުނީ އެމެރިކާގެ ކްލަބް ޝިކާގޯ ފަޔާސް އިންނެވެ. އުމުރުން 35 އަހަރުގެ ޝްވައިންސްޓައިގާ ފުޓްބޯޅަ އިން ރިޓަޔާކުރިކަން އިއުލާނުކޮށްފައިމިވަނީ އެމެރިކާގެ ފުޓްބޯޅަ ލީގު ނިމުނުތާ ދެ ދުވަސް ފަހުންނެވެ. އޭނާގެ ކްލަބް ޝިކާގޯ ލީގު ނިންމާލީ 17 ވަނައިގަ އެވެ.\n"އަހަރެން ފުޓްބޯޅަ ކުޅުން ނިމުމަކަށް އައީ. މިއީ އެ ވަގުތު. ހުރިހާ ސަޕޯޓަރުންނަށް ޝުކުރު އަދާކުރަން. އެ މީހުން އަހަންނަށް މިކަން ފުރިހަމަކޮށްދިނީ،" ޝްވައިންސްޓައިގާ ބުންޏެވެ.\nޝްވައިންސްޓައިގާ ރިޓަޔާކުރިކަން އިއުލާނުކުރިތާ މަދުވަގުތުކޮޅެއްގެ ތެރޭގައި ޖަރުމަނުގެ ކޯޗު ޔަކީމް ލޯ ވަނީ އޭނާގެ ކޯޗިން ސްޓާފެއްގެ ގޮތުގައި މަސައްކަތްކުރުމުގެ ފުރުސަތު ޝްވައިންސްޓައިގާ އަށް އޮންނާނެ ކަމަށް ބުނެ ދައުވަތުދީފަ އެވެ.\n"ޝްވައިންސްޓައިގާ އަށް އަބަދުވެސް ގައުމީ ޓީމުގައި ފުރުސަތު އޮންނާނެ. އޭނާ އަކީ ޖަރުމަނު ފުޓްބޯޅަ ތާރީހުގައި ވެސް ހާއްސަވާނެ ކުޅުންތެރިޔެއް. އޭނާ އަށް 2014 ވަނަ އަހަރުގެ ވޯލްޑް ކަޕް ފައިނަލުގައި ބޮޑު އަނިޔާއެއް ލިބުމުން ވެސް ޓީމު މޮޅުކޮށްދޭން ކުރި މަސައްކަތް އެންމެންގެ ހަނދާނުގައި ހުންނާނެ،" ޖަރުމަނުގެ ކޯޗު ލޯ ބުންޏެވެ.\nޖަރުމަނު ގައުމީ ޓީމާ އެކު 2014 ވަނަ އަހަރުގެ ފީފާ ވޯލްޑް ކަޕް ކާމިޔާބުކުރި ޝްވައިންސްޓައިގާ އެންމެ ފުރަތަމަ ގައުމީ ޖޯޒީގައި މެޗެއް ކުޅުނީ 2004 ވަނަ އަހަރު ޖޫން މަހު ހަންގޭރީއާ ދެކޮޅަށް ކުޅުނު އެކުވެރިކަމުގެ މެޗެއްގަ އެވެ. އޭގެ ފަހުން ގަވާއިދުން ގައުމީ ޓީމުގައި ހިމެނެމުން އައި ޝްވައިންސްޓައިގާ އަކީ ޓީމުގެ އެންމެ މުހިއްމު އެއް ތަނބެވެ. ޖަރުމަނު ގައުމީ ޓީމުން ހޯދި ކާމިޔާބީތަކުގައި އޭނާގެ ދައުރު ބޮޑެވެ. އޭނާ ގައުމީ ޓީމަށް ކުޅުން ހުއްޓާލީ 2016 ވަނަ އަހަރުގެ ޔޫރޯ އަށް ފަހު އެވެ.\nޝްވަންސްޓައިގާގެ ޔޫތު ކެރިއަރު 1990 ވަނަ އަހަރު ފެށިއިރު އެ ލެވެލްގައި ވެސް އޭނާ ފާހަގަވާން ފެށުމުން ބަޔާނުގެ ޔޫތު ޓީމުން އޭނާ ގެންދިޔައީ 1998 ވަނަ އަހަރު އެވެ. ފަހުން ބަޔާނުގެ ސީނިއާ ޓީމަށް ޕްރޮމޯޓްވެ އެ ޓީމާ އެކު އޭނާ ވަނީ 18 ތަށި އުފުލާލައިފަ އެވެ. އޭގެ ތެރޭގައި ޗެމްޕިއަންސް ލީގު ވެސް ހިމެނެ އެވެ. ފަހުން ޔުނައިޓެޑަށް ބަދަލުވެ އެ ޓީމާ އެކު އެފްއޭ ކަޕް ކާމިޔާބު ކުރި އެވެ.\nޝްވައިންސްޓައިގާ ވަނީ އޭނާގެ ކެރިއަރުގެ ފަހުކޮޅުގައި އޭނާގެ އަންހެނުން ސާބިއާގެ މަޝްހޫރު ޓެނިސް ކުޅުންތެރިޔާ އެނާ އިވަނޯވިޗް ދިން ހިތްވަރު ފާހަގަކޮށްފަ އެވެ.


ޓެކްސީއެއްގެ ތެރެއިން ބަނގުރާފުޅިތަކެއް އަތުލައިގަނެފި! | Sandhaanu\nޓެކްސީއެއްގެ ތެރެއިން ބަނގުރާފުޅިތަކެއް އަތުލައިގަނެފި!\nހުޅުމާލޭގައި ޕާކްކޮށްފައި އޮތް ޓެކްސީއެއްގެ ތެރެއިން ގިނައަދަދެއްގެ ބަނގުރާ ފުޅިތަކެއް ފުލުހުން އަތުލައިގަނެފިއެވެ. މި ތަކެތި އަތުލައިގަނެފައިވަނީ ރޭ ހުޅުމާލޭގައި ފުލުހުން ހިންގި އޮޕަރޭޝަނެއްގެ ތެރެއިންނެވެ.\nފުލުހުންގެ ޑްރަގް އެންފޯސްމެންޓް ޑިޕާޓްމެންޓުން ރޭ ހިންގި އޮޕަރޭޝަން ހިންގާފައިވަނީ ހުޅުމާލެ 102 ފްޕެޓް ސަރަހައްދުގައެވެ. ފުލުހުންވަނީ ގިނައިރުތަކެއް ވަންދެން އެސަރަހައްދު ބަންދުކޮށް އެތަން ބަލާ ފާސް ކޮށްފައެވެ. މި އޮޕަރޭޝަންގެ ތެރެއިން އެސަރަހައްދުގައި އޮތް ޓެކްސީއަކުން ގިނަ އަދަދެއްގެ ބިޔަރު ދަޅާއި ބަނގުރާ ފުލުހުންވަނީ ހޯދައިފައެވެ. މިތަކެތި ހޯދުމަށް ފަހުގައިވެސް އެސަރަހައްދުގައި ފުލުހުންވަނީ ގިނައިރުތަކެއް ވަންދެން ހަރަކާތްތެރިވެފައެވެ.\nފަހަކަށް އައިސް ފުލުހުންގެ އޮޕަރޭޝަންތަކުގައި ގިނަ އަދަދެއްގެ މަސްތުވާތަކެތި ދަނީ އަތުލައިގަންނަމުންނެވެ. މިގޮތުން އައްޑޫ ސިޓީގައި ހިންގި އޮޕަރޭޝަނެއްގައި ވެސް ވަނީ ގިނަ އަދަދެއްގެ މަސްތުވާތަކެތި އަތުލައިގަނެފައެވެ. އޭގެ ފަހުން ހުޅުމާލޭގައި އޮތް ދޯންޏަކުން ވެސް ގިނަ އަދަދެއްގެ މަސްތުވާތަކެތި ފުލުހުންގެ ޑީއީޑީ އިން އަތުލައިގަނެފައި ވެއެވެ.


Ithurah bondu vihkumuge huhdha dheefi – Iru\nދައުލަތުގެ ބަޖެޓްގެ ތެރެއިން ނެޓް ފައިނޭންސްގެ ގޮތުގައި 604 ބިލިއަން ރުފިޔާއަށްވުރެ އިތުރުނުވާނެ ހެން ބަޖެޓްގެ ނެޓް ފައިނޭންސިންގ ހިފެހެއްޓުމަށް ސަރުކާރަށް ދަންނަވާއި ބޮންޑު ވިއްކުމުގެ ހުއްދަ ރައްޔިތުންގެ މަޖިލީހުން ދީފިއެވެ.\nމިގޮތަށް ފާސްކުރީ މިހާރު ކުރިއަށްދާ މަޖިލީހުގެ ޖަލްސާގައި 65 މެމްބަރުންގެ ވޯޓުންނެވެ.\nދައުލަތުގެ ބަޖެޓުގައި 2018 އިން 2022 އަށް ބޭރުގެ ފަރާތްތަކަށް ބޮންޑު ވިއްކައިގެން ފައިނޭންސް ކުރާނެ ކަމަށް 4.6 ބިލިއަން ރުފިޔާ ހިމަނާފައިވެ އެވެ. އަދި ރާއްޖޭގެ ފަރާތްތަކަށް ބޮންޑް ވިއްކައިގެން 930 މިލިއަން ރުފިޔާ ފައިނޭންސް ކުރާނެ ކަމަށް ހިމަނާފައިވެ އެވެ.\nނަމަވެސް، މޯލްޑިވްސް މަނިޓަރީ އޮތޯރިޓީ (އެމްއެމްއޭ)ގެ ގަވަރުނަރު އަލީ ހާޝިމް ވަނީ ބޮންޑް ވިއްކައިގެން އާމްދަނީ ހޯދަން ކަނޑައަޅާފައިވާ އަދަދަށް ވުރެ އިތުރަށް ބޮންޑު ވިއްކަންޖެހޭ ކަމަށް ވިދާޅުވެ، އެކަމަށްޓަކައި މަޖިލީހުގެ ލަފަޔަކަށް އެދި ސިޓީއެއް ފޮނުއްވައިފަ އެވެ.\nއެމްއެމްއޭއިން މަޖިލީހަށް މިއަދު ފޮނުވި ސިޓީގައި ބުނެފައިވަނީ ބޭރު ފަރާތްތަކަށް ސުކޫކް ބޮންޑް ވިއްކައިގެން ފައިނޭންސް ކުރާނެ ޢަދަދާއި ރާއްޖޭގެ ފަރާތްތަކަށް ޓްރެޝަރީ ބިލާއި ބޮންޑް ފަދަ ތަކެތި ވިއްކައިގެން ފައިނޭންސް ކުރާނެ އަދަދު ބަޔާންކޮށްފައިވާ ކަމަށެވެ.\nފުލުހުންނާއި ޕީޖީއާ ދެމެދު މުއާމަލާތް ކުރަން ޚާއްސަ ނިޒާމެއް ގާއިމްކޮށްފި\nއެގޮތުން އޭގެ ޖުމްލަ 5.5 ބިލިއަން ރުފިޔާއަށް އަރާއިރު، ސަރުކާރުގެ ސެކިއުރިޓީސް އިޝޫކުރުމުގައި އެ އޮތޯރިޓީން ޢަމަލުކުރަނީ 5.5 ބިލިއަން ރުފިޔާ އަށްވުރެ، ސެކިއުރިޓީސްގެ ނެޓް ފައިނޭންސް އިތުރު ނުވާ ގޮތަށް ބަލައިގެންކަމަށް ސިޓީގައި ބުނެފައިވެއެވެ،\nނަމަވެސް ސްޓޭޓް ބޭންކް އޮފް އިންޑިއާ އަށް އިޝޫކުރުމަށް މަސައްކަތްރަމުންދާ ޓްރެޝަރީ ބޮންޑް އިޝޫކޮށްފިނަމަ، މި ޢަދަދަށް ވުރެ ޖުމްލަ އިތުރުވެގެންދާނެ ކަމަށްވެސް ބުނެފައިވެއެވެ. ނަމަވެސް އެސްބީއައި އަށް ބޮންޑު ވިއްކާ އަދަދެއް ހާމަކޮށްފައެއް ނުވެއެވެ.


އޮތޯރިޓީގެ ޗެކްޕޮއިން ފަޔަރވޯލްގެ ލައިސަންސް އައުކުރުމާއިބެހޭ\nމި އޮތޯރިޓީގެ ޗެކް ޕޮއިންޓް ފަޔަރވޯލް ލައިސަންސް (1 އަހަރުގެ މުއްދަތަށް) އައުކުރުމަށް ބޭނުންވެއެވެ. ވީމާ، މިތަކެތި ފޯރުކޮށްދިނުމަށް ޝައުޤުވެރިވާ ފަރާތްތަކުން ހުށަހަޅުއްވާ އަންދާސީ ހިސާބަށް ޕޮއިންޓް ދިނުމުގެ އުޞޫލާއި ސްޕެސިފިކޭޝަން ތާވަލު އަދި ހުށަހަޅަންޖެހޭ ތަކެތީގެ ޗެކްލިސްޓް ތިރީގައިވާ ލިންކުން ލިބިވަޑައިގަންނަވާނެއެވެ.\nވީމާ މިތަކެތި ވިއްކެވުމަށް ޝައުޤުވެރިވާ ފަރާތްތަކުން 30 ނޮވެންބަރު 2020 ވާ ހޯމަ ދުވަހު ހެނދުނު 10:00 އަށް މި އޮފީހަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ހުށަހަޅުއްވާ ދުވަހު ހެނދުނު 10:00 ގެ ފަހުން އަންދާސީ ހިސާބު ހުށަހެޅުއްވުމަށް ވަޑައިގަންނަވާ ފަރާތްތަކަށް މި ފުރުޞަތު ދެވެންނެތް ވާހަކަވެސް ދެންނެވީމެވެ. އިތުރު މަޢުލޫމާތެއް ސާފުކުރެއްވުމަށް ބޭނުންފުޅުނަމަ [email protected] އަށް ސުވާލުތައް ފޮނުއްވުން އެދެމެވެ. އަންދާސީ ހިސާބުތައް ހުޅުވުމުގެ ބައްދަލުވުމުގައި ހާޒިރުވެ ބައިވެރިވެވަޑައިގެންނެވޭނީ ފުރަތަމަ ހުށަހަޅުއްވާ5ފަރާތަށެވެ. އެހެން ފަރާތްތަކަށް ޒޫމް މެދުވެރިކޮށް ވަރޗުއަލްކޮށް މިބައްދަލުވުމުގައި ބައިވެރިވުމުގެ ފުރުސަތު ދެވޭނެއެވެ. އަންދާސީ ހިސާބުތައް ބަލައިގަތުން ކުރިއަށްދާނީ 30 ނޮވެންބަރު 2020 ވާ ހޯމަ ދުވަހު ހެދުނު 09:45އިން ފެށިގެން ތިރީގައިވާ އެޑްރެހުންނެވެ.\n3 ވަނަ ފަންގިފި ލާ، ހ. އޯކިޑް،\nއަމީރު އަޙްމަދު މަގު، މާލެ\n7 ރަބީޢުލްއާޚިރު 1442


Rahthakun ekani ves dhaulathah nulibey faisaa ge adhadhu 3.4 billion rufiyaa ah araa: Assad\nއެސެޓް ރިކަވަރީ ކޮމިޝަންގެ ރައީސް އަހުމަދު އައްސަދު--\nނުލިބޭ ފައިސާގެ އަދަދު 3.4 ބިލިއަން ރުފިޔާއަށް އަރާ: އައްސަދު\n23 ޖުލައި 2020 - 16:32:44\nއެމްއެމްޕީއާރުސީގެ ހިޔާނާތުން ދައުލަތަށް 3.4 ބިލިއަން ރުފިޔާ ލިބެން ޖެހޭ ކަމަށް އެސެޓް ރިކަވަރީ ކޮމިޝަނުގެ ރައީސް އަހުމަދު އައްސަދު ވިދާޅުވެއްޖެ އެވެ.\nއެސެޓް ރިކަވަރީ ކޮމިޝަނުން މިހާރު ރައީސް އޮފީހުގައި ބާއްވަމުން އަންނަ ނޫސްވެރިންގެ ބައްދަލުވުމުގައި އައްސަދު ވިދާޅުވީ، ރަށްތައް އަގު މަގުކުރާނެ އުސޫލެއް އޮތް ނަމަވެސް ފަޅުތައް އަގު މަގުކުރާނެ އުސޫލެއް ނެތް ކަމަށެވެ. އެހެންކަމުން، އަގުތައް ބަލާފައި ވަނީ ރަށްތައް ހިމަނައިގެން ފާހަގަކުރައްވާ އައްސަދު ވިދާޅުވީ ނުލިބިގެން އުޅެނީ 77 މިލިއަން ޑޮލަރު ނޫންކަމަށެވެ.\nއަދި ނުލިބިގެން އުޅެނީ 210 މިލިއަން ނުވަތަ 3.4 ބިލިއަން ރުފިޔާކަމަށް ވެސް ވިދާޅުވި އެވެ.\n"އަޅުގަނޑުމެންނަށް އަބަދުވެސް އިވޭ އަޑެއް މިވެނި އެއްޗެއް ގަންނަންވާ އަގަށް ވުރެ ބޮޑު އަގުގައި ގަނެފިއޭ. އޭގެ އަނެއް ކޮޅު ދައުލަތުގެ އަޅުގަނޑުމެން ހުރިހާ ރައްޔިތުންގެ މުދަލެއް ލިބެންވާ އަގަށް ވުރެ ކުޑަ އަގެއްގައި ދޫކޮށްލުމަކީ އެެއާ އެއްވަރަށް ބޮޑު މައްސަލައެއް،"\nއޭގެ އިތުރުން އައްސަދު ވިދާޅުވީ، ދައުލަތަށް ފަޅުތައް ހިމަނައިގެން ލިބެން ޖެހޭ ފައިސާގެ އަދަދު ކަނޑައަޅާނަމަ، ހަތަރު ބިލިއަނަށް ވުރެ މައްޗަށް އަރައިގެންދާނެ ކަމަށެވެ. އަދި އެފައިސާގެ ތެރެއިން ލިބިފައި ވަނީ 1.1 މިލިއަން ކަމަށް ވެސް ވިދާޅުވި އެވެ.\nބަލަމުން އަންނަ މައްސަލަތަކުގެ ތެރޭގައި 37 ރަށަކާއި 12 ފަޅެއް ހިމެނޭއިރު އައްސަދު އިތުރަށް ވިދާޅުވީ، އެ ރަށްތަކާއި ގުޅިގެން އަމަލުކުރާނެ ގޮތާއި ގުޅިގެން ދެ ހިޔާލެއް ދީފައިވާ ކަމަށެވެ. އެއީ ގާނޫނީ ހަމުގެ ތެރެއިން އެކަމަށް ހައްލެއް ހޯދުމާއި އެކަމުގެ އިގްތިސޯދީގޮތުން ބަލަން ޖެހޭ ކަންކަމަށް ބެލުމަށް ފަހު ގޮތެއް ކަނޑައެޅުން ކަމަށެވެ. އަދި މަދަނީ މައްސަލައެއްގައި ޖިނާއީ ކަމެއް އެކުލެވިގެންވާނަމަ އެކަން ހުއްޓާލެވިގެން ނުވާނެކަން ފާހަގަކުރެއްވި އެވެ.\nއަދި ދައުލަތުގެ އެއްވެސް މުދަލެއް އަމިއްލަ ފަރާތަކާއި ހަވާލުކުރެވޭނަމަ އެ ބޭނުންކޮށްގެން މަންފާއެއް ހޯދާއިރު ރައްޔިތުންނަށް ވެސް މަންފާ ވާންޖެހޭ ކަމަށް ވިދާޅުވި އެވެ. އެގޮތަށް އެކަން ނުވާނަމަ ބައެއްގެ އަތުގައި މުދާ ބޭއްވުމުގެ ރަނގަޅު ސަބަބެއް ނުފެންނަ ކަމަށް ވެސް އައްސަދު ވިދާޅުވި އެވެ.\nރައީސް އޮފީސްއެސެޓްސް ރިކަވަރީ ކޮމިޝަން


Mourinho beynunvaathee Tottenham in Ramos ah faaralanee: Report | Mihaaru\nމޮރީނިއޯ ބޭނުންވާތީ ޓޮޓެންހަމުން ރާމޮސް އަށް ފާރަލަނީ: ރިޕޯޓް\nލަންޑަން (ނޮވެމްބަރު 23) - ޓޮޓެންހަމް ހޮޓްސްޕާސްގެ ކޯޗު ހޯސޭ މޮރީނިއޯ ބޭނުންވާތީ އެ ޓީމުން ރެއާލް މެޑްރިޑްގެ ކެޕްޓަން ސާޖިއޯ ރާމޮސް ގެންނަން މަސައްކަތްކޮށްފާނެ ކަމަށް މީޑިއާ ރިޕޯޓްތައް ބުނެފި އެވެ.\nއުމުރުން 34 އަހަރުގެ ރާމޮސް ރެއާލާ އެކު ހަދާފައިވާ އެއްބަސްވުން މި ސީޒަނުގެ ނިޔަލަށް ހަމަވާނެ އެވެ. އާ އެއްބަސްވުމެއްގެ މަޝްވަރާތައް ރެއާލާ އެކު ރާމޮސް ކުރިއަށް ގެންދިޔަ ނަމަވެސް އެހެން ކްލަބްތަކާ ވެސް އޭނާގެ އޭޖެންޓް މަޝްވަރާކުރާކަމަށްވެ އެވެ. ރާމޮސް ގެންދަން ޝައުގުވެރިކަން ފާޅުކުރަމުން އަންނަ އެއް ޓީމަކީ ފްރާންސްގެ ޗެމްޕިއަން ޕީއެސްޖީ އެވެ.\nއިނގިރޭސި މީޑިއާ ރިޕޯޓްތައް ބުނާގޮތުން މޮރީނިއޯ ވަނީ ޓޮޓެންހަމްގެ ޗެއާމަން ޑެނިއަލް ލީވީއާ އެކު ދާދި ފަހުން ބޭއްވި ބައްދަލުވުމެއްގައި ރާމޮސް ގެންނަން ފުރުސަތެއް އޮތްނަމަ އެކަމަށް މަސައްކަތްކުރަން އެދިފަ އެވެ. އެކަމަކު ޓޮޓެންހަމުން ރާމޮސް ގެންނަން ބަލާއިރު އެ ޓީމަށް ކުރިމަތިވާނެ އެންމެ ބޮޑު ޗެލެންޖަކީ ރާމޮސް އަށް ދޭން ޖެހޭ މުސާރަ ބޮޑުވުމެވެ. ރާމޮސް މި ވަގުތު ރެއާލްގައި ހުރީ އަހަރަކު ގާތްގަނޑަކަށް 20 މިލިއަން ޑޮލަރުގެ މުސާރަ އަކަށެވެ. ޓޮޓެންހަމްގައި މި ވަގުތު އެންމެ މުސާރަ ބޮޑު ކުޅުންތެރިއަކީ ކޭން އެވެ. އޭނާ އަށް ވެސް އަހަރަކު ލިބެނީ ގާތްގަނޑަކަށް 15 މިލިއަން ޑޮލަރު އެވެ.\nދާދި ފަހުން ނޫސްވެރިންގެ ބައްދަލުވުމެއްގައި މޮރީނިއޯ ވަނީ ރެއާލްގައި އޭނާއާ އެކު މަސައްކަތްކުރި އިތުރު ކުޅުންތެރިއަކު ޓޮޓެންހަމުން ފެނުމުގެ ކޮންމެވެސް ވަރެއްގެ ފުރުސަތެއް އޮތް ކަމަށް ބުނެފަ އެވެ. އެއީ ރާމޮސް ތޯ ނޫސްވެރިއަކު ސުވާލުކުރުމުން މޮރީނިއޯ ބުނީ ވަކިވަކި ކުޅުންތެރިންގެ ވާހަކަ ދައްކަން ބޭނުންނުވާ ކަމަށާއި އެއީ ރަނގަޅު ގޮތެއް ނޫން ކަމަށެވެ.\nމޮރީނިއޯ ޓޮޓެންހަމާ ހަވާލުވިތާ އަހަރެއްވެފައިވާއިރު މި ސީޒަނުގައި އެ ޓީމުން އަންނަނީ ރަނގަޅު ކުޅުމެއް ދައްކަމުންނެވެ.\nޓޮޓެންހަމް ދޫކޮށް މިދިޔަ ޖެނުއަރީ މަހު އިންޓަ މިލާނާ ގުޅުނު ޑެންމާކުގެ މިޑްފީލްޑަރު ކްރިސްޓިއަން އެރިކްސަން ވަނީ އެ ޓީމު ދޫކޮށްލަން ބޭނުންވާކަން ކްލަބްގެ މެނޭޖްމަންޓަށް އަންގައިފަ އެވެ. އިންޓަ އިން ބޭނުންވަނީ ޕްރިމިއާ ލީގުގެ ޓީމެއްގެ ކުޅުންތެރިއަކާ އެރިކްސަން ބަދަލުކުރެވޭނެ ފުރުސަތެއް އޮތްނަމަ އެ ގޮތަށް ކުރިއަށްދާށެވެ. އެ ގޮތުން އިންޓަ އިން ބޭނުންވަނީ އާސެނަލްގެ ގްރޭނިޓް ޝާކާ ނޫނީ މެންޗެސްޓާ ޔުނައިޓެޑްގެ ފްރެޑްއާ އެރިކްސަން ބަދަލުކުރާށެވެ.\nރިއަލް މެޑްރިޑް ޓޮޓެންހަމް ހޯޒޭ މޮރީނިއޯ\nމިވާހަކަތަކަށް ހުއްޓުމެއް ނެތް ދޯ


Mihaathaanah 1 lahka PCR test IGMH in hadhaifi – Iru\nމިހާތަަނަށް 1 ލައްކަ ޕީސީއާރ ޓެސްޓް އައިޖީއެމްއެޗް އިން ހަދައިފި\nއައިޖީއެމްއެޗުގައި ކޯވިޑް-19 ވައިރަސް ދެނެގަތުމަށް މިހާތަނަށް އެއް ލައްކައަށްވުރެ ގިނަ ޕީ.ސީ.އާރު ޓެސްޓު ހަދާފައިވާކަމަށް އެހޮސްޕިޓަލުން ވިދާޅުވެއްޖެއެވެ.\nކޯވިޑް-19 ވައިރަސް ހުރިތޯ ހަދާ ޕޮލިމަރައިޒް ޗެއިން ރިއެކްޝަން (ޕީ.ސީ.އާރް) ޓެސްޓު ހެދުމަށް ނޭފަތާއި ކަރު ތެރެއިން ސާމްޕަލް ނަގައިގެން ރާއްޖޭގައި އެންމެ ފުރަތަމަ ޓެސްޓުކުރަން ފެށީ އައިޖީއެމްއެޗުގައެވެ. އެގޮތުން ރާއްޖެއިން ކޯވިޑް-19ގެ ކޭސްއެއް ފެނުމުގެ ކުރިން، ފެބްރުއަރީ މަހު މިޓެސްޓު ހެދޭނެ އިންތިޒާމު ދުނިޔޭގެ ސިއްޙަތު ޖަމްޢިއްޔާއާއި ގުޅިގެން ސަރުކާރުންވަނީ އައިޖީއެމްއެޗުގައި ހަމަޖައްސަވާފައެވެ. އަދި 07 މާރޗް 2020 ގައި ކޯވިޑް-19ގެ ފުރަތަމަ ޕޮޒިޓިވް ކޭސް ރާއްޖެއިން ފެނުނުފަހުން 24 ގަޑިއިރު މެދުނުކެނޑި ކޯވިޑް ޕީ.ސީ.އާރު ޓެސްޓު ހެދުމުގެ މަސައްކަތް ދަނީ ކުރަމުނެވެ.\nމި މަސައްކަތް ފުރަތަމަ ފަށައިގަނެވިފައިވަނީ ޖުމްލަ3މުވައްޒަފުން ހިމެނޭ ޓީމަކުންނެވެ. އެހެންނަމަވެސް، ބަލި ޖެހޭ މީހުންގެ ޢަދަދު އިތުރުވާން ފެށުމާއެކު، ޕީ.ސީ.އާރު ޓެސްޓިން ޓީމްގައި ހިމެނޭ މުވައްޒަފުންގެ ޢަދަދު އިތުރުކޮށްފައިވާކަމަށް އެ ހޮސްޕިޓަލުން ވިދާޅުވެއެވެ. މިހާރު އައި.ޖީ.އެމް.އެޗްގައި ކޯވިޑް ޕީ.ސީ.އާރު ޓެސްޓް ހެދުމުގައި 22 މުވައްޒަފުންދަނީ މަސައްކަތް ކުރަމުންނެވެ.\nއައި.ޖީ.އެމް.އެޗުގައި ކޯވިޑް ޕީ.ސީ.އާރު ޓެސްޓު ހެދުމުގެ މަސައްކަތް ފުރަތަމަ ފެށިއިރު، ޓެސްޓިންގ ކެޕޭސިޓީއަކީ ކޮންމެ 24 ގަޑިއިރަކު 100 ޕީސީއާރް ޓެސްޓެވެ. ނަމަވެސް މިހާރު އެ ޢަދަދު ކޮންމެ 24 ގަޑިއިރަކު 1500 ޕީސީއާރް ޓެސްޓަށް ވަނީ އިތުރުކޮށްފައެވެ. މިއީ ސާމްޕަލް އެކްސްޓްރެކްޓް ކުރުމަށްޓަކައި ޒަމާނީ މެޝިންތަކާއި ޕީ.ސީ.އާރު މެޝިންތައް އަދި ހަމައެހެންމެ އިތުރު މުވައްޒަފުންތަކެއް ތަމްރީން ކުރެވިގެން ދިޔުމުގެ ނަތީޖާކަން އެ ހޮސްޕިޓަލުން ވަނީ ފާހަގަކުރައްވާފައެވެ.


ހިތާއި ފުއްޕާމޭ ޓްރާންސްޕްލާންޓް ހަދަން ޖެހިފައިވާ އަސްރާ އެހީއަކަށް އެދި އެދި – Faanooz\nހިތާއި ފުއްޕާމޭ ޓްރާންސްޕްލާންޓް ހަދަން ޖެހިފައިވާ އަސްރާ އެހީއަކަށް އެދި އެދި\nAugust 8, 2018 | އަޙުމަދު އަނަސް\nމިއީ ފުވައްމުލަކު ސިޓީއަށް އުފަން އުމުރުން އެންމެ 28 އަހަރުގެ އައިމިނަތު އަސްރާއެވެ. ވޭތުވެ މިދިޔަ3މަހެއްްހާ ދުވަސް ހޭދަކުރީ ވެދާނެ ގޮތަކާމެދު ވިސްނާ ފިކުރުކޮށް، އުންމީދުގެ ހުޅުކޮޅެއްގެ އިންތިޒާރުގައެވެ. އެހެނަސް މިކަންކަން އެހެންމީހަކަށް ބަޔާންކޮށްދިނުމަކީ ފަސޭހަކަމަކަށް ނުވާތީ އަދިވެސް ހިތަށް ތަސައްލީއެއް ލިބިފައެއްނުވެއެވެ.\n2011 ވަނަ އަހަރުން ފެށިގެން އަސްރާ އައީ ވަރުބަލިވާތީ ޑޮކްޓަކަށް ދައްކަމުންނެވެ. ނަމަވެސް އަސްރާއަށް އެއިސެންމެންގާރ ޖެހިފައިވާކަން އެނގުނު މީގެ ތިން މަހެއްހާ ދުވަސްކުރިން ޓްރީޓޮޕް ހޮސްޕިޓަލަށް ދެއްކުމުންނެވެ. އަދި މިހާރު އޭނާ އެ ބަލިން ފުރިހަމައަށް ސަލާމަތްވުމަށް އޮތް ގޮތަކީ ފުއްޕާމެ އާއި ހިތުގެ ޓްރާންސްޕްލާންޓެއް ހެދުން ކަމަށް ޑޮކްޓަރުން ބުނެއެވެ.\nއަސްރާގެ ޑޮކްޓަރުގެ ސިޓީ\nމިހާރު އަސްރާއަށް އޮތް ހަމައެކަނި ފަރުވާއަކީ ފުއްޕާ މޭ ބަދަލުކުރުން ކަމަށާއި، އަދި ހިތް ބަދަލުކުރުމާމެދު ގޮތެއް ނިއްމާނީ އަސްރާގެ ޑަކްޓަރު ކަމަށް އާއިލާއިން ވަނީ ފާނޫޒަށް މަޢުލޫމާތު ދީފައެވެ.\nބެންގަލޫރުގެ ބީއެސްޖީ ހޮސްޕިޓަލުން އޮޕަރޭޝަންކުރުމަށް އާސަންދަ ހަމަޖެހިފައިވާއިރު ގާތްގަނޑަކަށް އަހަރެއްހާ ދުވަސް އެކަމަށް ހޭދަވާނެ ކަމަށް ބެލެވޭ ކަމަށާއި އެމުއްދަތުގެ ތެރޭގައި ގުނަވަންތައް ރަނގަޅަށް މަސައްކަތް ކުރޭތޯ ބެލުމާއި ރިހެބިލިޓޭޝަންގެ ކަންކަން ކުރިއަށް ދާނެ ކަމުގެ އިތުރުން އަސްރާއަށް ބޭނުންވާ ފުއްޕާމޭ އަދި ހިތުގެ ގުނަވަން އޮސްޓްރޭލިއާއިން ލިބޭނެ މަގު ހަމަޖެހިފައިވާ ކަމަށްވެސް އާއިލާއިން ވަނީ ބުނެފައެވެ.\n“އަޅުގަނޑުމެން މިބަލަނީ ރާއްޖެއާއި އެންމެ ކައިރި ތަނަކުން، އަގުހެޔޮކޮށް ކުރެވޭ ގޮތަކަށް. އޮސްޓްރޭލިއާ އިން ކުރަންޏާ ވަރަށް އަގުބޮޑު ވާނެ. އެކަމަކު މިވަގުތު މިދަނީ ފަންޑުވެސް އެއްކުރަމުން.” އަސްރާގެ ފިރިމީހާ ޔާސިރު ބުންޏެވެ.\nއަސްރާ އަށް ފައިސާގެ އެހީއެއް ވެދެއްވަން ބޭނުންފުޅުވާ ފަރާތްތަކުން ދިވެހި ފައިސާ ނަމަ 7730000142133 އެކައުންޓަށް ފައިސާ ޖަމާކޮށްދިނުމަށް އާއިލާއިން އެދެއެވެ. އަދި ޑޮލަރުން އެހީވާން ބޭނުންނަމަ 7730000186661 އެކައުންޓަށް ޑޮލަރު ޖަމާކޮށްދިނުމަށް އާއިލާއިން އެދެއެވެ.\nއަދި އިތުރު އެއްވެސް މައުލޫމާތެއް ސާފު ކުރައްވަން ބޭނުންފުޅުވާނަމަ 7795796 ޔާސިރު އަހުމަދު (އަސްރާގެ ފިރިމީހާ) އަށް ގުޅުމަށް އާއިލާ އިން އެދެއެވެ.


Fahathun araa3goal jahaa Chelsea in natheeja evvaru kohfi - Hama.mv\nފަހަތުން އަރާ3ގޯލު ޖަހާ ޗެލްސީ އިން ނަތީޖާ އެއްވަރު ކޮށްފި\n27 ސެޕްޓެމްބަރ 2020 | 08:05\nއާދިއްތަ , 27 ސެޕްޓެމްބަރ 2020 | 08:05\nފަހަތުން އަރާ3ގޯލު ޖަހާ ޗެލްސީ އިން ނަތީޖާ އެއްވަރު ކޮށްފިްއެވެ.\nވެސްޓް ބްރޮމް އާ ދެކޮޅަށް ކުޅުނު މެޗުގެ އިތުރު ވަގުތުގައި ޓެމީ އަބްރަހަމް ކާމިޔާބު ކޮށްދިން ގޯލާއެކު ފަހަތުން އަރާ 3-3 ކުން ނަތީޖާ އެއްވަރުކޮށް ޗެލްސީއިން ވަނީ ޕޮއިންޓެއް ހޯދައިފައެވެ.\nމެޗުގެ ފުރަތަމަ 30 މިނެޓުގައި ވެސްޓް ބްރޮމް އިން ވަނީ ތިން ގޯލު ޖަހައި ޗެލްސީ ސިއްސުވައިލައިފައެވެ.\nޗެލްސީގެ ޑިފެންޑަރު މާކަސް އެލޮންސޯ އަށް ހެދުނު ގޯހަކުން މެޗުގެ ފުރަތަމަ ގޯލު ވެސްޓް ބްރޮމް އަށް ކާމިޔާބު ކޮށްދިނީ ކެލަމް ރޮބިންސަން އެވެ. ޕެރެއިރާ ދިން ބޯޅަ ރޮބިންސަން ގޯލަށް ފޮނުވާލާ މެޗުގެ4ވަނަ މިނެޓުގައި ވެސްޓް ބްރޮމް އިން ލީޑު ނެގިއެވެ.\nޕްރެމިއާ ލީގުގައި އަލަށް ކުޅުނު ޗެލްސީގެ ކެޕްޓަން ތިއާގޯ ސިލްވާ އަށް ހެދުނު ގޯހަކުން މެޗުގެ ދެވަނަ ގޯލު ވެސް ކާމިޔާބު ކޮށްދިނީ ރޮބިންސަންއެވެ. އަދި އޭގެ ދެ މިނެޓު ފަހުން ލިބުނު ކޯނަރަކު މާކު ނުކޮށް ދޫކޮށްލައިފާ ހުއްޓައި ވެސްޓް ބްރޮމްގެ ތިންވަނަ ގޯލު ޖަހައިދިނީ ކައިލް ބާޓްލީ އެވެ.\nދެވަނަ ހާފު ފަށައިގެން ކުރި މަސައްކަތުން ލަމްޕާޑުގެ ޗެލްސީ އިން ވަނީ 55 ވަނަ މިނެޓުގައި ލަނޑެއް ޖަހައި ފަރަގު ކުޑަ ކޮށްފައެވެ. ވިއްސަކަށް ޔާޑު ދުރުން މި ގޯލު ޖަހައިދިނީ މޭސަން މައުންޓް އެވެ.\nބަދަލު ކުޅުންތެރިއެއްގެ ގޮތުގައި ކުޅެން އެރި ހަޑްސަން އޮޑޯއީ ޗެލްސީގެ ދެވަނަ ގޯލު 70 ވަނަ މިނެޓުގައި ޖަހައިދިނެވެ. އަދި މައުންޓު ޖެހި ޝޮޓު ކީޕަރު އަތުގައި ޖެހިފައި ނުކުތުމުން ޗެލްސީ އަށް 93 ވަނަ މިނެޓުގައި ނަތީޖާ ހަމަ ހަމަ ކޮށްދިނީ ޓެމީ އަބްރަހަމް އެވެ.\nމިއީ ޗެލްސީ މި ސީޒަނުގައި ޑްރޯ ވި ފުރަތަމަ މެޗެވެ.\nބޭރު ކުޅިވަރު ފުޓުބޯޅަ ޕްރިމިއާ ލީގު ޗެލްސީ\nނޭޝަންސް ލީގުގައި ޖަރުމަނު ފުރަތަމަ ފަހަރަށް މޮޅު ވެއްޖެ\nސްޕެއިން އިން ސްވިޒަލޭންޑްގެ މައްޗަށް ކުރި ހޯދައިފި


Mi Manzaruthah Fenii Fuvahmulakah Dhaa Hiyy Nuveytha? - Vaguthu\nމި މަންޒަރުތައް ފެނި ފުވައްމުލަކަށް ދާހިތް ނުވޭތަ؟\nހުރިހާ ގޮތަކުން ބެލި ކަމުގައިވީނަމަވެސް ފުވައްމުލަކަކީ ތަފާތު ރަށެކެވެ. ތަފާތު މާހައުލެކެވެ. އަތޮޅުގައި އޮތް ހަމައެކަނި ރަށެވެ. ކިހާ ތަފާތު ހެއްޔެވެ؟\nއަނެއްކާވެސް ތަފާތު ކަމެކެވެ. މަދުން ނޫނީ ނުއުފެދޭ ގުދުރަތީ ރީތި ޕޫލެއް އެރަށުގެ ގޮނޑުދޮށުގައި އުފެދުނީ އެވެ. އެރަށު މީހުން މިއަށް ކިޔަނީ "ބީއްސާވެލި" އެވެ. މިފަހަރު އުފެދުނީ އެންމެ ބީއްސާވެއްޔެކެވެ. އެރަށުގައި ބީއްސާވެލި ލާ ދުވަސްކޮޅުތަކާ ދިމާކޮށް ރާއްޖޭގެ އެކި ކަންކޮޅުތަކުން މީހުން އެރަށަށް ދެއެވެ. ގުދުރަތީ މި އަޖައިބު ދެކިލުމަށާއި ޕޫލުހެން ހެދޭ އެ ފެންގަނޑުތަކަށް އެރި މަޖާކޮށްލުމަށެވެ.\nވަރަށް މަދުން ނޫނީ ރާއްޖެއިންވެސް އަދި ފުވައްމުލަކުންވެސް މިފަދަ ގުދުރަތީ އަޖައިބު ކުރުވަނިވި މަންޒަރު ފެނިގެން ނުދެ އެވެ. ނަމަވެސް މި ގުދުރަތީ މަންޒަރު ބަލާލުމަށް ފުވައްމުލަކަށް ދާ ހިތްނުވޭ ހެއްޔެވެ؟\nފުވައްމުލަކަކީ ބޮޑެތި ބިޔަ ރާޅުތައް ނަގާ ބިންދާލާ ރަށަކަށްވުމުން މޫދަށް އެރުން ވަނީ ބިރުވެރި ކަމަކަށްވެފަ އެވެ. ނަމަވެސް ފުވައްމުލަކު ތުނޑީގައި މިހާރު ބިއްސާވެލި ލާފައި އޮތުމުން ރަށަށް ވަރަށްވެސް އުފާވެރިކަން ގެނުވައިފި އެވެ. ހަފްތާ ބަންދުގައި ދަރިންނާއި އާއިލާ މެމްބަރުން އެކުގައި މޫދަށް އެރިލެވޭނެ ގުދުރަތީ ޕޫލެއް ރަށުގައި އުފެދުނީ އެވެ.\nބިއްސާވެއްޔަކީ ހަމައެކަނި ފުވައްމުލަކު ތުނޑީގައި އުފެދޭ އެއްޗެކެވެ. އެތަން އަލަށް ފެންނަ މީހަކަށް ސިފަވާނީ ސުވިމިން ޕޫލެއްގެ ސިފައިގަ އެވެ. މި ގޮތުން ބިއްސާވެލި ތިން ގޮތަކަށް އުފެދެ އެވެ. އެއީ ކަނޑު ބިއްސާވެއްޔާއި ފަރު ބިއްސާވެލި، އަދި ވެލި ބިއްސާވެއްޔެވެ.\nކަނޑު ބިއްސާވެއްޔާއި ފަރު ބިއްސާވެލި ތުނޑީގައި ނުއުފެދޭތާ ޒަމާން ތަކެއް ވެއްޖެއެވެ. ކަނޑު ބިއްސާވެލި އުފެދިފައި ހުންނައިރު، ފެންނާނީ ކަނޑު އޮންނަ ގޮތަށް ނޫކުލައިގައެވެ. ފަރު ބިއްސާވެލި ހުންނައިރު ފެންނާނީ ފަރުމަތި އޮންނަ ގޮތަށެވެ.\nހަފްތާ ބަންދާއި، ބޮޑު ޗުއްޓީގައި ފުވައްމުލަކު ތުނޑި އަށް މޫދަށް އެރިލަންދާ މީހުން މަދެއް ނޫނެވެ. މިފަހަރު ފުވައްމުލަކު ތުނޑީގައި ބިއްސާވެލި ލާފައި މިވަނީ ބޮޑު ޗުއްޓީއަށް ކުޑަ ދުވަސްކޮޅަކަށް ވެފައި ވަނިކޮށެވެ. އެހެން ކަމުން ރާޢްޖޭގެ އެކި ކަންކޮޅުތަކުން ފުވައްމުލުގެ މި ރީތި ޕޫލަށް އެރެންދާނެ ކަން ހަމަ ޔަގީނެވެ.\nފުވައްމުލަކަކީ ގުދުރަތީ އެތަކެއް ރީތިކަމެއް ލިބިފައިވާ ރަށެއް ކަމުން މިރަށް ބަލާލަން ދާން ބޭނުން ނުވާނީ ކާކު ހެއްޔެވެ؟ މީގެ ހަފްތާއެއްހާ ދުވަސް ކުރިންވެސް މުޅި ސޯޝަލް މީޑިއާގައި ދައުރުވަމުންދިޔައީ ފުވައްމުލަކުގެ އަޖައިބު ކުރުވަނިވި ގުދުރަތީ ރީތި މަންޒަރުގެ ފޮޓޯތަކެވެ. ފުވައްމުލަކު ތުނޑި އާދަޔާ ޚިލާފަށް ބޮޑުވެ އެތަށް ސަތޭކަ ބަޔަކު އެތަނަށް އެއްވެފައިވާ ހިތްގައިމު މަންޒަރުގެ ފޮޓޯތައް ފެނި ހަމަ ކޮންމެ މީހަކުވެސް ދާހިތްވާނެކަން ޔަގީނެވެ.\nގުދުރަތީ ކަންތަކުގެ ވާހަކަ ދައްކާއިރު ފުވައްމުލަކަށް ދާ ކޮންމެ މީޙަކުވެސް އެރަށުގެ ކޮޑަކިޅިން މަޑް ބާތެއް ނަގާނުލައި އައުމަކީ ނާދިރު ކަމެކެވެ. އެތަން ފެނުމުން ކޮންމެ މީހަކުވެސް އެރޭ ހިތްވާނެ އެވެ.\n"ފުވައްމުލަކަށް ގޮއްސިއްޔާ ވެލި ކޮޅެއް ގެނެސްދެއްޗޭ"، މިއީ އާންމުކޮށް އިވޭ އެއްވާހަކަ އެކެވެ. ރައްޓެއްސަކު ފުވައްމުލަކަށް ދާ ވާހަކަ އަޑުއިވުމުން ބުނާނީ މިހެން ކަން ޔަގީނެވެ. މިހެން ބުނަނީވެސް ސަބަބެއް ނެތިއެއް ނޫނެވެ. އެރަށުގެ ވެއްޔަކީ، އާންމުކޮށް ރާއްޖޭގެ ރަށްރަށުގެ ގޮނޑުދޮށްތަކުން ފެންނަ ވެއްޔަށް ވުރެން ބޮޑުކޮށް އަދި އޮފުކަމެއް ހުންނަ ވެއްޔަކަށް ވާތީއެވެ. މީގެ އިތުރުން، މި ރަށުގެ އިރު ދެކުނު މޫދު ކައިރިން ފެންނަ ކަޅު އަކިރި ނުވަތަ އެ ރަށު މީހުން ކިޔާ ނަމުންނަމަ ކަޅޮ އަކިރިއަކީ ވެސް ހާއްސަ އެއްޗެކެވެ.\nމިހެން ގޮސް ކިތަންމެ ބައިވަރު ކަމެއްވެސް ފާހަގަ ކުރެވިދާނެ އެވެ. ނަމަވެސް އަމިއްލަޔަށް ގޮސް ތަޖުރިބާ ކޮށްލަން މިއީ ހަމަ ސަޅި ކަމެކެވެ.\nފިނި ބުރު ޖެހުން ގިނަވުމުން ފުވައްމުލަކު ލިންކް ރޯޑު ވަކި ވަގުތަކަށް ބަންދު\nއޮކްޓޯބަރ 21, 2019 13:10\nނުވޭދާހިތެއް ހަމަ ހަޤީޤަތުގައިވެސް ނުވޭ\nއޮކްޓޯބަރ 21, 2019 14:42\nމަށެއް ވެސް ނުވޭ ދާހިތެއް...\nއަންނަ އަހަރު ވަގުތު މުއައްޒަފުން ޗުއްޓީ އަށް ޖައްސާލާތި އިގޭ\nއޮކްޓޯބަރ 21, 2019 13:53\nނުވެޔޭ ދާހިތެއް ތިއަށްވުރެ ބޮޑުވެފަ މާ ރީތިވާނެ މިރަށުގެ ފަސް ގަނޑު.\nއޮކްޓޯބަރ 21, 2019 16:05\nއޮކްޓޯބަރ 21, 2019 16:58\nޕާރޓޭން އުޅޭތީ ނުވޭ ދާހިތެއް.\nއޮކްޓޯބަރ 21, 2019 17:16\nކޮން ރަށެއްގަ ޕާރޓޭއިން ނޫޅެނީ؟\nއޮކްޓޯބަރ 21, 2019 18:26\nނާޅިސް ޖޭވިއަސް ދާ ހިތްވާ މީހުން ދާނެ. ފްލައިޓް ލޭންޑު ކޮށްލާނީ ސީދާ ރަށުގެ ފަސްގަނޑަށް.\nއޮކްޓޯބަރ 21, 2019 19:04\nނުވޭ ދާހިތެއް.. ހުސް ރަނޑުން އުޅޭ ރަށެއް ތީ...ކެކެކެ...\nއޮކްޓޯބަރ 21, 2019 21:07\nޔާރާ ވަރަށް ދާހިތްވޭ ހުންނާނެ ގެއެއް ލިބުނީމަދޯ ދެވޭނީވެސް .\nއައިމިނާބީ ހދ. ކޭލަކުނު\nއޮކްޓޯބަރ 21, 2019 21:09\nތިއެއްންމެ ދާހިއް ނުވާރައް! ތީ ވަކިން އޮތް ބޮޑުރަށެއް! އަރެމެން ރަށު ވަރައިގެން ގޮނޑުދޮށައް ނިކުމެލީމަ ޖެހިގެންހުރި ރައްތަކުގެ މަލަމަތި ފެންނާތި މާހިއްގައިމު މިކަލަ އެތައް ރައްށައެބަހުރިޥރާއްޖޭގަ\nއޮކްޓޯބަރ 22, 2019 05:51\nއަސްލުވެސް ނުވޭ ދާހިތެއް..ތިޔައްވުރެން އަހަރުމެން ރަށު ގޮޑުދޮށާ މޫދު މާފުރިހަމަ މާޝާ ﷲ..ދާހިތްނުވަނީ މޫދައްއެރޭއިރަށް އޮޔައް ދަމައިގަންނާތީ ކަނޑު ކަރިކަމުން ވ ބިރުގަނޭ..ނޯ ބޮޑު ރީފް ގާރޑަންސް.. ކުރިން ވ ދެވިއްޖެ އެކި ކަންކަމު...


ސަދަރން ލިންކް އާއި ފެނަކަ ޓީމަށް މޮޅެއް – Mikal News\nފުވައްމުލައް ސިޓީ އޮފީސް ފުޓްސަލް ކަޕް 2019\nމިހާރު ކުރިޔަށްދާ ފުވައްމުލައް އޮފީސް ފުޓްސަލް ކަޕްގެ ދެވަނަ ދުވަހުގެ ދެ މެޗުން ސަދަރން ލިންކް ފުވައްމުލައް އާއި ފެނަކަ ރިކްރިއޭޝަން ކްލަބު މޮޅުވެއްޖެއެވެ. މިއީ މިދެޓީމުވެސ ްމުބާރާތުގައި ކުޅުނު ފުރަތމަ މެޗެވެ.\nމުބާރާތުގެ 3ވަނަ މެޗުގައި ވާދަކުރީ ގްރޫޕް 1 ގެ އެފްސީސީ ރިކްރިއޭޝަން ކްލަބް އާއި ފެނަކަ ރިކްރިއޭޝަން ކްލަބެވެ. މިމެޗު 2-0 ން ކާމިޔާބުކުރީ ފެނަކަ ރިކްރިއޭޝަން ކްލަބެވެ. މިމެޗުގެ މޮޅު ކުޅުންތެރިއަކީ ފެނަކަ ރިކްރިއޭޝަން ކްލަބުގެ ޖާޒީ ނަމަބަރު 11 އަހުމަދު އިނާނު އެވެ.\n3 ވަނަ މެޗުގެ މޮޅު ކުޅުންތެރިޔާ އިނާނު އަހުމަދު ފެނަކަ\nމުބާރާތުގެ4ވަނަ މެޗުގައި ބައްދަލުކުރީ ގްރޫޕް2ގެ ދެ ޓީމު ކަމަށްވާ އެމްއެންޑީއެފް ފުވައްމުލައް އާއި ސަދަރން ލިންކް ފުވައްމުލައް ޓީމެވެ. މިމެޗު 4-2 ން ކާމިޔާބުކުރީ ސަދަރން ލިންކް ފުވައްމުލައް ޓީމެވެ. މިމެޗުގެ މޮޅު ކުޅުންތެރިއަކީ ސަދަރން ލިންކްގެ ޖާޒީ ނަމްބަރު4އަހުމަދު މުއާޒު އެވެ.\n4 ވަނަ މެޗުގެ މޮޅު ކުޅުންތެރިޔާ އަހުމަދު މުއާޒު ސަދާން ލިންކް\nމިމުބާރާތުގައި މާދަމާގެ ފުރަތަމަ މެޗުގައި ބައްދަލުކުރާނީ އެލިކޯން އާއި އެމްއެންޑީއެފް ފުވައްމުލައް އެވެ. ދެވަނަ މެޗްގައި ވާދަކުުރާނީ ކްލަބް ވެމްކޯ އާއި ފެނަކަ ރިކްރިއޭޝަން ކްލަބެވެ.\nހަވީރުގެ ފުރަތަމަ މެޗު ފަށާނީ 4:00 ގައެވެ އަދި ދެވަނަ މެޗު ފަށާނީ 4:45 ގައެވެ.\nފުވައްމުލައް ސިޓީ އޮފީސް ފުޓްސަލް ކަޕް 2019: ސަދަރން ލިންކް ޓީމު\nގުޅުންހުރި މައުލޫތައް:ކުޅިވަރު, ފުވައްމުލަކު އިޖުތިމާއި މަރުކަޒު, ފުޓްސަލް\nފެނަކަ ރިކްރިއޭޝަން ކްލަބަށް ސެމީ ފައިނަލުގެ ޖާގައެއް\nފުވައްމުލައް އޮފީސް ފުޓްސަލް މުބާރާތް މިއަދު ފަށަނީ\nފުވައްމުލައް އޮފީސް ފުޓްސަލް ކަޕް: އެލިކޯން އާއި އެއަރޕޯރޓް ރިކްރިއޭޝަން މޮޅުވެއްޖެ\nއޮފީސް ފުޓްސަލް މުބާރާތުގެ ޗެމްޕިއަންކަން ފެނަކަ-ފުވައްމުލައް އިން ހޯދައިފި\nއޮފީސް ފުޓްސަލް މުބާރާތުގެ ސެމީފައިނަލުގެ ޓީމުތައް ކަނޑައެޅިއްޖެ


ސައުތު އޭޝިއަން ގޭމްސް: ރާއްޖެ އާއި ލަންކާ ބައްދަލުކުރި މެޗު އެއްވަރު ސައުތު އޭޝިއަން ގޭމްސް: ރާއްޖެ އާއި ލަންކާ ބައްދަލުކުރި މެޗު އެއްވަރު\nސައުތު އޭޝިއަން ގޭމްސް: ރާއްޖެ އާއި ލަންކާ ބައްދަލުކުރި މެޗު އެއްވަރު\nސައުތު އޭޝިއަން ގޭމްސް: ފުޓްބޯޅަ އިވެންޓްގައި ދިވެހިރާއްޖެ އާއި ސްރީ ލަންކާ ބައްދަލުކުރި މެޗުގައި ރާއްޖޭ ނާއިޒް ޙަސަން ބޯޅަ ކުރިޔަށް ފޮނުވާލަނީ | ފޮޓޯ:އެމްއޯސީ / ޢަބްދުﷲ އަބީދު\n13 ވަނަ ސައުތު އޭޝިއަން ގޭމްސްގެ ފިރިހެނުންގެ ފުޓްބޯޅަ އިވެންޓްގައި ދިވެހިރާއްޖެ އާއި ސްރީ ލަންކާ ބައްދަލުކުރި މެޗު އެއްވަރުވެގެން ނިމިއްޖެއެވެ. ނޭޕާލުގެ ކަތުމަންޑޫގެ ދަސާރާތު ސްޓޭޑިއަމްގައި ކުޅުނު މި މެޗު ނިމުނީ 0-0 ގެ ނަތީޖާއަކުންނެވެ.\nމި މެޗަށް ދިވެހި ޓީމު ނުކުތީ ސީނިއަރ ޓީމުން 23 އަހަރުން ދަށުގެ ޤައުމީ ޓީމަށް ނެގި އަކްރަމް ޢަބްދުލްޣަނީ އާއި ހަމްޒާ މުޙައްމަދާއި އިބްރާހީމް މަހުދީ ޙުސައިން ހިމަނައިގެންނެވެ. މި މެޗުގެ ފުރަތަމަ ހާފުގައި ދިވެހި ޓިމުން ވަނީ ރަނގަޅު ކުޅުމެއް ދައްކާ ލަނޑު ޖަހާނެ ފުރުސަތުތައްވެސް ތަނަވަސްކޮށްފައެވެ. އެގޮތުން ނާޒިޒް ޙަސަން އަދި އިބްރާހީމް ފޮނުވާލި ހަމަލާތައް ސްރީ ލަންކާގެ ކީޕަރ ސުޖަން ޕެރޭރާ ވަނީ ދިފާއުކޮށްފައެވެ.\nރާއްޖޭން ދެ ވަނަ ހާފުގެ ކުރީކޮޅު ރިހާމް އަބްދުލްޣަނީ (ބޮބީ) ވަނީ ކުޅެން އަރުވާފައެވެ. މި ހާފުގައި ދިވެހި ޓީމުގެ ހަމްޕު އޭރިއާ ބޭރުން ފޮނުވާލި ބޯޅަ ދިޔައީ ގޯލުގެ އަރިމަތިން ބޭރަށެވެ. އޭގެ ފަހުން އޭރިޔާ ބޭރުން ލިބުނު ހިލޭ ޖެހުން އިބްރާހީމް ވަހީދު ޙަސަން ފޮނުވާލުމުން އެ ބޯޅަ ބޭރަށް ދިޔައީ ގޯލުގެ ހުރަސް ދަނޑީގަވެސް ޖެހިފައެވެ.\nމި މެޗުގެ 78 ވަނަ މިނެޓުގައި ލަންކާގެ ކުޅުންތެރިއަކަށް ވަނީ ރަތް ކާޑު ދައްކާފައެވެ. މިއާއެކު ލަންކާއިން 10 ކުޅުންތެރިންނާއެކު މެޗު ކުޅެމުންދިޔަ ވަގުތުވެސް ރާއްޖެއިން ވަނީ ލަންކާގެ ގޯލާއި އަމާޒުކޮށް ގިނަ ހަމަލާތަކެއް ފޮނުވާލާފައެވެ.\nމި މެޗަކީ ޖެހިޖެހިގެން ލަންކާ އަތުން ރާއްޖެ އެއްވަރުވި ދެވަނަ މެޗެއެވެ. އެންމެ ފަހުން ބަނގްލަދޭޝްގައި ބޭއްވި ސާފް ސުޒުކީ ކަޕްގައި ލަންކާއާއި ރާއްޖެ ކުޅުނު މެޗު ނިމުނީ އެއްވެސް ޓީމަކަށް ލަނޑެއް ނުޖެހިއެވެ.\nގޭމްސްގެ ފުރަތަމަ މެޗުގައި މިއަދު ބޫޓާން އަތުން ބަނގްލަދޭޝް ވަނީ 1-0 އިން ބަލިވެފަ އެވެ. މާދަމާ ކުޅޭ މެޗުގައި ރާއްޖެ ކުޅޭނީ ބަނގްލަދޭޝްއާ ދެކޮޅަށެވެ. މެޗުގެ ކުޅުން ފަށާނީ ރާއްޖެ ގަޑިން ހަވީރު 16:15 ގައެވެ.


އައްޑޫ ސިޓީ ޓޫރިޒަމް ތަޞައްވަރު6(މުލިކެޑަ) – އައްޑޫ އޮބްޒާވަރ\nއައްޑޫ ސިޓީ ޓޫރިޒަމް ތަޞައްވަރު6(މުލިކެޑަ)\nމުލިކެޑަ - ފޮޓޯނަގާފައިވަނީ އިންޓާނެޓުން\nޒުހައިރު3އޮކްޓޫބަރު, 2018\nމިއީ އައްޑޫ ސިޓީގެ ޓޫރިޒަމް ތަރައްގީ ކުރުމަށް އަޅުގަނޑު ލިޔަމުން އަންނަ ސިލްސިލާ ލިޔުމުގެ ހަވަނަ ތަޞައްވަރެވެ.\nއަޅުގަނޑު އޮކްޓޫބަރ 2، 2018 ވަނަދުވަހު ލިޔުނު ލިޔުމުގައި ގެނެސްދީފައިވާނީ ސަވާހިލި ރިސޯޓުގެ ތަޞައްވަރެވެ.\nމިއަދުގެ އަޅުގަނޑުގެ ލިޔުމުގައި ގެނެސްދޭނީ ޝަންގްރިއްލާ އާއި އަދި ހެރެތެރަ ދެމެދުގައި އެވާ މުލިކެޑަ ރިސޯޓަކަށް ތަރައްގީ ކުރާނެ އަޅުގަނޑުގެ ތަޞައްވަރެވެ. މިތަނުގައި ގާއިމު ކުރެވިގެންދާނީ ތިންތަރީގެ ހިތްގައިމު ވަރަށް ތަފާތު ރިސޯޓަކެވެ.\nމުލިކެޑަ ރިސޯޓަކަށް ތަރައްގީ ކުރުމުގެ ކުރިން އެރަށުގެ ވަށައިގެން ބީޗް ހަދާ އަދި އެވެލިގަނޑު ގިރިގެން ނުދާނެހެން ރިވެޓްމަންޓް ޖަހަން ޖެހޭތަންތަނުގައި ޖަހާ އަދި ވޯޓާބްރޭކްސްތައް ލާން ޖެހޭނެއެވެ. ހިއްކުމާއި ރިވެޓްމަންޓް ޖެހުމާއި އަދި ވޯޓާ ބްރޭކްތައް ލުމުގެ މަސައްކަތް ކުރަންވާނީ ދިވެހި ސަރުކާރުގެ ޚަރަދުގައެވެ.\nދޮންދީނާ ނަލަ ބީޗް ރިސޯޓް – މުލިކެޑަ\nއައްޑޫ ސިޓީގައި ތަރައްގީ ކުރެވޭ އެންމެ ތަފާތު އެއް ރިސޯޓަކީ ދޮންދީނާ ނަލަ ބީޗް ރިސޯޓު ކަމުގައި ހަދަންވާނެ އެވެ. ތިންތަރީގެ މިރިސޯޓުގެ ބައްޓަން ހުންނަންވާނީ އައްޑޫއަށް ޚާއްސަ ދޮންދީނާގެ ބައްޓަމަށެވެ. އަޅުގަނޑުގެ ޚިޔާލީ ކުރެހުމުގައި ނަގާފައިވާނީ އައްޑޫ ސިޓީ ކައުންސިލްގެ ލޯގޯގެ ބައްޓަމެވެ. ސަބަބަކީ މީގެއިން އައްޑޫ ސިޓީގެ ރަމްޒު ވަރަށް ފުރިހަމައަށް ދައްކާކަމަށް އަޅުގަނޑަށް ގަބޫލު ކުރެވޭތީއެވެ. އަޅުގަނޑުގެ ޚިޔާލީ ކުރެހުން ތިރީގައި އެވަނީއެވެ.\nމުލިކެޑައިގާ ތަރައްގީ ކުރާނެ ރިސޯޓުގެ ޚިޔާލީ ކުރެހުމެއް\nމިރިސޯޓުގައި ޖުމުލަ 350 ކޮޓަރި ތަރައްގީ ކުރަން ޖެހޭނެއެވެ. އަދި ހަމަ އެއާއި އެކު ތަފާތު ދެ ހިސާބެއްގައި ސްވިމިން ޕޫލްވެސް ހަދަން ޖެހޭނެއެވެ. އެއް ސްވިމިންޕޫލް ހަދަންވާނީ ދޫނީގެ ލޯހުންނަ ދިމާލަށް، ކުރެހުމުގައި ދައްކާފައިވާ ހިސާބުގައެވެ. މިރިސޯޓަކީ އައްޑޫގެ ރަމްޒު ކަމުގައިވާ ދޮންދޫނި ބައްޓަމަށް ތަރައްގީ ކުރެވޭ ރިސޯޓެއް ކަމުން މިޕްރޮޖެކްޓް ވެގެންދާނީ ބިޔަ ޕްރޮޖެކްޓެއްގެ ގޮތުގައެވެ.\nމިރިސޯޓު ކުއްޔަށް ހިފާފަރާތަކަށް 75 އަހަރު ދޭންވާނެ އެވެ. އަދި މުޅި ރިސޯޓު ފުރިހަކޮށް ހުޅުވުމަށް އެންމެ ގިނަވެގެން ދޭންޖެހޭނީ4އަހަރު ދުވަހުގެ މުއްދަތަކެވެ. މިމުއްދަތުގައި ރިސޯޓު އެންމެ ފުރިހަމަޔަށް ތައްޔާރު ކުރެވި ފަސްވަނަ އަހަރުގެ ތެރޭ ހުޅުވެން ޖެހޭނެ އެވެ.\nމިރިސޯޓުގެ ކުލި ހިގަން ފަށަންވާނީ ރިސޯޓް އޮޕަރޭޝަނަށް ހުޅުވޭދުވަހުން ފެށިގެންނެވެ. ފުރަތަމަ އަހަރު ސަރުކާރަށް ކުލީގެ ގޮތުގައި ނަގަންވާނީ ކަނޑައެޅޭ ކުލީގެ 50 އިންސައްތަ އެވެ. ދެވަނަ އަހަރު 60 އިންސައްތަ ނަގާއިރު ތިންވަނަ އަހަރު ސަރުކާރަށް ނަގަން ވާނީ ކުލީގެ 70 އިންސައްތައެވެ. ހަތަރު ވަނަ އަހަރު 80 އިން ސައްތަ ނަގާ ފަސްވަނަ އަހަރު ކުލީގެ ގޮތުގައި ސަރުކާރަށް ނަގަންވާނީ 90 އިން ސައްތަ އެވެ. ފުރިހަމަ ކުލި ސަރުކާރަށް ނަގަން ފަށަންވާނީ5އަހަރު ފަހުންނެވެ.\nދޮންދީނާ ނަލަ ބީޗް ރިސޯޓް ހުޅުވުމުން އައްޑޫ ސިޓީގެ ފަތުރުވެރި ކަމުގެ ސިނާއަތަށް އިތުރުވެގެންދާނީ 700 އެނދެވެ. އެހެންކަމުން ކުރީގައި އުފެއދިފައިވާ 3106 އެނދުގެ ތެރެއަށް މިއެނދުތައް އެއްކޮށްލުމުން މުޅިޖުމުލަ 3806 އެނދު އުފެއްދުނީއެވެ.\nމިރިސޯޓު ހުޅުވަންޖެހޭނެ އެންމެ ފަހުގަ ތާރީޚަކަށް ވާންވާނީ މިހާރު ރައީސްކަމަށް އިންތިޚާބު ވެފައިވާ އިބްރާހިމް މުޙައްމަދު ޞާލިޙުގެ ޒަޢާމަތުގެ އެންމެ ފަހު އަހަރުގެ ތެރޭގައެވެ. އައްޑޫ ސިޓީގެ ރައްޔިތުން މިދެކޭ ފޮނި ހުވަފެން ހަގީގަތަކަށް ވެގެން ދިއުމަކީ އައްޑޫގަ ކުދި ބޮޑު ހުރިހާ ރައްޔިތުން ނުހަނު އުފާވާނެ ކަމެކެވެ. އޭރުން އައްޑޫގެ އިގްތިސާދީ ތަރައްގީ މިއިން ޒަމާނެއްގައި ކުރިނާރާ މިންވަރަށް މައްޗަށް ޖެހިލާނެއެވެ. މިހުވަފެން ހަގީގަތަކަށް ހެދުމަށް ރައީސް އިބޫގެ ފުރިހަމަ އެއްބާރުލުން ނިހާޔަތަށް ބޭނުމެވެ. އެއުއްމީދުގައި އަޅުގަނޑުގެ6ވަނަ ތަސައްވަރު މިހާހިސާބުން ނިންމާލާނަމެވެ.\nނުނިމޭ – ދެން އަންނާނީ ތަޞައްވަރު 7\n2 Kommentare zu "އައްޑޫ ސިޓީ ޓޫރިޒަމް ތަޞައްވަރު6(މުލިކެޑަ)"\nނަވާޒު |4އޮކްޓޫބަރު, 2018 um 10:35 ص | رد\nމުލިކެޑަ އެއް ނޫން އިނގޭތޯ. ރަނގަޅު ގޮތަކީ މުލިކެޑެ / ކުރީ ދުވަހު ހަންކެޑަ ވެސް ލިޔެފައި އޮތް. އޭގެވެސް ރަނގަޅު ގޮތަކީ ހަންކެޑެ .\nއަހްމަދު |4އޮކްޓޫބަރު, 2018 um 4:49 م | رد\nމިރަށަކީ ނިސްބަތުން ބޮނޑަ ރަށަށް… މަގޭ ހިޔާލަކީ މިރަށް އިންޓަރގްރޭޓެޑް ކޮންސެޕްޓަށް ތަރައްގީ ކެރުން. 25 ވަރަކަށް ކޮޓރީގެ ގެސްޓް ހައުސް ބްލޮކްތަކަށް (3 ފަންގިފިލާށް ވޭލެކަށް) ހަދަފައި، ޔުޓިލިޓިސް / އެފް އެންޑް ބީ އައުޓުލެޓްސް / އަދި އެހެނިހެން ހިދުމައްތައްކަސް އެކއެކި ފަރާއްތަކަށް ވިޔަފާރި އުސޫލުން ދިނުން… ޕޮލިސް ޕޯސަޓަކަސް ހިށުން މުހިއްމު…. މަގޭ އެސްޓިމޭޓަކީ މިރަށި 1500 ވަރަކަށް އެނދެ އުފެއްދުން… ގެސްޓް ހައުސް ތަކަސް އެކި އެކި ފަރާއްތަކަށް ޑިވެލޮޕ ކެރާއް ނުންފެހޭ ހަދަފައި މެނޭޖް ކެރާށް ދެރެފޭނެއި… މިކޮންސެޕްޓަށް ހެދިމެއި ކުދު / މެދަ ފަނތީގެ ވިޔަފާރިތަކަށަސް އޮންނަހެއް ފުރުސަތެ… ވަކި ރަށަށް ވީމެއި ބާރ ތަކަސް ހެދޭހެއް… އެއަރޕޯރޓް ޓްރާންސްފާގެ ހިދުމަތަސް ދޭނެއި ވަކި ޕާރޓީއަކުން..


ގިނަ ކުޅުންތެރިންތަކެއް ސޮއިކޮށް، ރިލޭގެ ކޮންޓްރެކްޓް އާކޮށްފި\nވިކްޓްރީން ދަނީ އިތުރު ކުޅުންތެރިންނަށް ފާރަލަމުން\nރިލްވާން ވަނީ ވިކްޓްރީގެ ކޮންޓްރެކްޓް އާކޮށްފަ\nބަކާ އާއި އީސަ ސޮއިކުރީ ރެކޯޑް އަގަކަށް\n13 ޖެނުއަރީ 2017 | ހުކުރު 04:45\nވިކްޓްރީ އަށް އަލަށް ގުޅުނު ތިން ކުޅުންތެރިންނާއި އެޓީމުގެ ކެޕްޓަން ރިލްވާން ވަހީދު\nކުރިއަށް އޮތް ފުޓުބޯޅަ ސީޒަނަށް ވިކްޓްރީ ސްޕޯޓްސް ކްލަބު ވަރުގަދަ ކުރުމަށްޓަކައި ނަން މަޝްހޫރު ގިނަ ކުޅުންތެރިންތަކެއް ގެނެސް އެ ކްލަބާއެކު ކުރިއަށްދާން ބޭނުންވާ ބައެއް ކުޅުންތެރިންގެ ކޮންޓްރެކްޓް އާކޮށްފި އެވެ.\nވިކްޓްރީ އަށް މި ސީޒަނުގައި ގެނައި ކުޅުންތެރިންގެ ތެރެއިން މުހައްމަދު އާރިފް (ބަކާ) އާއި އިސްމާއިލް އީސަ (މެސީ) ގެނެސްފައި ވަނީ ރެކޯޑް އަގަކަށެވެ.\nރާއްޖޭގައި މިވަގުތު ތިބި އެންމެ މޮޅު ދެ މިޑްފީލްޑަރުންގެ ތެރޭގައި ހިމެނޭ ބަކާ އާއި އީސަގެ އިތުރުން ނިއު ރޭޑިއަންޓުގެ ވައިސް ކެޕްޓަން އަހުމަދު ނިޔާޒާއި ބީޖީ ސްޕޯޓްސްގެ ކެޕްޓަން މުހައްމަދު ސާބިގް އަދި ކްލަބް ވެލެންސިއާގެ ހަސަން އަދުހަމް (ސަޑޭ) ވެސް ވަނީ ވިކްޓަރީއާ ގުޅިފަ އެވެ.\nމިދިޔަ އަހަރު ވެލެންސިއާ އަށް ކުޅެ އެ ޓީމަށް އެފްއޭ ކަޕުގެ ޗެމްޕިއަންކަން ހޯދައިދިނުމުގައި މުހިއްމު ދައުރެއް އަދާކުރި ބަކާ ވަނީ 2010 ވަނަ އަހަރު ވެސް ވިކްޓަރީ އަށް ކުޅެފަ އެވެ. އައިއެފްސީން 2004 ވަނަ އަހަރު ކެރިއަރު ފެށި ބަކާ ވަނީ ވީބީ ސްޕޯޓްސް އާއި ނިއު ރޭޑިއަންޓާއި ކްލަބް އީގަލްސް އާއި މާޒިޔާ އަދި މިޔަންބާގެ ކަންބަވްޒާ އެފްސީ އަށް ވެސް ކުޅެފަ އެވެ.\nއީސަ އަކީ ވިކްޓަރީން ކެރިއަރު ފެށި ކުޅުންތެރިޔެކެވެ. ވިކްޓަރީގައި ވިދާލި އީސަ ވަނީ އޭގެ ފަހުން ވީބީ އާއި މާޒިޔާ އާއި ނިއު ރޭޑިއަންޓް އަދި އީގަލްސް އަށް ވެސް ކުޅެފަ އެވެ. ރާއްޖޭގައި މިވަގުތު ހުރި އެންމެ އުފެއްދުންތެރި އެއް މިޑްފީލްޑަރަކީ ރާއްޖޭގެ ގައުމީ ޓީމުގެ ވެސް މުހިއްމު ކުޅުންތެރިޔެކެވެ.\nވިކްޓަރީ އަށް ދެން ބަދަލުވި ނިޔާ އަކީ ރާއްޖޭގައި މިވަގުތު ކުޅޭ އެންމެ ތަޖުރިބާކާރު އެއް ކުޅުންތެރިޔާ އެވެ. ވެލެންސިއާގައި ގިނަ ދުވަސްތަކެއް ހޭދަކުރުމަށް ފަހު ވީބީ އަށް ވެސް ކުޅުމަށް ފަހު ނިޔާ ވަނީ މިދިޔަ އަހަރުތަކުގައި ނިއުގައި ތަފާތު މޮޅު ކުޅުމެއް ދައްކައިފަ އެވެ. އޭގެ ފަހުން މިދިޔަ އަހަރު ވިކްޓަރީއާ ގުޅުމަށް ފަހު ސީޒަނުގެ މެދުތެރެއިން އެނބުރި ނިއު އަށް ބަދަލުވީ އެވެ.\nވެލެންސިއާގައި މިދިޔަ ސީޒަނުގައި މޮޅު ކުޅުމެއް ދެއްކި އަދުހަމްގެ އިތުރުން މިދިޔަ ސީޒަނުގައި ދެ ވަނަ ޑިވިޝަނަށް ރެލިގޭޓްވި ބީޖީގެ ކެޕްޓަން ސާގިބް ވެސް ފެންނާނީ ވިކްޓަރީންނެވެ.\nމި ކުޅުންތެރިންގެ އިތުރުން މިދިޔަ ސީޒަންގައި ވިކްޓަރީގެ ކެޕްޓަންކަން ކުރި ޑިފެންޑަރު ރިލުވާން ވަހީދު (ރިލޭ) މިއަހަރު ވެސް އެ ކުލަބުގައި މަޑުކުރަން ނިންމައި ޓީމުގެ ކޮންޓްރެކްޓް އާ ކޮށްފަ އެވެ.\nރިލޭ ކޮންޓްރެކްޓް އާ ކުރީ އެއް އަހަރު ދުވަހުގެ މުއްދަތަށެވެ.\nމިދިޔަ ސީޒަން ނިއުރޭޑިއަންޓުން ފެށި ރިލޭ ވިކްޓަރީއާ ގުޅުނީ ސިޒަންގެ މެދުތެރެއިން ނެވެ. އޭރު ވިކްޓަރީގެ ކޯޗް ކަމާ ހަންގޭރީގެ ލާސްލޯ ކިސް ހަވާލުވެ ޓީމުގެ ކެޕްޓަން ބޭންޑް ރިލޭއަށް ދިނެވެ.\nދެހާސް ހަ ވަނަ އަހަރު ވެލެންސިއާ އިން ސީނިއާ ކެރިއާ ފެށި ރިލޭ ވަނީ 2012 ވަނަ އަހަރު ވެސް ވިކްޓަރީ އަށް ބަދަލުވެފަ އެވެ.\nދެހާސް ތޭރަ ވަނަ އަހަރު ނިއު އިން ސީޒަންގެ ހުރިހާ މެޗަކުން މޮޅުވެ ހުރިހާ މުބާރާތެއް ކާމިޔާބު ކުރިއިރު، އޭނާ ވަނީ ޓީމުގައި މުހިންމު ދައުރެއް އަދާ ކޮށްފަ އެވެ.\nއަލަށް ގުޅުނު ކުޅުންތެރިންނާއެކު ވަރުގަދަ ސްކޮޑެއް މިހާރު ވިކްޓަރީގައި އެބައޮތެވެ. އަދި މިދިޔަ ސީޒަންގައި އެހެން ޓީމުތަކުން ފާހަގަ ކުރެވުނު ބިދޭސީ ކުޅުންތެރިން އެޓީމަށް ގެނެސް ޓީމު ވަރުގަދަ ކުރުމުގެ މަސައްކަތް އެޓީމުގެ މެނޭޖްމެންޓުން ދަނީ ކުރަމުންނެވެ.\nމީގެ އިތުރުން އެ ކްލަބުން ވަނީ މިދިޔަ ސީޒަންގައި އީގަލްސް އަށް ކުޅުނު މުސްތަފާ ސެޑިކްގެ ސޮއިވެސް ހޯދާފަ އެވެ. ސެޑިކްވަނީ އީގަލްސްގައި މޮޅު ކުޅުމެއް ދައްކާ މުހިންމު ގޯލްތަކެއް ޖަހާފައެވެ. ހަމަ އެއާއެކު އެ ކްލަބުން ވަނީ މިދިޔަ ސީޒަންގައި ޔޫވީ އަށް ކުޅުނު ކީޕަރު މަހުމޫދު ވެސް އެކްލަބަށް ގެންނަން ނިންމާފަ އެވެ.\nބީޖީގެ ކުރީގެ ކޯޗު އަދި ވިކްޓަރީގެ ކުޅުންތެރިޔާ މުހައްމަދު ޝާޒްލީ ވިކްޓަރީގެ ކޯޗަކަށް ހަމަޖައްސާފައިވައިރު އެ ޓީމުން އަންނަނީ އަންނަ ހަފުތާގައި ޕްރެކްޓިސް ފަށަން މަސައްކަތްކުރަމުންނެވެ.


Inthihaabah fahu siyaasee maidhaanun Shaheem "gehlihje"!\nޝަހީމް، ނ. ޅޮހީގެ ރައްޔިތުންނާއި ބައްދަލުކުރައްވަނީ -- ފޮޓޯ: ޝަހީމް ފޭސްބުކް ޕޭޖް\nރިޔާސީ އިންތިހާބުގެ ތެރޭގައި ވަރުގަދަ ސިޔާސީ ޝަހުސިއްޔަތަކަށްވެ، ގިނަ މަސައްކަތްތަކެއް ކުރެއްވި އިސްލާމިކް ޔުނިވާސިޓީގެ ޗާންސެލާގެ މަގާމްގައި ހުންނެވި ރައީސް އަބްދުﷲ ޔާމީން އަބްދުލް ގައްޔޫމްގެ ރަނިން މޭޓް ޑރ. މުހައްމަދު ޝަހީމް އަލީ އެވެ. ނަމަވެސް ސެޕްޓެމްބަރު 23 ގައި އިންތިހާބު ބާއްވާ ނަތީޖާ އިއުލާން ކުރުމާއެކު، ޝަހީމްގެ އަޑު އެއްކޮށް ކަހަލަ ގޮތަކަށް ވަނީ ފަނޑުވެ، ސިޔާސީ މައިދާނުން އެމަނިކުފާނު "ގެއްލިފަ" އެވެ.\nރިޔާސީ އިންތިހާބުން ނާކާމިޔާބުވެވަޑައިގަތުމަށްފަހު ޝަހީމް ވަނީ އިންތިހާބީ ރައީސް އިބްރާހިމް މުހައްމަދު ސޯލިހުއަށް މަރުހަބާ ވިދާޅުވެފަ އެވެ. އިންތިހާބަށްފަހު ޕީޕީއެމްގެ ހަރަކާތެއްގައި ޝަހީމް ބައިވެރިވެވަޑައިގެންނެވީ ހަމައެކަނި ކޮންގްރްސްގަ އެވެ.\nސިޔާސީ ހަރަކާތްތަކުން ޝަހީމް ފެނިވަޑައިގަތުން މަދުވެފައިވީ ނަމަވެސް އިސްލާމް ދީނުގެ އިލްމް ކުރިއެރުވުމަށް އެމަނިކުފާނު ކުރެއްވި މަސައްކަތްތައް އަލުން ބާރު ސްޕީޑްގައި ވަނީ ފައްޓަވާފަ އެވެ. އެގޮތުން އިސްލާމިކް ޔުނިވާސިޓީގެ ޗާންސެލާގެ ހައިސިއްޔަތުން މަސައްކަތްތައް ވަނީ ފައްޓަވާފަ އެވެ. އެކަމާ ގުޅޭ ޓްވީޓްތައް ވެސް ޝަހީމް ކުރައްވަ އެވެ.\nއިންތިހާބުގެ ނަތީޖާ ގަބޫލުނުކުރާ ކަމަށް ރައީސް ޔާމީން އަދި ޕީޕީއެމްގެ އެހެން އިސް ބޭފުޅުން ވިދާޅުވި ނަމަވެސް އެފަދަ ވާހަކައެއް ޝަހީމް އަދި ދައްކަވާފައެއް ނުވެ އެވެ. ފެންމަތިވެފައިވާ މައްސަލަތަކާ ހެދި ޕީޕީއެމްގެ ސަޕޯޓަރުން ކޮންމެ ރެއަކު މުޒާހަރާކޮށް އަދި ޕީޕީއެމްގެ އިސް ބޭފުޅުން އެކިއެކި ތުހުމަތުތައް ކުރެ އެވެ. ރައީސް ޔާމީން ވެސް ނިކުމެވަޑައިގެން އެ ހަރަކާތްތަކުގައި ބައިވެރިވެވަޑައިގެންނެވި އެވެ. އަދި ޒިންމާދާރު އިދިކޮޅު ބައެއްގެ ގޮތުގައި ހަރަކާތްތެރިވުމަށް އެއް ދުވަސްވަރެއްގައި ސިލްސިލާ ނޫސްވެރިންގެ ބައްދަލުވުންތަކެއް ވެސް ޕީޕީއެމްއިން ކުރިޔަށް ގެންދިޔަ އެވެ.\nނަމަވެސް ޕީޕީއެމްގެ އެ މުޒާހަރާތަކުގައި ވެސް އަދި ނޫސްވެރިންގެ ބައްދަލުވުންތަކުގައި ވެސް ޝަހީމް ބައިވެރިވެވަޑައިނުގަންނަވަ އެވެ. މަގުމަތީ ހަރަކާތުގައި ޝަހީމް ބައިވެރިވެވަޑައިނުގަންނަވަނީ އެމަނިކުފާނުގެ މިޒާޖުގެ ގޮތުން ކަމަށްވެ ދާނެ އެވެ.\nއެހެންނަމަވެސް އެމަނިކުފާނު ވަނީ އިންތިހާބު ބާތިލް ކުރަން ސުޕްރީމް ކޯޓްގައި ފުރަތަމަ އަޑުއެހުން ބޭއްވި ދުވަހު އެތަނަށް ވަޑައިގެންފަ އެވެ. އެހެން ނަމަވެސް، އެތަނުގައި ތިއްބެވި ޕީޕީއެމްގެ ލީޑަޝިޕްގެ އެއްވެސް ބޭފުޅަކު ޝަހީމަށް ސަމާލު ކަމެއް ނުދެއްވަ އެވެ. ކުރީ ސަފުން ޝަހީމަށް ޖާގަ ވެސް ނުދެއްވިއިރު އިންނެވީ އެންމެ ފަހަތުގައި އެކަންޏެވެ.\nއެތަނުގައި ސިޔާސީ ގިނަ ބަހުސްތައް ޕީޕީއެމްގެ އިސް ބޭފުޅުންނާއި އިދިކޮޅު ބޭފުޅުންގެ މެދުގައި ކުރެވުނެވެ. ދިމާކުރުންތައް ޖެއްސުންކުރުންތައް ވެސް ހިނގި އެވެ. ނަމަވެސް ޝަހީމް އެއިން އެއްވެސް ކަމަކަށް ސަމާލުކަން ނުދެއްވައި އިންނެވީ ވަރަށް މަޑުމައިތިރިކަމާއެކު އެވެ.


މަކުނުދޫ ސްކޫލް، ހދ. މަކުނުދޫ\nމަޤާމްގެ ނަމްބަރ: J-131607\nމަޤާމުގެ ރޭންކް: ޖީ، އެސް 3\nމަޤާމް އޮތް އޮފީސް: މަކުނުދޫ ސްކޫލް\nވަޒީފާ އަދާކުރަން ޖެހޭ ތަން: މަކުނުދޫ ސްކޫލް، ހދ މަކުނުދޫ\nސަޕޯޓިންގ ކޯ އެލެވަންސް: 700.00 ރުފިޔާ\nސްކޫލަށް ބޭނުންވާ މުދަލާއި ޚިދުމަތްތައް މާލިއްޔަތު ޤަވާޢިދާއި އެއްގޮތްވާ ގޮތުގެ މަތީން ސްކޫލަށް ހޯދުމަށް ފުރިހަމަ ކުރަންޖެހޭ ހުރިހާ ލިޔެކިޔުމެއް ފުރިހަމަ ކޮށް މުދަލާއި ޚިދުމަތް ސްކޫލަށް ހޯދުން.\nބިލްތައް އެންޓަރކޮށް އޯޑަރފޯމް އެޓޭޗް ކުރުން\nޕޭމެންޓް ވައުޗަރތައް ތައްޔާރުކޮށް ފައިސާ ދައްކާ ފައިލް ކުރުން\nހުރިހާ މުވައްޒަފުންގެ އޯވަރޓައިމްގެ ކަންތައްތައް ބެލެހެއްޓުން\nއެގްރީމެންޓްތައް ތައްޔާރުކުރުމާއި ބެލެހެއްޓުން\nމަދަރުސާގެ ހަރުމުދަލުގެ އިންވެންޓްރީ އަށް ނަގަންޖެހޭތަކެތި އެންޓަރކޮށް އުނިކުރަންޖެހޭ ތަކެތި ކަނޑައެޅިފައިވާ އުސޫލުތަކުގެ މަތިން އުނިކުރުން.\nމަދަރުސާޔަށް ލިބެންޖެހޭ އެންމެހައި ފައިސާއެއް ،މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ހޯދައި އެކަމާއި ގުޅޭ ލިޔެކިއުންތައް ބެލެހެއްޓުން.\nލިބޭފައިސާއާއި ކުރެވޭ ޚަރަދުތަކާއި ގުޅިގެން އެކިފަރާތްތަކަށް ފޮނުވަންޖެހޭ އެންމެހައި ލިޔެކިއުންތައް ކަނޑައެޅިފައިވާ މުއްދަތު ފާއިތު ނުވަނީސް ފޮނުވުން.\nމަދަރުސާއިން މުއައްޒަފުންނަށާއި އެހެނިހެން ފަރާތްތަކަށް ދޭންޖެހޭ އެންމެހައި ފައިސާއެއް ،މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ފޯރުކޮށްދީ އެކަމާއި ގުޅޭ ލިޔެކިއުންތައް ބެލެހެއްޓުން.\nއެކިގޮތްގޮތުން މަދަރުސާއަށް ލިބޭ ފައިސާ ޖަމާކުރަންޖެހޭ އެކައުންޓްތަކަށް ގަވާޢިދުން ޖަމާކުރުން.\nއެކި އިމްތިޙާނުތަކުގެ ފީގެ ގޮތުގައްޔާއި އެކިކަހަލަ އުޖޫރަޔާއި ޖުރުމާނާޔާއި ގެއްލުމުގެ ބަދަލާއި ކުލީގެ ގޮތުގައި މަދަރުސާޔަށް ޙަވާލުކުރެވޭ އެންމެހައި ފައިސާއެއް މާލިއްޔަތުގެ ގާނޫނާއި ގަވާއިދުތަކާ އެއްގޮތްވާ ގޮތުގެ މަތީން ރައްދުކުރަންޖެހޭ ފަރާތްތަކަށް، ކަނޑައެޅިފައިވާ މުއްދަތު ފާއިތު ނުވަނީސް ފޮނުވުމާއި އެކަންތަކާއި ގުޅިގެން ބަލަހައްޓަން ޖެހޭ އެންމެހައި ލިޔެކިއުންތަކެއް ގަވާއިދުން ބެލެހެއްޓުން.\nދަރިވަރުންގެ ލީވިންގ ސަޓިފިކެޓް ތައްޔާރުކޮށް ހަމަޖައްސާފައި އޮންނަ އުޞޫލާއި އެއްގޮތަށް ޙަވާލުކުރުން.\nއިދާރީ މަސައްކަތް ކުރައްވާ މުވައްޒަފުން ޗުއްޓީގައި ތިއްބަވާ ދުވަސްވަރު އިދާރީ ގޮތުން ބެލެހެއްޓުމަށް ޙަވާލުކުރާ އެންމެހާ މަސައްކަތް ކުރުން.\nއިދާރީ މަސައްކަތްތަކުގައި ސްކޫލުގެ ވެރިންނަށް އެހީތެރިވުމާއި މަސައްކަތުގެ ދާއިރާގެ ތެރެއިން ޙަވާލުކުރާ އެހެނިހެން މަސައްކަތްތައް ކުރުން.\nސްކޫލުން ކުރިއަށް ގެންދާ ޚާއްޞަ މަސައްކަތްތަކާއި ކޯކަރިކިއުލަރ ޙަރަކާތްތަކުގައި ބައިވެރިވުން.\n1- ސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން ސެކަންޑަރީ ސްކޫލް ނުވަތަ ހަޔަރ ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\nޤާބިލުކަން ކަށަވަރުކުރުމަށް ޕްރެކްޓިކަލް ހެއްދުމާއެކު އިންޓަވިއު ކޮށްގެން.\n1- ފުރިހަމަ ކުރައްވާފައިވާ ވަޒީފާއަށް އެދޭ ފޯމު(މިފޯމު ސިވިލް ސަރވިސް ކޮމިޝަންގެ ވެބްސައިޓުންނާއި ސްކޫލު އޮފީހުން ލިބެން ހުންނާނެއެވެ.)\nހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު / ލެވެލް ކަނޑައަޅާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓްގެ ކޮޕީ، ނުވަތަ ކޯސް ފުރިހަމަ ކުރިކަމުގެ ލިޔުމާއިއެކު ކޯހުން ލިބޭ ސެޓުފިކެޓު ވަކި ފެންވަރެއްގައި ޤަބޫލު ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކޮށްފައިވާ ލިޔުމުގެ ކޮޕީ.\n(ށ) މަތީ ތަޢުލީމުދޭ، ރާއްޖޭގެ މަރުކަޒަކުން ދޫކޮށްފައިވާ ތަޢުލީމީ ސެޓްފިކެޓުތަކާއި ޓްރާންސްކްރިޕްޓްގެ ކޮޕީ ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީ.\n7- ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެ ސެޓުފިކެޓުގެ ކޮޕީ.\nމަޤާމަށް އެދެންވީގޮތާއި ސުންގަޑި: ވަޒީފާއަށް އެދޭ ފޯމު މަކުނުދޫ ސްކޫލުގެ އޮފީހުން ލިބެން ހުންނާނެއެވެ. އަދި ސިވިލްސަރވިސް ކޮމިޝަންގެ ވެބްސައިޓުން (www.csc.gov.mv) ޑައުންލޯޑް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 17 ވާ އަންގާރަ ދުވަހުގެ 14:00 ގެ ކުރިން، މަކުނުދޫ ސްކޫލަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑއަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nއިންޓަވިއު އޮންނާނެ ތަނާއި، ދުވަސް: މި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ސެޕްޓެމްބަރ 22 ވާ އާދީއްތަ ދުވަހު، މަކުނުދޫ ސްކޫލް ގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nޝޯޓް ލިސްޓްކުރުން: މި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 (ދިހައެއް) އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 (ދިހައެއް) ފަރާތް ޝޯޓްލިސްޓް ކުރެވޭނެއެވެ.\nއިތުރު މަޢުލޫމާތު ހޯދުން: މި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6520529 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\nނޯޓު: އިންޓަވިއުއަށް ދުރުވާއިރު، ސެޓްފިކެޓްތަކުގެ އަސްލުގެންނަވަން ވާނެއެވެ.


Gonduvefai oi bageechaa ah zimmaavaane bayaku nei? | Mihaaru\nގޮނޑުވެފައި އޮތް ބަގީޗާ އަށް ޒިންމާވާނެ ބަޔަކު ނެތް؟\nހުކުރު މިސްކިތުގެ ގޯތި ތެރޭގައި އޮންނަ ބަގީޗާގެ ފެންގަނޑަށް ކުނި އަޅާފައި --ފޮޓޯ: ނިޝާން އަލީ/ މިހާރު\nހުކުރު މިސްކިތުގެ ގޯތި ތެރޭގައި ހައްދާފައިވާ ބަގީޗާ އަށް ކުނި އަޅައި ގޮނޑުކޮށްފައި އޮތަސް ސަރުކާރުގެ އެއްވެސް އިދާރާއަކުން އެކަމާ މެދު ފިޔަވަޅެއް އަޅާނެކަމާ މެދު ސުވާލު އުފެދިއްޖެ އެވެ.\nގަސްތައް އެ ގޮތް މި ގޮތަށް ހެދި ވިނަ ބޯވެ ތަރުތީބު ގެއްލިފައިވާ ބަގީޗާ ބެލެހެއްޓުމުގެ ޒިންމާ ސަރުކާރުގެ އެއްވެސް އިދާރާއަކަށް އޮތް ކަމަކަށް ނުވެ އެވެ.\nހުކުރު މިސްކިތުގެ ގޯތިތެރޭގައި އޮންނަ ބަގީޗާ ތެރެއަށް ކުނި އަޅާފައި. ފޮޓޯ: މިހާރު\nދުނިޔޭގެ ތަރިކައިގެ ވަގުތީ ލިސްޓުގައި ހިމެނޭ ހުކުރު މިސްކިތަކީ މާލެ އަންނަ ޓޫރިސްޓުން އެންމެ އާއްމުކޮށް ޒިޔާރަތްކުރާ އެއް ތަނެވެ. އެކަމަކު ތާރީޚީ މި މުހިއްމު ބިނާގެ ބަގީޗާ އޮތީ ހެރިޓޭޖް ޑިޕާޓްމެންޓްގެ ބެލުމުގެ ދަށުގައި ނޫން ކަމަށް އެ ތަނުން ބުނެ އެވެ.\nހެރިޓޭޖް ޑިޕާޓްމެންޓްގެ އިސް އޮފިޝަލަކު ވިދާޅުވި ގޮތުގައި އެ ބަގީޗާއަކީ މުލީއާގޭގެ ޒިންމާއެކެވެ. މުލީއާގޭގެ ކުރިމަތީގައި އޮންނަ އެ ބަގީޗާ ކުރިންސުރެ ބަލަހައްޓަމުން އައީ އެ ގޭގެ މުވައްޒަފުން ކަމަށްވެ އެވެ.\n"އަޅުގަނޑަށް އެނގިފައި އޮތް ގޮތުން އެ ތަން ބަލަހައްޓަނީ މުލީއާގެ އިން،" ހެރިޓޭޖްގެ އޮފިޝަލް ވިދާޅުވި އެވެ.\nއެކަމަކު މިކަމާ ބެހޭ ގޮތުން މުލީއާގޭގެ ފަރާތުން އެއްވެސް ވާހަކައެއް ނުދައްކަ އެވެ.\nހުކުރު މިސްކިތުގެ ބަގީޗާ އަށް ކުނި އަޅާފައި. ފޮޓޯ: ނިޝާން އަލީ/ މިހާރު\nއިސްލާމިކް މިނިސްޓްރީ އާއި ހައުސިން މިނިސްޓްރީ އާއި މާލޭ ސިޓީ ކައުންސިލުން ވެސް ބުނީ އެ ބަގީޗާ އޮތީ އެ ތަންތަނުގެ ބެލުމުގެ ދަށުގައި ނޫން ކަމަށާއި އެ ތަން ބަލަހައްޓަނީ ކޮން ބަޔަކު ކަމެއް ވެސް ނޭނގޭ ކަމަށެވެ.\nބަގީޗާ ތެރެ އާއި އެ ތަނުގެ ފެންގަނޑާއި ވަޅު ވެސް ވަނީ ޕްލާސްޓިކް ފުޅި އާއި ކޮތަޅާއި ކާ އެއްޗެހި ހުސްކުރި އެކި ކަހަލަ ތަކެތި އަޅައި ގޮނޑުކޮށްފަ އެވެ. އޭގެ ތެރޭގައި ކަޕް ނޫޑްލްސް ހުސްކުރި ތައްޓާއި ކެފޭތަކުން ވިއްކާ ކާއެއްޗެހި އަޅައިފައި ދޭ ކަރުދާހު ފޮށި ވެސް ހިމެނެ އެވެ. ބެލެވޭ ގޮތުގައި މިއީ މިސްކިތުގެ ފާރު ބުރި ކައިރީގައި ތިބެގެން މީހުން ކައިބޮއެ ހަދައި އެތެރެއަށް އުކާފައި ހުރި އެއްޗެއްސެވެ. އެ ސަރަހައްދުގައި ޑަސްބިނެއް ނުހުރެ އެވެ.\nގޮނޑުވުމުގެ އިތުރުން، ބަގީޗާ ނުބަލަހައްޓާތާ ގިނަ ދުވަސްތަކެއް ވެ، އެ ތަނުގެ ރީތިކަން ވެސް ވަނީ ގެއްލިފަ އެވެ. ފެންގަނޑު ވެސް ވަރަށް ބޮޑަށް ހަޑިވެފައިވާ އިރު ވަޅުގައި ފެހި ބޯވެ ގަސްތަކުގެ މޫ ވަނީ ފައިބައިފަ އެވެ.\nކުނި ހުކުރު މިސްކިތް\n19 ކޮމެންޓް, 81 ރިއެކްޝަންސް\nތިބަގީޗާ ރެސްޓޯރެންޓެއް ހަދަން ބަޔަކަށް ކުއްޔަށްދޭންފެނެ އޭރުންތަންސާފުވުމުގެއިތުރަށް އެއްކަލަބަޔައް ރުފިޔާކޮޅެއް ވަންނާނެނޫން !!!!\nއިސްލާމިކް މިނިސްޓްރީ އާއި ހައުސިން މިނިސްޓްރީ އާއި މާލޭ ސިޓީ ކައުންސިލުން ވެސް ބުނީ އެ ބަގީޗާ އޮތީ އެ ތަންތަނުގެ ބެލުމުގެ ދަށުގައި ނޫން ކަމަށާއި އެ ތަން ބަލަހައްޓަނީ ކޮން ބަޔަކު ކަމެއް ވެސް ނޭނގޭ ކަމަށެވެ. މިވެރިންނަށް އެނގެނީ ތިޖޫރީ އަށް ވަންނަ ފައިސާ، ކާންޖެހޭ ބަޔަކު އެކަނި\nތިޔަ ޕާކަކީ އެހަ މުހިންމު ތަނެއް ނޫން ކަމަށް ބައެއް ބޮޑެތި މީހުން ބުނޭ\nމިވެސް ރައީސް ޔާމީން ޒިއްމާ ވާންޖެހޭ ކަމެއް. ރައްޔިތުންނައް ހުރިހާ ކަމެއް ލަވާ ނުދެވެންޔާ ޒިއްމާ ވާންޖެހޭ. ނޫސްވެރިކަމާ ރައްޔިތުންގެ ފަރުދީ ޒިއްމާ އޮއްނާ ކައް ނުޖެހޭ. ހުރިހާ ކަމެއް ސަރުކާރު ގޯސް ކަމުން.\nތިޔާގެ ޒިންމާ ނަގާން ޖެހޭނީ ރައީސް ނަޝީދު ކަމާދޭތެރޭ ހައުދަހައި ޝައްކޭ މަގޭއަށް...\nމަމެންނަށް މިޚަބަރުގެ ފޮޓޯ ތަކުން ފެންނައިރު ބޮޑަށް ވައްތަރީ ތީ މީގެ7އަހަރު ކުރިން ފެށިގެން ތިޔާ ޕޮންޑް ގައި ޖަހާފައިވާ ފެއްސާއި އަދި ގަސް ތައް ވެސް ހެދި ބޮޑު ޖަންގައްޔަކަށް ތިޔާ ތަން ބަދަލު ކޮށްފައިވަނީ އެމެންގެ ޑޮލަރު އަގު ބޮޑު ކުރި ދުވަސް ވަރާއި ދިމާކޮށް ތޭ އެބަ ބަލަން ޖެހެއެއް ނޫންތޭ. މަމެން ޕިންކީންގެ ވެރިކަމުގައި ވަރަށް ތިޔާ ޓައިޕްގެ ހަޑި މުޑު ދާރު ތަންތަން މާލޭގައި ވަރަށް ނުހުންނާނެއެވެ. ތިޔާ ވާނީ އެމެންގެ ކަމަކަށް ދޯ.\nދިވެހިންނަކީ ފަޚުރުވެރި ޝަރަފުވެރި އިއްޒަތްތެރި ބަޔެކެވެ. ކުޑައިރުއްސުރެ ދަސްކޮށްދެނީ ދިވެއްސަކަށްވީކަން އެއީ ފަޚުރުވެރިކަމުން ބަންޑުންދާވަރުގެ ކަމެއްކަމުގައެވެ. އާންމު އަޚްލާޤު އަދަބުވެރިކަމުގެ ކުޑަމިންވަރެއްވެސް ދަސްކޮށް ނުދެވޭ އެކަމަކު ދެއިރު ދެދަޅަޔަށް ފަޚުރުވެރިވެފަ މިތިބެނީ. ވީމާ ތިކަހަލަ ކަންކަން ހިނގާނެ.\nމިއީ ބަންގާޅު ސިންގަޕޯރުގެ ވައްތަރު މުސްކުޅި ސިންގގެ ދުވެލީގަ ނުދުއްވާ މިހަރު މިފެންނަނީ ޒުވާން މުސަޅުގެ ދުވެލި ހުރި ގޮތް\nބަގީޗާ އަޅުގަޑާ ހަވާލުކުރޭ އެއްވެސް އަގަކާނުލާ ހިލޭސާބަހައް ބަލަހައްޓާދޭން ނަން5އަހަރުވަން ދެން.\nޒިންމާ ނަގަން ޖެހޭނީ ނަޝީދު


STORY: Hiy thelhunuvarun - 25 | Fainu Online\nއާއިޝަތު ފަޒީނާ 11 ޖޫން 2021, ހުކުރު, 17:04\nއެހުރިހާ ވާހަކަތަކެއް ނީނާއާއި ދިމާލަށް ކިޔާލުމަށްފަހު އާޒިމް އެދިޔައީ ކޮންފަދަ ރަހުމުކުޑަ ގޮތަކަށް ހެއްޔެވެ. "ދެރަވަނީ އާޒިމް އެކަނި ހެއްޔެވެ؟ ނޫނީ ހިތާމަ ކުރިމަތިވަނީ އާޒިމަށް އެކަނި ހެއްޔެވެ؟ އާޒިމްގެ ތޫނު ބަސްތަކުން ނީނާގެ ހިތް ޒަޚަމްވަމުން ދިޔައެވެ. އޭނާއަކީ ވެސް އިންސާނެކެވެ. ހަރު ހިލަގަނޑެއް ނޫނެކެވެ. މި ނޫންގޮތެއް އޭނާއަށް ނެތީ ހެއްޔެވެ؟ އާޒިމާއި ދިމާނުވިނަމަ ކޮންފަދަ ހެއްޔެވެ؟ މިހުރިހާ ޝަކުވާތައް ހިތާއި ކުރަމުން ގިސްލަގިސްލާފައި ނީނާ ރޮނީއެވެ.\nކޮޓަރީން ނުކުމެގެން ފެންޑާގެ އެންމެކޮޅަށްގޮސް ސިޑިއާއި ހަމަޔަށް ދެވުނު އިރުވެސް އާޒިމްގެ މޫނުމަތީގައިވާ ހިތާމަތަކާއި، ދެންމެ ނީނާއާއި ދިމާލަށް ބުނި ރުޅިވެރި ބަސްތައް އޭނާގެ ކަންފަތައް އިވިއިވި ހުއްޓެވެ. ސިޑިން ފައިބައިގެން ގޮސް ބަގީޗާތެރޭގައި މަޑުކޮށްލިއެވެ. ބަގީޗާގެ ތެރޭގައި ދެކޮޅަށް ހިނގަމުން ދިޔަވަރަކަށް އޭނާގެ ހިތްދަތިކަމާއި ނުތަނަވަސްކަން ބޮޑުވަމުން ދިޔައެވެ. އޭނާއަށް ހަމަ ޖެހުމެއް ލިބޭނީ ކޮން ގޮތަކުން ހެއްޔެވެ؟ އޭނާގެ ރޫޙު އޮތީ ޖަޒުބާތެއްގެ ތޫފާނުގައި ހައްޔަރުވެފައެވެ. އެހެން ނުވާންވީ ސަބަބެއް ނެތެވެ. އެއްކޮޅުން މަންމަ އޮތީ އައިސީޔޫގައެވެ. މަރުގެ ތުންފަތްމަތީގައެވެ. މަންމަގެ ހާލަތު ހުރި ގޮތެއް އަދި އެކަކަށްވެސް ނޭނގެއެވެ. އަނެއްކޮޅުން އޭނާ ކައިވެނި ކޮށްގެން އެ ގެނައި އަންހެން ކުއްޖާއެވެ. މިކަމުގައި އޭނާގެ އޮތީ ކޮން ކުށެއް ހެއްޔެވެ؟ ކައިވެނިކުރަން މަޖުބޫރުކުރުވީ ޚުދު އޭނާއެވެ. އެފަދަ ބަސްތަކެއް ބުނުމުގެ ކުރިން ވިސްނާލިނަމަވެސް ރަނގަޅެވެ. މަންމަ ރުޅި އައީ އޭނާ ދެކެއެވެ. މީގައި ނީނާގެ އޮތީ ކޮން ކުށެއް ހެއްޔެވެ؟ އާޒިމްގެ ފިކުރުތައް ކޮޅުން ލައިފިއެވެ. އެކަމަކު އޭނާއަށް އަމާންކަމުގެ އައްސޭރިއެއް ލިބޭނީ ކޮންގޮތަކަށް ކަމެއް އޭނާއަކަށް ނުވިސްނުނެވެ. ދެންމެ އެކުރެވުނު ކަންތަކާމެދު އޭނާ ދެރަ ހީވާން ފެށިއެވެ. ގޮސް ނީނާގެ ގާތުގައި މާފަށް އެދެންވީ ބާވައެވެ. ނޫނީ އަޅާނުލާ ހުންނަންވީ ބާވައެވެ. ދެ ޚިޔާލެއްގެ ތެރޭގައި ޤައިދުވެ ހުރެފައި އާޒިމް ކޮޓަރިއާއި ދިމާލަށް ހިނގައިގަތެވެ. ނީނާގެ ކިބައިން މާފަށް އެދޭށެވެ.\nހިޔާލުތަކުގެ ތެރޭގައި ފީނަމުން ކޮޓަރިއާއި ދިމާލަށް ސިޑިން އަރައިގެން އާޒިމް ދިޔައީ ބާރު ހިނގުމެއްގައެވެ. އޭރު ގޭގައި އިންނަ ބޮޑު ގަޑިން މެދަމުން އަލިވެ ތިނެއްޖެހި ކަމުގެ އިންޒާރު ދިނެވެ. ގޭތެރޭގައިވަނީ ހަމަހިމޭން ކަމެވެ. ކޮޓަރިއާއި ދިމާލަށް ހިނގާލާފައި ދިޔަ ދިޔުމުގައި އާޒިމްގެ ފިރިހެންވަންތަކަން ފާޅުވާން ހުއްޓެވެ. ލައިގެން ހުރި ގަމީހާއި އޮޅާލާފައިވާ އަތްކުރިން އޭނާގެ ހިތްގައިމުކަން ހާމަވާން ހުއްޓެވެ. ކޮޓަރިއާއި ހަމަޔަށް އެރުމަށްފަހު ކޮޓަރީގެ ދޮރު ހުޅުވާލިއެވެ. އޭރު ސޯފާގައި ކުރުގެޅިގެން އޮތްކަހަލަ ގޮތަކަށް އޮށޯވެލައިގެން އޮތް ނީނާ އާޒިމްގެ ލޮލުގައި އަޅައިގަތެވެ. ބޯދަށަށް އެއް އަތްލައިގެން ކަކޫ ކުރުކޮށްލައިގެން އަނެއް އަތް މޫނުދަށަށް ލައިގެން އޮތް ނީނާ ފެނިފައި އާޒިމްގެ ހިތް މަޑުފުށްކޮޅެއްފަދައިގެން މަޑުވެގެން ދިޔަފަދައެވެ. މަޑު ހިނގުމެއްގައި ހިނގާފައި އައިސް ނީނާގެ ގާތުގައި ސޯފާ ކައިރީގައި އާޒިމް މަޑުކޮށްލިއެވެ. ނީނާގެ މޫނުމައްޗަށް ވެއްޓިފައި އޮތް ބުރުގާގެ އެއްބައި އާޒިމްގެ އަތުން އެއްފަރާތް ކޮށްލިއެވެ. ބުރުގާ އަޅައިގެން އޮތުމުގެ ސަބަބުން ނީނާގެ ނިއްކުރީގެ އިސްތަށިތަކުގެ އެއްބައި ބޭރަށް ފެންނަން ހުއްޓެވެ. ކަޅުކުލަގަދަ އެ އިސްތަށިތަކުން ނީނާގެ މޫނުގެ ރީތިކަން އިތުރަށް ފާޅުވާން ހުއްޓެވެ. އެވަގުތު އާޒިމްގެ ހިތައް ފިނިވެގެން ދިޔައެވެ. އަދި ނީނާދެކެ އޭނާ އައިސްފައިވާ ރުޅި އެއްފަހަރާ ފިލައިގެންދިޔަ ކަހަލައެވެ. ނީނާގެ މޫނަށް ބަލަހައްޓައިގެން އެހެން އިނދެވުނީ ކިހާ އިރެއްވަންދެން ކަމެއް އާޒިމަކަށް ނޭންގުނެވެ. ނީނާގެ ރީތިކަމާއި މާޔޫސްކަމުން ފުރިފައިވާ މޫނުން އާޒިމްގެ ހިތައް އިތުރު ޖަޒްބާތުތަކެއްވެރި ގެނުވިއެވެ. ނިދީގެ މަސްތުން ފުރިފައިވާ އެމޫނުން އާދަޔާ ޚިލާފު ވިދުވަރެއް ފެންނަން ހުއްޓެވެ. އެ ރީތި މޫނުގައި ހިތާމައިގެ އަސަރުތައް ފެންނަން ހުއްޓެއް ކަމަކު ދެންމެ ފޮޅިލި ފިނިފެންމަލެއްކަހަލައެވެ.\nބައިގަޑިއެއްހާއިރު އެގޮތައް ނީނާގެ މޫނަށް ބަލަހައްޓައިގެން އިން އާޒިމްގެ ހިޔާލަށް ކުއްލިއަކަށް އޭނާގެ މަންމަގެ ހާލު އަންނަން ފެށިއެވެ. އަދި އޭނާގެ މަންމައަށް އެހާލު މެދުވެރިވީ އޭނާގެ ސަބަބުން ކަން ހަނދާންވިއެވެ. އެވަގުތު އަމިއްލަ ނަފްސު ކުށްވެރިކުރެވުނެވެ. މަންމަ ރަނގަޅުވީ ނަމަވެސް މަންމަ އޭނާއަށް މާފުކޮށްފާނެ ހެއްޔެވެ؟ މަންމަ ރަނގަޅުވީހައި އަވަހަކަށް އޭނާ މަންމަގެ ފަރާތުން މާފަށް އެދޭނެއެވެ، އެވަރުން ނުފުދިގެން މަންމަ މާފު ނުކޮށްފިނަމަ ހަތީޔާރު ބަހައްޓައިގެން ނަމަވެސް ގޭގެ އެންމެންގެ ރުހުން އޭނާ ހޯދާނެއެވެ. ކޮންމެ ހާލެއްގައިވެސް މައިޝާގެ ކައިވެނި ސަލާމަތްކުރަން އޭނާ ބޭނުންވެއެވެ. ސަބަބަކީ މައިޝާ ބަނޑުބޮޑުވީމައެވެ. އެހެން ނޫންނަމަ ޒާހިރުގެ ހަގީގަތް ގޭގެ އެންމެންގެ ކުރިމަތީގައި އޭނާ ހާމަކުރިތާ ކިތަންމެ ދުވަހެކެވެ. އެ ހިޔާލުތަކުގެ ތެރެއިން އާޒިމްގެ ހިތުގައި ނީނާ އާއި ދޭތެރޭގައި ދެންމެ ހިނގި ޖަޒުބާތުތައް ފޫއަޅުވާލީ އޭނާ ނީނާއާއި ކައިވެނިކުރަން ޖެހުނު ސަބަބެވެ. ދެންމެ އޭނާގެ ހިތުގައި އުފެދުނު ޝުޢޫރުތައް ވިއްސި ވިހާލިވެގެން ދިޔައެވެ. އަވަސް އަވަހަށް އެތަނުން ތެދުވެގެން އާޒިމް ނުކުތީ ކޮޓަރީން ބޭރަށެވެ. އޭރުވެސް ނީނާ އެ މަޢުސޫމު ކަންމަތީ ނިދިފައި އޮތެވެ.\nނުކުމެގެން ގޮސް އާޒިމް އިނީ އޮފީހުގައެވެ. ލޯމަރައިލާ އިރަށް ފެންނަނީ ނީނާގެ މަޢުސޫމުކަމުން ފުރިފައިވާ މޫނެވެ. އަނެއް ކޮޅުން ޒާހިރުއާއި ކައިވެނިކުރަން ފުރާފައިވާ ފޯމެވެ. އަނެއްކޮޅުން މައިޝާގެ އުފާވެރި މޫނެވެ. އޭނާގެ ސިކުނޑީގައިވާ ހިޔާލުތަކުން މިންޖުވެވޭނޭ ގޮތެއް ނުވެ އެތައް އިރެއްވަންދެކަށް އިންދާ އާޒިމަށް ނިދިއްޖެއެވެ. އިރު އެރީވެސް އާޒިމް އެގޮތައް ނިދިފައި އިންދައެވެ. އިރުގެ ދޯދިތައް، އާޒިމްގެ އޮފީހުގެ ބިއްލޫރިގަނޑުގައި ހަރުކޮށްލެވިފައިވާ ދޮރު ފޮތިތަކުގެ ތެރެއިން ފޫ އަޅުވާލާފައި އައިސް ސީދާ އެޅުނީ އާޒިމްގެ މޫނަށެވެ. މޫނަށް ހޫނުވާހެން ހީވެގެން އެއްލޯ އުނގުޅަމުން އަނެއްލޯ ހުޅުވައިލިއެވެ. އެ ލޮލުގައި ހިތާމަޔާއި، ރަނގަޅަށް ނިދި ނުލިބޭކަން ފާހަގަވާން ހުއްޓެވެ. ކުއްލިއަކަށް ދެލޯ ހުޅުވާލުމަށްފަހު މޭޒުމަތީގައި އިން ގަޑިއަށް ބަލައިލިއެވެ. ގަޑިން 8:45 ވީއެވެ. އޭނާ ރޭގަ ފަހުން މަންމަ ކައިރިއަށް ހޮސްޕިޓަލަށް ނުދާކަން ހަނދާންވިއެވެ. އަވަހަށް ފޯނު ނަގައި އިއްބެއަށް ގުޅާލަން ނަމްބަރު ހޯދާލިއެވެ. ހަމަ އެވަގުތު އަންހެން ކުއްޖެއްގެ ފައިވާނުގެ އަޑު އާޒިމްގެ ކަންފަތުގައި ޖެހުނެވެ. އެއިން ގޮތައް އިސްޖަހައިގެން އިނދެފައި ދޮރާއި ދިމާލަށް ކަޅިއެއް އެއްލިއެވެ. އެވަގުތު މީރާ އައިސް އޮފީހަށް ވަނެވެ. " ގުޑް މޯރނިންގް މީރާ" ނިދި އަޑަކުން އާދައިގެ ގޮތަކަށް އާޒިމް ބުނެލިއެވެ. " މޯނިންގް" އާދައިގެ ގޮތަކަށް ބުނެލުމަށްފަހު މީރާ އައިގޮތައް އައިސް އޭނާގެ އަތުގައި އޮތް ފޯނުގެ ސްކްރީން އާޒިމަށް ދައްކާލިއެވެ. ފަރުވާކުޑަ ގޮތަކަށް ބަލައިލުމާއެކު " ކޯންޗެއް" އެއްމިޔަނަކުން ޗޮކެއް ކަނޑާލާފައި އާޒިމް ސުވާލުކޮށްލިއެވެ. އިއްބެގެ ނަމްބަރު ފެނުމާއެކު އާޒިމް އަވަހަށް އިއްބެއަށް ގުޅައިލިއެވެ. ފޯނު ކަންފަތުގައި ޖެހި އިރު ރިންގުވަނީއެވެ. "ޒުވާން އަންހެން ކުދިންގެ ހިތްތައް ކަތިލަމުން އަންނަ މަޝްހޫރު ޒުވާން ވިޔަފާރިވެރިޔާ އާދަމް އާޒިމް ކައިވެނި ކޮށްފިއެވެ" ކަންފަތުގައި ފޯނު، ޖައްސައިގެން އިސްޖަހައިލައިގެން އިން އާޒިމް ކުއްލިއަކަށް މީރާ އާއި ދިމާލަށް ބަލައިލީ މީރާ ކިޔަމުންދިޔަ ބަސްތަކުންނެވެ. އޭރު މީރާ ހުއްޓުމެއް ނެތި އެ ޚަބަރު ކިޔަމުން ދެއެވެ. ބުދެއްހެން ހުރި ގޮތައް އާޒިމް ކޮޅަށް ތެދުވެއްޖެއެވެ. އޭރު އިއްބެ ފޯނު ނަގައިގެން ހަލޯ ކިޔާތާ ކިތަންމެ އިރެކެވެ. "ކީކޭ، ތި ޚަބަރު ދައްކާލަބަލަ، މިއީ ކޮންބައެއް ކުރި ކަމެއް، އަހަރެން ކައިވެނި ކުރިކަން އެނގޭނީ ގޭ މީހުންނަށް އެކަނި،" ހަމަޖެހޭގޮތް ދައްކަމުން މީރާ ގާތުގައި އެހެން ބުނި ނަމަވެސް އެ ޚަބަރާމެދު ހިސާބަކަށް ވިސްނާލިކަން އޭނާގެ މޫނުމަތީން ފާހަގަވާން ހުއްޓެވެ. " އާޒިމް މީހަކާއިނީ ކޮން އިރަކު؟ ކީއްވެ އަހަންނަށް ނޭނގުނީ" ހިތްހަމަ ނުޖެހިފައި ހުރެ މީރާ ސުވާލުކޮށްލިއެވެ. "މަޑުކޮށްބަލަ، އާޒިމް ރޭގަ ނިދީ އޮފީހުގަތަ؟ " އެއްޗެއް ބުނަން އާޒިމަށް ފުރުސަތު ނުދީ، ކަމެއް ފާހަގަވެގެން މީރާ އަނެއްކާވެސް ސުވާލުކޮށްލިއެވެ. އާއެކެވެ. މިވަގުތު އާޒިމް ފެންނަ ކޮންމެ މީހެއްގެ ހިތުގައިވެސް ސުވާލު އުފެދޭނެއެވެ. ހިތާމައިގެ އަސަރުތައް ހުރި ދެލޮލެވެ. ތަރުތީބު ގެއްލިފައިވާ އިސްތަށިގަނޑެވެ. ނިދި ހަމަނުވުމުގެ ސަބަބުން ރަތްވެފައިވާ އެރީތި ދެލޮލެވެ. ލައިގެން ހުރި ގަމީހުގެ މޭމަތީ ގޮށްތައް ހުރީ ނެއްޓިފައެވެ. ދެއަތުކުރި ދެވަރަށް އޮޅިފައި ހުއްޓެވެ. މީރާގެ ސުވާލަށް މިވަގުތު ޖަވާބު ދިނުން އާޒިމަކަށް މުހިއްމެއް ނުވިއެވެ. އެހެން ކަމުން މީރާގެ ސުވާލުތަކަށް ބެލުމެއްނެތި ފޯނާއި ކާރުގެ ތަޅުދަނޑި ހިފައިގެން އާޒިމް އޮފީހުން ނުކުމެގެން ދާން ހިނގައިގަތެވެ. " މީރާ، ތި ނޫހުގެ އިސްވެރިންނަށް ގުޅާފައި އެ ޚަބަރު ނަގަން ބުނޭ، އަދި އަހަރެން މިއަދު ސަލާމް." ދޮރާއި ހަމަޔަށް ގޮސްފައި މީރާއާއި ދިމާލަސް އެނބުރެލާފައި ހިތްހަމަނުޖެހިފައި ހުރެ ބުނެލިއެވެ. އަދި މީރާ އެއްޗެއް ބުނަން ފުރުސަތު ނުދީ އާޒިމް ނުކުމެގެން ދިޔައީއެވެ.\nސޯފާގައި ނިދިފައި އޮތް ނީނާއަށް ކުއްލިއަކަށް ހޭލެވުނީ އަޅައިގެން އޮތް ބުރުގާ ތެމުނުކަން އިހުސާސްވާން ފެށުމުންނެވެ. ރޭގައި އޭނާ އަށް ނިދުނީ އޭރުއްސުރެއް ލައިގެން ހުރި ހެދުމާއެކުއެވެ. ތެދުވެ ސޯފާގައި އިށިންދެލާފައި ނިތްކުރިމަތީގައިވާ ދާތައް އަތުގެ ނުފުށުން ފޮހެލިއެވެ. އާޒިމްގެ ކޮޓަރި ހަދާފައިވާ ގޮތުން ދުވާލު ގަޑީގައި މުޅި ކޮޓަރިއަށް ދުވާލުގެ އަލިކަން ވެރިވެފައި ހުރެއެވެ. މަގަށްވާ ގޮތައް ދިގު ބެލްކަންޏަކާ އަދި ބިއްލޫރު ދޮރެއް ވެއެވެ. އާޒިމްގެ ކޮޓަރިއަށް ނީނާ ނަޒަރު ހިންގާލިއެވެ. ހުރިހާ އެއްޗެއްވެސް ވަނީ މަޑު، ޗަސް ފެހި ކުލައާއި އަޅި ކުލައިންނެވެ. ސޯފާގައިވެސް ވަނީ އަޅި ކުލައެވެ. ކޮޓަރި ތެރޭގައި މަޑު އަޅިކުލައިގެ ކުލަ ލެވިފައިވެއެވެ. ދޮރު ފޮތިތައްވެސް ހުރީ އަޅި ކުލައިގައެވެ. ބަލާބެލުމަށް އަޅިކުލަޔަށް ލޯބިކުރާކަން ނީނާއަށް ޔަގީންވިއެވެ. ބޮޑު ކިންގު ސައިޒުގެ އެނދެވެ. އެނދުމަތީގައި މަޑުމަޑު އަޅި ކުލައެއްގެ ބެޑްޝީޓެއް އަޅައިފައި ވެއެވެ. ބާލީހުގެ އުރަތައްވަނީ މަޑުމަޑު ވަޅު ފެހިކުލައިގައެވެ. މަގުމައްޗަށް ވާގޮތައް ދިގުކޮށް އިން ބެލުކަނީގައި ތަފާތު އެކި ވައްތަރުގެ ބަގީޗާގަސް ބެހެއްޓިފައިވެއެވެ. އެނދުގެ އަނެއްފަރާތުގައި ހުރި ހުދުކުލައިގެ އަލަމާރީން މުޅި ކޮޓަރި ތެރެއަށް އިތުރު ހިތްގައިމު ކަމެއް ގެނުވައެވެ. ކޮޓަރި ތެރެއަށް ނަޒަރު ހިންގާލައިގެން އިން ނީނާގެ ލޮލުގައި އަޅައިގަތީ އެއްވެސް ރުލެއްނެތް ރީތި އެނދުމައްޗެވެ. އެތަނުގައި މީހަކު ނިދައިފައިވީ ކަމުގެ އެއްވެސް ނިޝާނެއް ނެތެވެ. ކުއްލިއަކަށް އޭނާގެ ހަނދާނަށް އައީ އާޒިމް ރޭގައި ނުކުމެގެންދިޔަ ގޮތެވެ. އޭނާ ރޭގައި ގެއަށް ނާންނަނީ ބާވައެވެ. އެހެންވިއްޔާ އާޒިމް ރޭގައި ނިދީ ކޮންތާކުބާވައެވެ. މަންމަ ގާތަށް ހޮސްޕިޓަލަށް ދިޔައީ ނޫންބާވައެވެ. ފުން ވިސްނުމެއްގެ ތެރޭގައި އިން ނީނާ ސިއްސައިގެން ދިޔައީ ކޮޓަރީގެ ދޮރުގައި މީހަކު ޓަކިދިން އަޑަށެވެ. ބުރުގާ ރީތިކޮށްލަމުން، ލައިގެން ހުރި ހެދުން ހަމަޔަކަށް އަޅުވާލަމުން ނީނާ ގޮސް ދޮރު ހުޅުވައިލިއެވެ. ދޮރުމަތީގައި ހުރީ މައިޝާއެވެ. މައިޝާ ފެނުމާއެކު ނީނަ ކުޑަކޮށް ހިނިތުންވެލިއެވެ. ނަމަވެސް މައިޝާގެ މޫނުމަތީގައިވަނީ އަދިވެސް ނުރުހުމުގެ އަސަރެވެ. " އާޒިމް ކޮބާ" މަޑުމައިތިރި ގޮތަކަށް ،މިހެން ބުނަމުން ކޮޓަރިތެރެއަށް މައިޝާ ނަޒަރު ހިންގާލިއެވެ. އެއްޗެއް ނުބުނެ ޖެހިލުންވެފައި ހުރެ މައިޝާއާއި ދިމާލަށް ބަލަހައްޓައިގެން ނީނާ ހުއްޓެވެ. " ރޭގަ ނިދާކަށް ނާދޭތަ؟" އަނެއްކާވެސް މަޑުމައިތިރި ގޮތަކަށް މައިޝާ އަހާލިއެވެ. މައިޝާ ބަލައިލުމުން ނުތަނަވަސްކަން ވެރިވެފައިހުރެ ބޯ ޖަހާލިއެވެ. އެވަގުތު މައިޝާއަށް ގޮވަމުން ޒާހިރު އަންނަ އަޑު އިވުނެވެ. މިއަޑު އިވިފައި ނީނާ ކުޑަކޮށް ޖެހިލުންވިއެވެ. މައިޝާއަށް ގޮވަމުން އާޒިމްގެ ކޮޓަރިއާ ހަމަޔަށް ޒާހިރު އައިސް ހުއްޓުނެވެ. " ދެންމެ ބޮޑުދައްތަ(ޒައިނަބު) ގުޅި، މަންމަމެން އެބަތިބި އައިސް ހޮސްޕިޓަލުގައި" ކަމެއް އަންގަން ބުނާފަދަ ގޮތަކަށް ޒާހިރު ބުނެލިއެވެ. ޒާހިރާއި ދިމާލަށް އެނބުރިލާފައި މައިޝާގެ ފޯނު ކަންފަތުގައި ޖައްސާލިއެވެ. " ޕިސް، އާޒިމް ފޯނެއް ނުނަގާ" ޗޮކެއް ކަނޑާލާފައި ނީނާ ބުނެލިއިރު އޭނާގެ މޫނުމަތީގައިވެސް ވަނީ ނުތަނަވަސްކަމެވެ. އާޒިމްވީތަނެއް ނޭންގޭތީ އެކަމާއެވެ. " ހިންގާ ހޮސްޕިޓަލަށް، އަހަރެން ކާރު ރެޑީކުރަން ބުނެފިން، އާޒިމް ހުރެދާނެ ހޮސްޕިޓަލުގައި" ޒާހިރުގެ ވާހަކަ ދެއްކުމުގައިވި މަޑުމައިތިރިކަމާއި އޯގާތެރިކަންވީ ނީނާއަށް އައު ކަމަކަށެވެ. އޭނާދެކެ ލޯބިވާ އެހާ ވަފާތެރި އަންބެއް ލިބިފައިވާއިރުވެސް އޭނާ ނިނާ އާއި ކައިވެނިކުރަން އެހާވަރުން އެއުޅެނީ ކީއްވެބާއޭ ނީނާގެ ހިތުގައި ސުވާލު އުފެދެމުން ދިޔައެވެ. ޒާހިރު މިހެން ބުނުމާއެކު އޭނާގެ އަތުގައި ހިފާލައިގެން މައިޝާ ހިނގައިގަތެވެ. އެވަގުތު ޒާހިރު ރުޅިވެރި މޫނަކުން ނީނާއާއި ދިމާލަށް ބަލައިލިއެވެ. ޒާހިރުގެ ބަލާލުމުން ނީނާ ކުޑަކޮށް ޖެހިލުންވިއެވެ. ޒާހިރު އޭނާއަށް ކޮންމެފަދަ ގޮތެއްވެސް ހަދައިފާނެއެވެ. މުޅި ރަށުތެރެއަށް އޭނާ ބޭޒާރުވެސް ކޮށްލަފާނެއެވެ. ޒާހިރުގެ ރުޅިއާއި ހަރުކަށިކަން ނީނާއަށް ނިކަން ރަނގަޅަށް އެނގެއެވެ. އެރޭގެ ކަންތަކުގެ ވާހަކަ އޭނާ ރަށު މީހުންނަށް ކިޔައިދީފާނެބާވައެވެ. މިހުރިހާ ކަމެއް ނީނާގެ ހިތައް އައުމުން އޭނާގެ ހަށިގަނޑަށް ގުޑުން އެރިކަހަލައެވެ. އެބިރުވެރި ރޭގެ މަތިން ހަދާންވުމުން ނީނާގެ މުޅިގައިން ހީބިހިނަގައި ހޯލިތައް ކޮޅަށްޖެހުނެވެ. އިރުކޮޅެއްވަންދެން އެހެން ހުރުމަށްފަހު މަޑުމަޑުން ހިނގާފައި ގޮސް އަލަމާރި ކައިރީގައި އިން އޭނާގެ ދަބަސް ނަގައިގެން ފާހާނާއަށް ވަނެވެ.\nއާޒިމްގެ ބައްޕަ ފިޔަވާ ޠައިބާގެ މުޅި އާއިލާ ހޮސްޕިޓަލުގައި ތިއްބެވެ. އެންމެންވެސް އިންތިޒާރުކުރަމުން ދިޔައީ ޑަކުޓަރުގެ ބަހަކަށެވެ. ހަރީރާގެ ފަރާތުން އިޝާރާތެއް ލިބުމުން ޑަކުޓަރުވީ ހަރީރާގެ އޮބްޒާރވޭޝަންއަށް އެތެރެއަށް ވަދެއެވެ. ދެކޮޅަށް ހިނގައިލަ ހިނގައިލާ އާޒިމް ހުއްޓެވެ. ޒައިނަބުގެ އަތްތިލައިގެ ތެރެއަށް އަތްލައިގެން ބުރަކަށީގައި ފިރުމައިލަ ފިރުމައިލާ ފާތުން އިނެވެ. މާޔޫސް ވެފައި ޒާހިރުގެ ކޮނޑުގައި ބޯ އަޅައިލައިގެން މައިޝާ އިނެވެ. މައިޝާގެ އަތުގައި ހިފާލައިގެން ޒާހިރުވެސް ފުން ވިސްނުމެއްގައި އިނެވެ. ރަޤީބާ އާއި ހަމީދުވެސް ފާރުގައި ލެނގިލައިގެން ތިއްބެވެ. އައިސީޔޫގެ ދޮރު ހުޅުވުނު އަޑަށް އެންމެން އެދިމާލަށް ބަލައިލިއެވެ. އެވަގުތު ޑަކުޓަރު ނުކުމެގެން އައިސް އާޒިމްގެ ކުރިމަތީގައި ހުއްޓުނެވެ. " އުފާކުރޭ! މަންމަގެ ހާލު މިހާރު ރަނގަޅު، ހޭވެސް އަރައިފި، އިރުކޮޅަކުން ވާރޑަށް ނެރޭނެ. އެއްދުވަސް ފަހުން ރަނގަޅުނަމަ ގެއަށް ދޫކޮށްލެވޭނެ" ހިނިތުންވުމަކާއެކު ޑަކުޓަރު ބުނެލިއެވެ. " އަލްޙަމްދުﷲ" އާޒިމަށް މަޑުމަޑުން ކިޔާލެވުނެވެ. ހަރީރާގެ ހާލު ރަނގަޅުވުމުން އެންމެންވެސް ﷲ އަށް ޙަމްދުކޮށް އެކަމާ އުފާކުރިއެވެ. " އަދި ބުނަން، ވީހާވެސް ބޮޑަށް މަންމަ ހިތްހަމަޖައްސައިގެން އުޅެވޭތޯ ބަލާތި" އާއިލާގެ އެންމެންނަށް އިޝާރާތް ކޮށްލަމުން ޑަކުޓަރު ބުނެލިއެވެ. ބޯޖަހާލުމާއެކު އެންމެން އުފަލުގައި މަންމަ ނެރޭނެ އިރަކަށް އިންތިޒާރު ކޮށްކޮށް ތިއްބެވެ. ފާތުންވެސް އަވަހަށް ފޯނު ނަގައި ގޭގެ މައި ފޯނަށް ގުޅައި ނީނާއަށް އެޚަބަރު ދިނެވެ. ހެވިފައި އިއްބެގެ ގައިގައި އޮޅުލައިގަނެގެން ހުރި އާޒިމްގެ ފޯނު އެވަގުތު ރިންގުވާން ފެށިއެވެ. "ހަލޯ، މީރާ ކިހިނެއްވީ" އާދައިގެ ގޮތަކަށް އާޒިމް ސުވާލުކޮށްލީ ޖީބަށް އެއްއަތް ޖަހާލަމުންނެވެ. " މަންމަ ހޮސްޕިޓަލުގައި ބާއްވައިގެން އުޅޭ ވާހަކަ ކީއްވެ އަހަރެން ގާތު ނުބުނީ" މީރާ ޝަކުވާކޮށްލިއެވެ. "ހެހެ.. އަހަރެން ހަނދާން ނެތުނީ، އަލްޙަމްދުﷲ މަންމަގެ ހާލު މިހާރު ރަނގަޅު، އިރުކޮޅަކުން ވާރޑަށް ނެރޭނެ.." ހިނިތުންވެލާފައި އާޒިމް ބުނިލިއެވެ. " އޯކޭ.. ހަވީރުން އަހަރެން ދާނަން" މިހެންބުނެފައި މީރާވެސް ފޯނު ކަނޑާލިއެވެ.\nއެދުވަހުގެ ހަވީރުގެ ވަގުތެވެ. އާޒިމާއި އާއިލާގެ ހުރިހާ މެމްބަރުން ހަރީރާ ގޮވައިގެން ގެއަށް އައެވެ. ހަރީރާގެ ހާލަތު ހިސާބަކަށް ރަނގަޅުވުމުން ޑަކުޓަރުގެ ހުއްދައާއެކު އާޒިމް މަންމަ ގެއަށް ބަދަލުކުރިއެވެ. ކޮޓަރީގެ އެދުމަތީގައި މަންމަ ބައިންދާލުމަށްފަހު މައިޝާ ގެނައި ފެންތަށި އާޒިމް އޭނާގެ މަންމައަށް ދިނެވެ. އާއިލާގެ ހުރިހާ މެމްބަރުން އެތަނުގައި ތިއްބެވެ. ނެތީ ހަމައެކަނި ނީނާއެވެ. މަންމަ އެކަނި ބާއްވާފައި އަރާމުކޮށްލަން ބުނުމަށްފަހު އެންމެން އެތަނުން ދިޔުމަށް އާޒިމް އެދުނެވެ. މަންމަ އޮށޯތުންމުން އާޒިމްވެސް ތެދުވެ ދާން ހިނގައިގަތް ވަގުތު ހަރީރާ އޭނާގެ އަތުގައި ހިފިއެވެ. " ދަރިފުޅާ" ވަރުބަލިވެފައިވާ ރާގަކަށް ހަރީރާ ބުނެލިއެވެ. " މަންމަ ބޭނުން ދަރިފުޅާ، ދަރިފުޅު ކައިވެނިކޮށްގެން ގެނައި އަންހެން........" މިހިސާބަށް ބުނެވުމާއެކު............... " ނީނާ" މަންމަ ދެއްކި ވާހަކައިގެ ކުރި ބައްދަމުން އާޒިމްބުނެލިއެވެ. " ނީނާއާއެކު ބައްދަލުކޮށްލަން" ހަރީރާގެ ޖުމްލަ ފުރިހަމަކޮށްލިއެވެ. "މަންމާ، އިހަށް މަންމަ އަރާމުކޮށްލާ، އެއަށްފަހު އެކަމާ ވާހަކަ ދައްކާނީ" އޯގާތެރިކަމާއެކު ހަރީރާގެ އަތުގައި ފިރުމާލަމުން އާޒިމް ބުނެލިއެވެ. ކުޑަކުއްޖަކު ފަދައިން ބޯޖަހާލާފައި ހަރީރާ ދެލޯ މަރާލިއެވެ. ކޮޓަރީން ނުކުމެގެން އާޒިމް އޭނާގެ ކޮޓަރިއާއި ދިމާލަށް ދިޔައީ ހިތްހަމަޖެހިގެން ހުރެއެވެ. އޭނާގެ އެންމެ ބޮޑު ހިތްހަމަޖެހުމަކީ އޭނާގެ މަންމައަށް ކުރިމަތިވި ނުރައްކަލުން ސަލާމަތްވުމެވެ. އެހިޔާލުގައި ހިތްހަމަޖެހިގެންވާ މޫނަކާއިއެކު އާޒިމް ގޮސް ކޮޓަރީގެ ދޮރު ހުޅުވައިލިއެވެ. އެވަގުތު ފެނުނު މަންޒަރުން އާޒިމްގެ ދެލޯ ބޮޑުވެގެން ދިޔައެވެ.\nއިތުރު ލިޔުންތައް ހިތް ތެޅުނުވަރުން ވާހަކަ\nވާހަކަ: ހިތް ތެޅުނުވަރުން - 28\nވާހަކަ: ހިތް ތެޅުނުވަރުން - 27\nވާހަކަ: ހިތް ތެޅުނުވަރުން - 26\nވާހަކަ: ނުލަމެ ތިޔަ ލޯބި އޮޔާ\nވާހަކަ: ހިތް ތެޅުނުވަރުން - 23